
Prvi dio. 

1. (^azda. JSartolie 

Kada je Petar Bartolić preuzimao imovinu, što ju 
baštinio od pokojnog svog oca, mogao je punim pra¬ 
vom ustvrditi, da je što ili ništa njegovo. Pokojni mu 
otac — Bog mu dušu pomilovao — bio veoma loš 
gospodar i protepao gotovo sve, kad mu bilo poći 
s ovoga svijeta. Zato ga znanci i prijatelji odvraćali 
govoreći mu: Ne preuzimaj Petre, zadužene imovine, 
u kojoj ti nikad ne će procvasti ruža sreće. Kinit ćeš 
se i brinut sav svoj vijek, oslabiti i ostarjeti prije reda, 
pa ipak ostati pustom sirotom i vječnim robom očevih 
vjerovnika. Bit će ti najbolje, što možeš u tim žalos¬ 
nim prilikama da učiniš: rasprodaj cijelu imovinu, pa 
namiri očeve vjerovnike, a što preostane, da ostane, 
moći ćeš barem mirne duše kazati: To je mojel 

Zna to Petar i duša mu ćuti, da mu znanci i pri¬ 
jatelji u mnogom istinu zbore i dobro žele; no ipak 
ne prima savjeta njihova, već preuzima zaduženu oče¬ 
vinu, na koju ga vežu stotine milih uspomena. Nije 
njemu toli lasno ostaviti onu grudu zemlje, na kojoj 
se rodio i svoju predragu mladost sproveo. I onaj 
vjerni i odani pogled njegove žene Mare potkrepljivao 

ga jošte većma u namisli njegovoj. Ta zna on pre¬ 
dobro, ma da je i ne pita, da će i ona uz njega 
svojski nastojati, da spasu ono, što je očevim nema¬ 
rom gotovo propalo. 

Preuzeti zaduženu imovinu veoma je neugodna 
stvar. Godine i godine prolaze u napornu radu i vi- 
ječnoj borbi, koja ti ispija mladost i jakost, pa kad si 
već, rekao bi, na rubu groba, tad možeš tek u istinu 
svoje svojim nazvati. 

No uzdanje u Boga, odlučna volja i marljive ruke 
mogu mnogo toga u svijetu polučiti, pa tako je po¬ 
lučio i Petar Bartolić, da se mogao s ponosom svoji 
u svome nazvati. 

Dakako da je od onoga dana, kako je Petar pre¬ 
uzeo očevinu proteklo punih dvadeset godina, i da je 
u to vrijeme mnoga i mnoga kaplja znoja pala na 
onu pustu grudu zemlje, oko koje je i on nastojao, 
da je opet pretvori u plodno zemljište. 

Ali cio taj niz godina, u kojima se on patio i 
mukotrpno radio, nije mogao skršiti zdravlja i jakosti 
Petrove. Njegova se ledja nijesu sagnula pod teretom 
briga i neumorna rada. On je i danas, kao i prije 
dvadeset godina, jak i ravan kano ona tvrda hrid, 
kojoj ni bura, ni valovi morski ni u čem nauditi ne 
mogu. Njegove se oči jošte uvijek žare onim mlade¬ 
načkim žarom, onom mladenačkom odvažnošću. 

Bartolić je visoka, krupna uzrasta, lica veoma 
stroga, gotovo mrka. Rijetko kada od njega drage 
riječi, mila pogleda. Ma da je svoje ljubio onom is¬ 
krenom i odanom ljubavlju i ma da su sve njegove 
želje i misli smjerale jedino na dobrobit obitelji nje¬ 
gove: ipak nije htio svoje ljubavi iskazati, bojeći se, 
da mu se njegovi u dobru ne ponesu i da ne prodjn 
stopama pokojna mu oca. Zato i nije bilo u njegovu 


domu druge volje do njegove; sve se tuj moralo po¬ 
koravati želji i odredbi njegovoj, a što je on jednom 
odlučio, od toga ne popusti ni za dlaku. 

Njegova strogost bila na daleko poznata, te bi 
oci, koji su imali zle sinove, znali reći: Da si Bar- 
tolićev, naučio bi te taj pameti. 

Ali Bartolić, kako je bio strog s drugima, tako 
bio strog i sam sa sobom. On si ne dade ni onda 
počinka, kad se mogao mirne duše nazvati bogatim 
gazdom, već poslovaše od rane zore do tiha mraka i 
nadziraše svoje dobro budnim okom, e mu ne bi što 
tudjim nemarom propalo. 

I njegova dva sina, Pavao i Franjo, morali preg- 
nuti istim marom kao otac njihov. Sinovi mu se po¬ 
koravali. Ono štovanje, što ga Bartolić uživao medju 
svijetom, prelazilo i na njegovu djecu, pa tako je u 
njegovu domu vladao mir i zadovoljstvo. 

Pavao mu bio prvorodjenac i u svem skoro nalik 
■na nj. Onaj isti uzrast tijela, ona ista čvrsta volja, 
onaj isti mar i ustrajnost. Samo izraz lica nije mu 
bio onako strog i mrk. Otac nazrijevao u njemu sve 
one dobre strane, koje su i njega u životu toli vjerno 
pratile. Zato mu povjeravao sve znatnije poslove. 

Sve dosele sijao je Petar sjeme sam svojom ru¬ 
kom, toga bo posla nije htio nikomu izmedju svoje 
družine povjeriti. Bacati sjemenje u zemlju nije baš 
tako lak posao, kako se to komu u prvi mah čini. 
To je neka vještina, u koju se mnogi već ostarjeli 
poljodjelac ne razumije. Sijaču naime treba mirne i si¬ 
gurne ruke, kojom baca sjemenje u izorano, ispraž¬ 
njeno zemljište. On ga mora bacati jednakom mjerom, 
ni premalo, ni preobilno, ako se želi obilnoj žetvi na¬ 
dati. U tu vještinu sijanja razumio se Petar, da mu 
na daleko nije bilo premca, dok mu evo njegov Pavao 


dorasao do glavita momka, te ga zamijenio u tom 
važnom poslu. 

Otac s ponosom gledao sina svoga te se presret¬ 
nim scienio, da mu ga Gospod takva darovao. Nakanio' 
ga on učiniti nasljednikom svojim. U to ime da će 
ga oženiti jedinicom bogata mlinara Žunića. Za prvo., 
djevojka mu se svidjala, jer je u njoj nazrijevao marnu, 
valjanu djevojku, koja će danas sutra časno ispunja¬ 
vati mjesto Marino, a drugo, ponukao ga na to i 
imutak njezin. Bit će laglje — mislio si — Pavlu is¬ 
platiti braću svoju, jer je u Bartolića bila jošte kćerka 
Dora. Izdaleka reče o tom Pavlu, što je nakanio za nj; 
učiniti. 

Ali tuj kano da se želje i misli medju sinom i 
ocem razilazile. Sin mu ničice gleda i mramorkome 
šuti, kad mu otac priča o ženidbi s mlinarovom jedi¬ 
nicom. Njegovo ga srce drugamo vuče, k priprostoj, 
ubogoj djevojci, koju već od djetinjstva pozna. U nji¬ 
hovim se srcima rodila već zarana čista, iskrena ljubav, 
koja godinama sve više rasla. Pavao nije smio ni po¬ 
misliti na to, da ne bi odabranica srca njegova postala 
njegovom. 

2. J3rat JFranjo. 

Pavao kako znamo imadjaše brata Franju. Taji 
je bio kivan na nj ponajprije s toga, što je Pavao 
imao postati nasljednikom očevim, a on tek dionikom 
toga imetka, a drugo, što mu omraženi brat u svem 
prednjačio, te sebi time stekao veće štovanje medju 
onima, koji su tu braću poznavali. Sve je to vrijedjalo 
njegovu oholu i naprasitu ćud, te se scijenio uz brata 
Pavla poniženim, potištenim, 


Znao je Franjo, da otac svakako hoće, da Pavao 
uzme Žunićevu Maru, a on je ne voli. 

Jednoga dana reći će Franjo ocu: 

— Znate oče, što sam opazio. 

— A šta? 

— Vi ni ne znate da naš Pavao očijuka s onom 
Jelom Dorićevom. No toga bi nam još trebalo, da ta 
golotinja dodje pod naš krov. 

Otac ne rekne ni jedne. Šuteći dodje kući. Žena 
mu i kćerka Dora donesu ručak. U prvi čas nijesu 
ni zamijetile ljutosti očeve. 

Dodju i sinovi k ručku. Pavao nije znao, šta je 
ocu, da je tako zlovoljan, pa zapita brata, zna li on, 
šta mu je. Ne znam! — odvrati mu brat u kratko 
i ne obazirući se ni najmanje na brata svoga prisjedne 
k stolu. I ostali posjedali i muče posrkali juhu. Dora 
se digla, da donese ostalo jelo, a Pavao segne rukom 
za kruhom, koji je na kraju stola ležao. 

— Stoj! — zagrmi otac ustavši naglo sa svog 
stolca. — Prije nego si odrezao od kruha moga, pri¬ 
znaj mi, da li je istina, što sam doznati morao? 

Sav zapanjen zagledao se Pavao u razjareno lice 
očevo, a ne osjećajući se ni u čem krivim, pogodio 
je odmah, kud mu otac riječima šiba. Časak se borio 
s neprilikom, no omjerivši okom brata svoga, zamijeti 
onaj pakostan smiješak, koji je munuo licem njego¬ 
vim. Znao je, tko ga izdao. Neka mu gorčina zasjela 
u dušu, te mu podala jakost, da je mogao neustrašivo 
gledati u lice oca svoga, te mu mirno i bez svakoga 
oklijevanja uzvratiti: — Jest, oče, istinu ste doznali! 
Ja ljubim Jelu Dorićevu vjernim i iskrenim srcem i 
zato ne mogu učiniti po želji i volji vašoj, da uzmem 
mlinarovu Jagu. 

— Pa to se ti usudjuješ kazati, meni, ocu svo- 

jemu! Mora da si umom šenuo, kad ti se evo pro- 
htje suprotiti mojoj volji i namisli. Ali znaj, sine, tuj 
sam ja gospodar — produlji otac — kojemu se ti po¬ 
koriti moraš! 

3. Otac tjera Pavla iz kuće. 

— Oče, poslušaj me — reče Pavao. 

— Šuti, nevrijedni sine! — planu nanovo otac. 

— Čemu sam radio i patio cio taj niz godina, van 
da usrećim porod svoj, da mu se ne bude trebalo mu¬ 
čiti i kiniti poput oca njihova? A to da mi bude sada 
plaća, da mi moj sin vodi pod krov netraženu, omra¬ 
ženu snahu! Jok, sine — mahnu otac rukom omje- 
rivši si sina prezirno, — nikada od te melje pogače, 
nikada ne će Jela mojom voljom i mojim dopuštenjem 
gospodovati pod ovim krovom. ... No čemu utaman 
govoriti. Obrekao sam mlinaru, — produlji on — da 
ćeš mu zetom biti, a do tebe je, da ne budem lažcem 
u očima njegovim. 

— Ne mogu, oče, ne mogu ! Ne silite me na ono, 
što se učiniti ne može! 

— Zašto ne može ? da te pitam! Zar se ne može 
možda Jaga isporediti ljepotom tvoje prosjakinje Jele? 

— nasmije se otac porugljivo. — Ili ti se ona ne 
svidja možda, što je prebogata, kad ti se evo pro¬ 
htjelo onu golotinju voditi pod moj krov? Je 1’ da 
uživa lake ruke moju muku? Evo što ti kažem: Za- 
klinjem ti se Bogom . . . 

— Nemojte, oče! — zakrči mu Pavao naglo riječ. 

— Ne ogriješite sebi duše radi onoga, što se izvršiti 
mora. Ja sam se zavjerio Jeli i od te zavjere ne mogu 
odustati, ma me i života stajalo! 

— Morat ćeš, sine, morat, jer ja tako želim, — 


nasmije se Petar grohotom od silne ljutosti, koja ga 
tištila zbog odgovora sinova. 

— Oče! — zagleda se Pavao tužno u oca svoga. 
— Sam Bog znade, kako bih želji vašoj rad da za¬ 
dovoljim. Čujte, da vam nešto reknem: Jaga je lijepa 
i bogata, ali nije zame. Jela istina nije bogata, ali je 
čestita i poštena. Nju ljubi moje srce . . . molim vas 
nemojte me priječiti . . . 

— Petre! — umiješa se Mara, koja je dosele 
šutjela, — usliši molbu Pavlovu! Sjeti se i naše pro¬ 
šlosti. što je i nas dvoje drugo bilo, nego one puste 
sirote, pa nas evo danas, gdje obilujemo — hvala 
dragom Bogu — svačim ponešto. Gospodin nam je 
Bog blagoslovio muku našega rada. Popusti, Petre, 
popusti! 

— Ha, ha, ha! ja da popustim! Ne! Gle, ženo! 
Baš zato se i protivim, jer znam, što je muka i što 
su sve one nepogode života, koje su skopčane sa si¬ 
romaštvom i brigama. I opet ti velim: upravo poradi 
toga protivim se molbi njegovoj. 

— Petre! prvorodjenac nam je, naša radost, naša 
sreća. Premisli se! 

— Nikada ženo! Baš kao prvorodjenac morao bi 
prednjačiti dobrim primjerom braći svojoj i pokoriti se 
meni, i sve će biti zaboravljeno, te ga opet primam 
onom istom ljubavlju u srce svoje. 

— Ne mogu, oče! — uzvrati Pavao odlučnim 
glasom. 

— Dobro, sine! Ni riječi više o tom. Kad već 
želiš, da prkosiš ocu svome, tada čuj i moju zadnju, 
— govoraše Petar prividno mirnim glasom, naglašu- 
jući svaku svoju riječ. — Kad ti se prohtjelo siro- 
t' n j e j golotinje, po volji ti bilo. Kreni, kamo te srce 
tvoje vuče, al u mojoj kući za te mjesta ne ima. Ma 

da si mi na ženicu ispao, sa mnom zajedno više bita 
ne ćeš. Današnjim danom evo prestaje svaka sveza, 
koja me veže kao oca s tobom. Slobodan si, ja ti ni 
u čem više prigovoriti ne ću ! 

— Petre 1 za rane Božje, što si nakanio načiniti? 
— zavrisnu Mara zahvativši ruku muževlju. — Tvoja 
je krv, što ju goniš ispod krova svojega! 

— Pusti me, ženo! — mahnu Petar rukom. — 
Čitav taj niz godina znao sam, što mi je činiti, a i 
danas mi je pamet jaka.. Sš.m je tako odabrao, ja 
krivcem — tako mi duše — nijesam. 

— Sine! — pristupi sada Mara k Pavlu zapiljivši 
u nj svoje suzne oči, — pristani na želju očevu! 

— Ne mogu, majko! 

— Pusti ga, ženo, — odvrati Petar trpko. — 
Dosta je muževan, te mora znati, što mu je činiti. 

— Upravo zato, jer znam, što mi je činiti, ne 
mogu činiti što vi hoćete. Pokoravam se namisli vašoj 
samo jošte jednu, da vam na rastanku reknem: Vi 
ćete vidjeti, kako ste mi danas krivo učinili, a ja vam 
velim, da vas nikada ne ću prestati ljubiti i štovati 
kao oca svog. 

Petar Bartolić ne uzvrati ni jedne na tu izjavu 
sina svoga, već naglo ispane iz sobe, kao da se boji, 
ne bi li ga koje blaže čuvstvo podišlo toga radi. Za 
ocem se odšuljao i Franjo, veseleći se u srcu svome, 
što mu toli lasno pošlo za rukom istisnuti Pavla ispod 
krova roditeljskoga. 

— Sine, sine! — stala Mara naricati u sav glas, 
kad se za mužem i sinom zatvorila vrata, — što mo¬ 
ram jadna sirota doživjeti? Upravo mi tako, kano da 
te mrtva iz kuće nose. 

— Majko! — navru i sinu suze na oči od silna 
ganuća. — Ne žalostite se, Božja je volja takva, a ja 


vam evo obričem, kuda god svijetom pošao, nikad se 
ne ćete moći požaliti na me, da sam vam kakvu sra¬ 
motu nanio. A što se danas dogodilo, to se zbiti mo¬ 
ralo, samo mi je žao, da je tomu svemu uzrok moj 
rodjeni brat. Dopustite mi, da se izvrši ono, što biti 
mora. Dugo otezanje, dugi jadi; samo mi vašega bla¬ 
goslova ne uskratite. 

— Sine Pavle! — zajeca nanovo majka. — Ne 
ostavljaj krova očinskoga, jer podješ li, nikada ti toga 
tvoj otac oprostiti i zaboraviti ne će. 

— Majko, ne bojte se. Doći će vrijeme, pa će se 
i otac primiriti. 

— Dao Bog, da se tako zbude. Ali strah me je, 
strah, da ja toga doživjeti ne ću. 

Tako išao dan za danom. Jednoga dana reći će 
mati Pavlu: 

— Pravo veliš sinko: dugo otezanje, dugi jadi 
Kad mora biti, a ti podji s milim Bogom. Samo časak 
jošte pričekaj. Evo ti ovo nekoliko groša. Moja je 
priskrbina, a dao Bog, donijela ti blagoslova. A sada 
na rastanku jošte da ti nešto reknem: Pozdravi mi 
odabranicu srca svoga te joj reci, da joj poručuje 
majka tvoja, neka nastoji, da te usreći, kako to za¬ 
služuje tvoje vjerno i plemenito srce. A svome ocu 
oprosti, što je u nepromišljenom jadu učinio. Bog mi 
te blagoslovio, kao što te blagosivlje majka tvoja, — 
zagrli ga majka cjelivajući mu oči i obraze. — A sada 
podji sinko, dok se evo jošte dosta jakom ćutim, da 
pregorim tvoj odlazak. 

Pavao, sav tužan ispade iz sobe i pohrli u ko¬ 
moru svoju. Pokupivši ono nešto svojine u ovelik 
svežanj, pogleda komorom tužno naokolo. Nešto teško 
leglo mu na srce, kao da čuje šapat: Ne ostavljaj 
krova očinskoga! Ćutio je jaz, koji se otvara izmed 

oca i njega, ako podje. Zamisli se, al se odjedared 
zakani. Ljubav ga nadvladala, a usta mu prošapću: 
— S Bogom, mili dome, čuvao mi te dragi Bog od 
zla i napasti! — Još se prekrsti svetom vodom iz 
škropionice, koja je visjela tik vrata, a tada izadje hi¬ 
trim korakom u predvorje. 

Pavao mislio, da je već sve po njega svršeno, 
ali tuj ga dočeka njegova sestra Dora, obujmivši ga 
rukama oko vrata: — O brate, dragi brate, zar se 
tako svršiti moralo? Ne znam ni sama, zašto ovako 
ćutim, da s tobom sreća i zadovoljstvo iz našega doma 
polazi. 

— Ti, sestro ostaješ tuj, kako bi onda sreća i 
zadovoljstvo krenuli ledja našem domu? — uzvrati joj 
brat ljupko, gladeći joj rukom vranu kosu. — Ali ne¬ 
moj dalje jadovati. Zar ne ćutiš kako mi je teško, ne- 
iskazano teško, gdje mi se dijeliti od vas, milih i 
dragih. Ne mogu više dulje oklijevati: sestro, ostaj 
s Bogom! Podji k majci, ne ostavljaj je u tom času 
samu, već je tješi, da će opet doskora za sve dobro 
biti. 

— S Bogom, Pavle! — izljubila se braća. — 
Pratilo te svako dobro, to ti želim na rastanku našem. 

— Ne dvojim o riječima tvojim, a dao Bog, da 
ti jednom milo za drago uzvratiti uzmognem. Još mi 
jednom ostaj s Bogom! — reče Pavao, a onda pohiti 
naglo dvorištem ne obazirući se ni lijevo ni desno, te 
ispade na cestu. Krenuvši ravno, nestade ga doskora 
s vidika. 

4. JUugaF JVCato i rtjegova jedinica. 

Duboko u šumi stoji trošna, klimava kolibica. 
Hrastove joj stijene od starosti pocrnjele, popucale. 
Nedaleko kolibice malena je bašča, ogradjena živicom 


glogova trnja. Iznad slamnata krova viri dimnjačić, 
iz kojega suklja dim nebu pod oblake. Iz kolibice čuje 
se glasno praskanje suvaraka, a plamen veselo plamsa 
iznad ognjišta. Kraj njega stoji mlada, mila i lijepa dje¬ 
vojka. Ona je ostavila ognjište, na kojem je pristavila 
lonac s izbijeljenim krumpirom, pokrivši ga zemljanim 
poklopcem, i unidje kroz oniska vrata u komoru ko¬ 
libice. Kuda joj oči segnule, svagdje viri sama bijeda 
i nevolja, koju prikriva ona čistoća, koja čini, da bar 
donekle zaboravljaš na siromaštvo, što te okružuje. 

Na kukavnom, no čistom ležištu sjedi zgureno 
sijed, iznemogao- starac. Koštunjavim rukama obujmio 
koljena svoja. Lugar je to Mato Dorić, koji je u gos¬ 
podskoj službi ostario i postao nesposoban za ikakav 
rad. Dala mu doduše gospoštija od milosti na doži¬ 
votno uživanje onu samotnu kolibicu sa ono nešto 
zemljišta uza nju i slobodno gorivo. No uza sve te 
polakšice morao bi on od svega zla poginuti, da ga 
nije dobri Bog obdario dobrim, plemenitim djetetom, 
njegovom jedinicom Jelom, koju su resile sve lijepe 
krjeposti, koje treba da rese svaku valjanu i marnu 
djevojku. 

Jeline marljive ruke obavljale sav kućni posao. 
Ona njegovaše starca si oca djetinjom požrtvovnošću, 
ali je ipak jošte dosta yremena smogla, da zasluži po 
koju krajcaru vezući nakite seoskim ženama. Time je 
doprinijela toliko, da nije u njihovu domu zbog očeve 
nemoći zavladala ona silna oskudica, koja mnogoga 
čovjeka ća do crne zdvojnosti natjerava. 

Peklo Dorića, veoma ga peklo, da ne može svojoj 
jedinici dati baš ništa na ovome svijetu. Donekle ga 
smirila Jeiina vesela ćud, kojom je ona sve te poteš¬ 
koće života strpljivo podnašala. Al se ipak silno za¬ 
brinuo starac radi kćeri svoje. Ta samo misli o Pavlu 

sinu bogatog Bartolića. Oh, kamo sreće, da mu se 
dijete zagledalo u čovjeka sebi ravna 1 

— Nikada, nikada! — mahaše starac nevjerojatno 
glavom — ne će Petar Bartolić pristati, da mu sin 
njegov vodi pod krov siromašnu djevojku. Pozna on 
njega, pozna. Tvrda mu je ćud, pa što on sebi jednom 
u glavu zabije, od toga više lje popustiti ne će. Eh, 
pa tko će mu i zamjeriti — mudruje starac — ako 
želi, da mu se sin oženi djevojkom sebi ravnom. Zar 
nije Bartolić najbogatiji gazda u cijelom selu? Ta čiji su 
vinogradi najrodniji, čije poljane najplodnije, a sjeno- 
koše najbujnije? Petrove i opet Petrove. A ona dobro 
ugojena marva? Ne, ne, uboštvo nikako ne pristaje u 
bogate dvorove. 

— A što će poslije biti s njome? — mudruje 
starac dalje. — Hoće li itko više pokucati na vrata 
njihova ? . . . 

— Oče, netko dolazi, čujem korake, — prekinu 
ga kćerka, koja je već podulje nekom žalošću mo¬ 
trila svoga teško zabrinutog oca. 

— Bit će, te se varaš, dijete moje, — nasmiješi 
se starac bolno. — Tko si želi doći pod krov siro¬ 
tinje? 

— Pavao, Pavao, oče! — uskliknu djevojka sva 
presretna. 

— Pavao? —veliš Jelo, uzvrati joj otac nevoljko. 
— Kamo sreće, da ga tvoje oči nikada nijesu ugledale. 

— Oče! čemu danas toli gorko tužiš? Ta Pav¬ 
lova je ljubav jedina sreća moja. 

— Sreća, sreća?! — kimnu starac tužno glavom. 
Još je htio nešta reći, al ne dospije, jer je Pavao na¬ 
glim korakom banuo u kolibu, bacivši svežanj, što ga 
na rukama nosio, na drvenu klupu, što je tik ogromne 
peći stajala. 


— Evo me! Otac moj ne da mi, da uzmem Jelu. 
Moje srce ljubi samo nju. Jelo, hoćeš li me? Odmah 
sutra podjemo k župniku, neka kaže što traži sveta 
majka crkva. Pa onda smo svoji. Živjet ćemo siro¬ 
mašno, ali pošteno. 

— Sinko! — reče starac tugaljivim glasom. — 
Pazi što radiš. Evo, kakva smo mi sirotinja. Pazi, 
slušaj oca svoga. Vrati se natrag. 

— Ne mogu, ne mogu. Moje srce voli Jelu. Ja 
želim, da budemo što prije svezani pred oltarom. 

Drugo jutro podjoše Pavao i Jela k župniku. Za 
kratko vrijeme obavila se svadba. Kakova je to svadba 
bila, mogao bih opisati — ali ne ću. Ta svatko si je 
može sam opisati. 

5. J3artoIićeva željena snaha. 

Već posve izvan sela u prijatnoj dolini stoji mlin 
Žunićev. Uz mlin teče gorski potok, koji ne usahne 
ni u najvećoj suši, a gdje je voda ponajdublja, tuj se 
okreće mlinsko kolo, oko kojega štrca voda na sve 
strane, te se prelijeva na sunčanim tracima u raznim 
bojama. 

I mlinar Žunić bogat je gazda, ali sve to bogat¬ 
stvo nije on stekao poput Bartolića u znoju svoga 
lica, radom svojih ruku. Njemu se nije dalo mnogo 
raditi; bio od naravi lijen, a zanat mlinarski je na¬ 
poran. Podržavao ga onako, samo da nosi ime mli¬ 
nara. No pohlepa za novcima nije mu ipak dala mi¬ 
rovati. Bavio se koječim, što nije iziskivalo truda, a 
donosilo mu koristi; no najradije se bavio potajice 
lihvarstvom, jer mu ono najviše donosilo, pa kako je 
bio sladak i gladak, to je mnoga žrtva pala u mrežu 
toga nezasitljivoga pauka, koji nije sve dotle mirovao, 

Jovan: Čovjek snuje, Bog ođredjuji 

dok nije i zadnju kap krvi iscijedio iz nje. I kad je 
oteo sve, nije se mnogo brinuo, što će biti od takva 
prevarena jadnika, ne će li možda u zdvojnosti svojoj 
počiniti kakvo mu drago zlo, radi kojega će i on mo¬ 
rati pred Bogom odgovarati. U njega nije ni truna 
ljubavi i prijateljstva spram bližnjega. Prirodjenom lu- 
kavštinom znao on tuj i tamo učiniti i koje dobro 
djelo, da ljudima zamaže oči, da se istakne, pa da 
reknu: Gle, nije Žunić takav, kako to svijet govori. 

I danas se čuje iz mlina vika i psovka, koju pre¬ 
kida muški umolni, ponizni glas : 

•— Nemoj mlinaru, ako Boga znadeš! uništit ćeš 
me, kad i sam dobro vidiš, kako je ove godine s lje¬ 
tinom. Pričekaj me, dat će Bog bolju žetvu, pa onda 
prosto ti bilo zahtijevati i više. Ne ću ti tada, duše mi, 
ni cigle na žao reći. 

— Dš, da, sad tako govoriš, kad te već sila mori, 
— ozva se piskutljiv ženski glas, — ali pravo bilo 
ovoj mojoj ludi, koja ne zna svoj novac drugačije uka¬ 
maćivati, već ga daje sirotinji, koja mu ne može ni 
kamata platiti, a glavnicu, Bog zna, kada. Zar ne, na- 
jest vam se hoće tudje muke!--^’' 

— Ta nemoj još i ti Baro! Tko ti veli, da mije 
do vaše muke, ali sada ne mogu nikako da se oda¬ 
zovem dužnosti svojoj. Uništit ćeš me. 

— Možeš, ne možeš, briga mene za to, ja moram 
imati svoje. Otkazujem ti evo kamate i glavnicu, a ti 
radi, kako znadeš. Ja te dulje čekati ne ćul — po- 
vikne osorno mlinar. 

— Tvrde si duše, Žuniću, tvrde! Da znaš, kakva 
je to briga, kad hoćeš namiriti svoga vjerovnika, a ne 
znaš, otkuda i kako, ti bi se smilovao na me, ma ti 
i u grudima srca nema. 


— Briga mene za to, ja samo tražim svoje, a o 
čem drugom nemam s tobom da razgovaram. 

— Ne će biti po te dobro, mlinaru, ako bude 
Gospodin s tobom takav, kakav si ti s nama, — okrenu 
se seljak i ostavi mlin, znajući, da ne će uspjeti ni 
u čem. 

— I taj je naš, Baro! — otare si mlinar zado¬ 
voljno svoje jake šake. — Znaš li onaj vinograd? Već 
me dugo u oči bode, a sad ću mu ipak ja biti gospo¬ 
darom. 

Žena mlinarova prečula, što joj muž govori; za¬ 
gledala se na put, koji vodi ravno u mlin njihov. 

— Nš, gledaj! — pokaže ona rukom, — eno do¬ 
lazi Petar Bartolić. Moralo se nešto zbiti, kad ga evo 
u to doba dana k nama. 

— Gdje je Jaga? — ogleda se mlinar naokolo 
zabrinuto. 

— Gle je tamo, kako se goni s našim Šarkom 
kano na okladu. 

— Što ćeš, ženo, dugočasno joj je. 

— Da je samo Petar ne opazi. 

— Ne može, ograda mu priječi. 

— Eh, da nije u Petra Bartolića, što jest, ne bih 
mu ja dala naše jedinice. 

— Ne mudruj, Baro! Za Jagu nema bolje sreće, 
već da se uda za Petrova sina. 

— Ali ti zaboravljaš na strogost Petrovu. Ne ima 
počinka u njegovu domu. Što će tamo naša Jaga, koja 
nije navikla poslu. 

— Eh, priviknut će se, kad uvidi, da druge nije. 

— Ne će, ne će, tvoje je krvi, — zavrti žena za¬ 
brinuto glavom. 

— A1 ta krv nije loša, — uvrijedjeno će mlinar 

svojoj ženi. — Dosele još nijesi gladovala, u mlinu 
je svega dosta. 

— Dš, dš., svega dosta, al ne od tvoje muke. 
Strah me je, neće biti dobra. 

— Mani se toga! — 1 nasmije se mlinar bahato. 
— Svak radi, kako ga volja, o tom ne ima računa. 
Ali sada o svem dosta, evo Petra 1 

Bara skokom umakne u mlin, nije htjela, da je 
Bartolić vidi, a mlinar popodje došljaku prijaznim li¬ 
cem u susret, pruživši mu ruku, te ga zapita: — Koje 
vas, Petre, dobro vodi pod moj skroman krov? 

— Pustite, Jakove! — mahnu Petar zlovoljno ru¬ 
kom. — Došao sam, jer vam imam nešto kazati. 

Mlinar korači naprijed i uvede Bartolića stubama 
u poveliku sobu, u kojoj bilo razna pokućstva. Bio 
tuj naslonjač, bilo ulaštenih ormara, usred sobe velik 
okrugao hrastov stol, a oko njega šest stolaca. Po 
stijenama visjele slike svetaca, medju prozorima ve¬ 
liko ogledalo od mletačkog stakla, što je mlinar znao 
svakom prilikom istaći, pripovijedajući, da ga je kupio 
na dražbi, gdje se prodavala imovina vlastelina N. 
A i sve ostalo pokućstvo pokupovao mlinar po raz¬ 
nim dražbama za male novce. 

Žunić bio čovjek neprijatna lica. Na tankim mu 
širokim usnama, koje pokrivahu neuredni ridji brkovi, 
titrao onaj zlobni smiješak lukava čovjeka. Sive, ma¬ 
lene oči nemirno šibale ispod čela njegova, a sad se 
nekako zastrašeno uprle u ozbiljno lice Petrovo. 

Ona časovita šutnja uzrujala mlinara, te mu go¬ 
tovo odlanulo, kad Petar započe: 

— Dragi Jakove! Od ženidbe naše djece, kako 
smo se dogovorili, ne će biti ništa. 

— A za što ne? — zažagri mlinar očima od unu¬ 


tarnje uzrujanosti. — Zar možda imate uzroka prigo¬ 
voriti što mojoj Jagi? 

— Bože sačuvaj! Ne imam upravo ništa, — mahnu 
Petar rukom. — Želio sam, da mi bude snahom, ali 
me evo Pavao iznevjeri, jer mu zavrtjela mozgom 
lugarova Jela. 

— Ona prosjakinja?! — upita mlinar porugljivo 
stisnuvši oči. — Morao je umom šenuti, kada mu se 
baš nju prohtjelo uzeti za ženu. Neugodno me se do¬ 
imlje ta vijest, gdje mi je kćerka rekao bi zaručena 
s njime. 

Bartolić se zamisli na mlinarove riječi. Gledajući 
jednako u pod sobe, ko da se dosjetio. Podignuvši 
naglo glavu, pogleda u mlinara i prozbori: 

— Imam jošte jednoga sina, i on je dorasao za 
ženidbu. Kako bi bilo, da se Jaga i on uzmu, barem 
ne bi bilo po selu govora, da vam djevojka ostala na 
cjedilu. 

— He I Lako se nama dogovarati, al što će Jaga 
na to? I djevojka imade svoju volju. 

— Zar nijeste više ovdje gospodarom ? 

— Kako nijesam, al to su sada drugi računi, — 
pogleda ga mlinar ispod oka. — Moja je Jaga bogata, 
njoj ne će biti potrebno stidjeti se svog miraza, pa 
Bog zna, bi li ona htjela Franju. 

— Ja vas ne razumijem, Žuniću, — presiječe ga 
Petar oštro. — Zar mislite, da sam ja preko noći po¬ 
stao ubogarom? 

— Ne mislim ja tako, krivo ste me razumjeli; 
ali znam dobro, da je Pavao nasljednik, a Franjo tek 
dionik vašega imetka. 

— Pavao nije više mojim nasljednikom, jer sin, 
koji se u toliko zaboravi — planu Petar —• nije više 
vrijedan muke moje. Zamijenit će ga Franjo. 

— Posve pravo, i ja bih tako uradio; ali volja 
nije jošte zakon. 

— Kako nije! ja sa svojim raspolažem po svojoj 
volji, u tom mi ne ima gospodara. 

— Eh, lako za to, naći će se već gospodari. Ne 
velim ja za života vašeg, ali poslije smrti. Nije Pavao 
luda glava, uteći će se on učenoj gospodi, a onda će 
oni dijeliti po svojoj volji vašu muku, koja će se tako 
rascjepkati. Ala će se onda smijati ona prosjakinja — 
produlji posprdno mlinar — koja jedino 'radi imetka 
zaludjela Pavla, nadajući se, da će zasjesti u toplo 
gnijezdo. 

— I ja to velim, — kimnu Petar glavom u znak 
odobravanja. — Ali će se ljuto prevariti, kad sazna, 
što sam nakanio. 

— A što ste nakanili? — presiječe ga hitro mlinar 
pun radoznalosti. 

- Što sam nakanio? Odijelit ću ga malom svo¬ 
tom, da si upamti zu uvijek, kad suprotio ocu svome. 

— Kojom svotom? — upita mlinar radoznalo. 

— Sa pet stotina forinti.' 

— Ja ne bih ni toliko, da sam na vašem mjestu. 

— To ga ide. 

— Kako vas volja — sažme mlinar nehajno ra¬ 
menima — a kad ćete to sve urediti, da budemo na 
čistu, jer ja ne pristajem prije ni na što. Oprostite 
Petre i ne zamjerite brizi mojoj, za dijete se moje 
kroji. 

—- U svom ste pravu, nema tuj zamjere, pak ako 
vas volja, možemo nas dva sutra u grad. Bit će bolje, 
jer što jedan ne vidi, to drugi opazi, za djecu se našu 
radi. 

— Ne imam ništa protiv toga. Možemo već sutra 


poći', da prije svadbe sve uredimo po želji i volji vašoj, 
a tad se neka djeca uzmu. 

— E pa dobro! -— uzvrati mlinar žurno. 

— Ali evo Jage — pokaže Petar rukom na vrata, 
na koja uljeznu mlada djevojka noseći u rukama bocu 
vina i dvije čaše. 

— Hvaljen Isus i Marija! — Pozdravi ona Petra 
stidno. 

— Uvijek hvaljen! — uzvrati joj Petar. — A što 
mi radiš, da si se tako zažarila? 

— Čas prije došla sam s polja, gdje se žito žanje. 

— Tako, tako, diete moje — pohvali je Petar. 
— Tko hoće valjan biti, mora već zarana u tom na¬ 
stojati. 

Mlinar pogleda kćerku svoju, a ona se odmah 
udalji iz sobe, razumjevši pogled očev. Njemu nije 
bilo milo, da Jaga ostane u sobi, jer se bojao, ne bi 
li šta Petar počeo s djevojkom raspravljati o ženidbi, 
prije no što se on s njome o tom pcrazgovori. 

Mlinar napuni čaše vinom i ponudi Petru, da 
s njime kucne u dobro zdravlje i sreću njihove djece. 

— Ovu ću čašu ispiti, ali ništa više, — kucnu 
Petar s mlinarom. — Žurit mi se kući, jer evo sunce 
već zalazi, a i žena mi je radi Pavla tužna. 

— Smirit će se, kad se uvjeri, da druge nema. 
Svaki je kovač svoje sreće, kako si prostro, tako neka 
i legne. 

— I ja tako velim, pa kad mu bilo tako lako 
ostaviti moj dom, nije vrijedno žaliti za njim. A sad 
s Bogom Jakove! Sutra u zoru da ste spremni — 
poda Petar mlinaru ruku i s njim se oprosti. 

Ćasak gledao mlinar za Petrom, a onda unidje u 
sobu gdje su bile žena i kći. 

— Po što je došao Petar? — zapitale ga obje u 
jedan mah radoznalo. 

— Ah, neprilike! — namršti se čelo mlinarovo. 

— Nema o ženidbi s Pavlom više ni govora. Zavr- 
tjela mu mozgom lugarova Jela. A što ti, Jago, veliš 
na to? — okrene se on prama kćeri svojoj. 

— A što da rečem ? Ako mu se više svidja pro- 
sjakinja — kočila se Jaga — bila mu, s njome ne ću 
mejdana dijeliti. 

— To je i pravo, dijete mojel Ha, ha, znao sam, 
da ćeš si misliti, kao i ja. Pavao je ludjak, pa ako si 
pametna, ne ćeš više na njega ni pomisliti. 

— Nijesam baš ni prije mnogo na njega mislila. 
Željela sam samo, da postanem snahom Bartolićevog 
uglednog doma. 

—- Pa to još uvijek možeš, u Petra je još i sin 
Franjo, koji je pametniji od brata svoga, te se ne će 
otimati sreći, koja mu se nudja. 

— Ja ne ću Franju! on nije nasljednik oca svoga. 

— Pa ti misliš, kćeri moja, da bih ti ja i jednu 
riječcu spomenuo o ženidbi s Franjom, a da ne znam, 
da će sada on biti nasljednikom? 

— Ma bio i nasljednikom, ja ga ne ću! 

— Nego što ćeš? — ozove se piskutljiv glas mli¬ 
narove žene. — Hoćeš li biti na bruku čitavome selu ? 
Znaš i sama, da nam nijesu prijatelji, jedva će doče¬ 
kati zgodu, da te metnu na sito i rešeto. Seoske dje¬ 
vojke brukat će ti se u lice, da mu milija ona pro- 
sjakinja, nego sve tvoje zlato i bogatstvo. Uzmi samo 
Franju, pa si se oprostila sramote. 

Jaga uprla oči u pod sobe i mramorkom šutjela. 

— Pravo veli tvoja majka, — poče opet mlinar 

— oporeći ne možeš, da nijesi bila za Pavla izpro- 
šena, pa i Franjo je momak od oka, a ja ću ti pri¬ 


rediti svadbu, da se bude o njoj govorilo i u devetom 
selu. Hoćeš li Jago, reci! 

Na usnama djevojke zatitrao samo onaj isti ujeđ- 
ljiv smiješak oca njena. 

Jaga se u istinu mogla nazvati ljepušnom djevoj¬ 
kom. Rumeni joj obrazi pristali, ispod gustih, crnih 
obrva gledale u svijet one crne žarke oči, mislio si, 
da u tom lijepom tijelu gospoduje i krasna duša. Ali 
nije tomu tako! Djevojka bila nadarena slaboćama 
oca svoga. U nje nije bilo čuvstva ljubavi, nju nije 
mogla zanijeti krasota Božje naravi, ama ništa, te 
joj bilo najmilije dangubiti i smišljati, kako će se što 
ljepše nakititi, da po nedjeljama i blagdanima zadivi 
svojim nakitom seoske djevojke, koje joj baš nijesu 
voljele, jer ih tudjila od sebe svojom ohološću. 

U devetom selu govorit će se o njenim svatovima : 
to je bilo, što ju je sklonulo, te je privoljela: — E, 
pa dobro, uzet ću ga, al da i održite svoju riječ. A 
sad da vas još nešto pitam: Hoće li Petar dati odmah 
gospodstvo svome sinu? Nijesam voljna pokoravat se 
hirama njegovim. 

— O tom nema sada jošte ni govora. Pričekaj 
Jago, dok se ugnijezdiš tamo. Nastojat ću, da ga na 
to sklonem. 

— Ne znam, da li će vam za rukom poći. Bar- 
tolić je svojeglav čovjek. 

— U tom imaš pravo, ali i u mojoj glavi ima 
mozga. Uzdaj se u mene, po tvojoj ću želji riješiti 
zadaću svoju. 

— Meni je pravo, ta udati se i onako jednom 
moram. 

-— Tako, tako, dijete moje! tro si mlinar zado¬ 
voljno ruke svoje — a što da dulje Čekaš. Bolja ti se 

sreća ipak nebi više nasmijala. A ti, ženo, spremaj, 
danas mjesec dana bit će svatovi. 

— Čemu ta žurba? Gdje mi je moguće —- toli 
kratko vrijeme toliko toga spremiti? 

— Uredi kako znadeš, a novaca ne štedi, što 
ih u to ime trebaš. Ta udajemo svoju jedinicu, pa 
neka se vidi: tko je Žunić i što on sve može. 

6. Pakosno čeljade velika nevolja. 

I odista održao mlinar Žunić riječ svojoj jedinici 
jagi. Pirovalo se punih 8 dana, a da se nije pazilo, 
ni u čem štedilo. Vino se prolijevalo samo onako iz 
čaša te teklo po volji diljem sobe. Ma da i nije Žunić 
obljubljen u selu, već u dosta velikoj mjeri omražen 
radi svoga lihvarstva, ma da mu se inače rado s puta 
ugibali, odazvali se ovaj put svi do jednoga pozivu 
njegovu. Nazdravljalo se mnogo te isticale sve vidjene 
i nevidjene vrline mlađenaca, koji su sjedjeli čelo stola 
i ponosno slušali pohvale pijanih gostova. 

Nevoljko gleda Bartolić, kako Božji dar onako 
bez ikakve koristi propada. Zna on, koliko muke i 
mara stoji, dok se to privrijedi, a da se onda tom 
mukom rasiplje, to ga boli. Ali što će ? nije on tuj 
gospodar, mora šutjeti, ma mu i nije milo gledati. 

Iza svršena pira preselila se mlada u dom svoga 
tasta. Njenim se dolaskom nije u kući baš ništa 
preinačilo. 

Franjo se nadao, da će poslije ženidbe uživati u 
očevu domu veća prava i veću slobodu. Ali se pre¬ 
vario. Otac mu ni za dlaku ne popušta od svoje pri¬ 
jašnje navike. Budnim okom nadzire on družinu kao 
i sina svoga i biva danomice rekao bi stroži. Pogled 


mu je uvijek mrk, sa lica mu čitaš nekakvo nezado¬ 
voljstvo. 

Oh, nije se tako lako, samo naprečac, odreći 
krvi svoje. Pa i s Petrom nije drugačije. I njegove se 
misli danomice bave sa sinom Pavlom. Svagdje u go¬ 
spodarstvu manjka njegovih revnih ruku i one točnosti, 
kojom je obavljao povjereni mu posao. Doduše najmio 
Petar slugu na mjesto njegovo; ne možeš kazati ne¬ 
valjan je; ali tudjin ostaje tudjin. Taj ne može da 
nadomjesti porod tvoj. Sve mu se više namicale misli, 
nije li se možda prenaglio a mučile ga tim više, jer 
se evo u snahi svojoj u mnogom prevario. 

Doduše dovezla se puna troja kola njena miraza 
ali time se sve svršilo, jer od mlade snahe nema u 
kući nikakve koristi. Ona najvoli dangubiti, kako je 
navikla u domu roditeljskom, gdje su mazili jedinicu i 
tako od nje uzgojili lijeno, nevaljano čeljade. 

Mrko gleda Bartolić snahu svoju. Po njegovu 
mnijenju nema veće mane, nego je lijenost, za koju 
veli, da je početnica svakoga zla na svijetu. A i pravo 
ima, jer je u istinu tako; zato mu je žao, da je evo 
mora naći u vlastitoj snahi. 

Guši Petar srdžbu svoju, kako zna i može. Ta 
neće mu se zadjevica, da ne rekne mlada snaha: zao 
mi je tast. 

A i Mara silno se zabrinula radi snahe. Što će 
se iz toga izroditi, ako Jaga i nadalje ustraje u toj 
mani. Pozna ona svoga Petra. Najednom će planuti i 
ne će biti dobra. Kano dobra majka nastoji ona oko 
svoje snahe, da se prilagodi dužnostima, uz koje mora 
prionuti svako žensko čeljade, ako neće da po zlu 
prodje. 

Ali sve te blage opomene i nastojanje Marino 
ostalo bez uspjeha. Snaha ostaje pri svom, pa ni 

makac dalje od toga, ne dira je slabost i nemoć sve¬ 
krve njezine, koja nije mogla onako poput muža svoga 
odoljeti bremenu života. Njena se ledja sagnula pod 
teretom brige i rada, premda se toga radi nikad u ži¬ 
votu potužila nije. Sav je svoj vijek naučila pregarati 
i strpljivo pođnašati sve poteškoće života, koje su nju 
i njena Petra pratile diljem godina. 

Pa da joj se i nadalje ovako mučiti, neka bi bilo 
u ime Božje. — Ali onu tugu, što ju snašla radi Pavla, 
ne može toli lako pregorjeti. Da joj smije barem 
oduška dati, laglje biju snašala; ali ona pritajena 
bol, koja ne smije iz grudi da se pomoli, podgrizava 
sve više njeno i onako slabo zdravlje. Jedino što je 
mogla doznati od svoga Pavla, bilo to, da je oženio 
Jelu i primio službu lugara u one iste gospoštije, 
koju služio i njegov sadanji tast. 

Dora tješi i bodri svoju majku i nastoji koliko 
može, da je zamijeni; al joj ne dotječu sile, da sa¬ 
vlada onaj ogromni rad, što je skopčan s tolikim go¬ 
spodarstvom. Zato i ona prijekim okom gleda svoju 
jetrvu. 

Ali Jaga malo za to haje. Ona se drži bogatom 
baštinicom, kojoj nije sile da radi. Nekim upravo pre¬ 
zirom motri ona tu radinu družbu oko sebe te sve 
više zazire od svoga muža, koji se — po njezinu 
mnijenju — onako slijepo pokorava volji očevoj, te 
ga drži naprosto slugom, a ne sinom tastovim. Sve 
to vrijedja njenu oholu ćud, pa potajice huška muža 
protiv oca svoga. 

S početka je bilo nade, da ne će Jaga uspjeti, 
jer se Franjo opirao, ma da se i on nezadovoljnim 
ćutio. Ono štovanje spram otca nije mu dopuštalo, da 
se njegovim odredbama usprotivi. No vječno bockanje 
Tagino bilo slično onoj vodi, koja ma da i samo kaplje 

kap po kap, može ipak s vremenom :da izdube i naj- 
tvrdji kamen. Tako i Jagi pomalo uspjelo, te je po¬ 
bijedila i postigla ono, što je željela. Franjo se dano- 
miće sve više stao tudjiti od posla i otimati dužno¬ 
stima svojim. 

I opet Petar šuti i nastoji da zatomi jad, koji mu 
po žilama kola, ali dalje ne može. Sile ga ostavile, 
kad vidje sina, gdje se sprema — ma ga i pitao nije 
— nekamo sa svojom ženom i to upravo sada, gdje 
je toliko posla u polju, gdje treba zemlju prirediti za 
jesensku strn. Nije tuj vremena dangubiti — maše 
brižni Petar nezadovoljno glavom. 

Franjo se ne obazire mnogo na oca svoga, već 
vodi dorata iz staje te ga upregne u kolica. 

— Kuda ti Franjo? zapita ga otac na oko miran. 

-— Rodu u pohode, uzvraća sin mu nehajno. 

— Rodu u pohode? Ta danas nije nedjelja. 

— Eh, briga mene za to ! Obrekao sam Jagi, da 
ćemo poći, pak me evo i pripravna da idem. 

— Zar tako sine? namršti se čelo Petrovo. 

— Jest, tako, očel I meni se hoće slobode, te se 
ne dam više skučiti pod jaram vašega gospodstva. 

— Da što bi ti rado? Zar ćemo pod jednim krovom 
biti dva gospodara? 

— Baš to je ono, oče, što me ozlovoljuje, gdje 
znadem, da ću ja po vašoj smrti ovdje gospodarom 
biti. To me ponizuje pred našom družinom, kojoj ću 
i ja — ako Bog da — jednom zapovijedati, jer me 
držite ni boljim ni gorim od njih samih. Ja ne uživam 
one slobode, koja me ide kao sina i nasljednika vašega. 

— Aha, sine! nadimala se prsa Petrova od pri¬ 
tajena gnjeva. 

— Sad znam, što ti je mozgom zavrtjelo. A 
molim te, kad se želiš povratiti? 

— Nikako prije zapada sunca, uzvrati Franjo 
drsko. 

— Nadao sam se drugomu odgovoru sine. Ali 
ništa zato, po volji ti bilo, samo kad se vratiš, ne 
spremi kolica u sušu, jer i ja želim sutra u grad, da 
preinačim ono, što ti mozgom zavrtjelo. 

— Oče! . . . . 

— Što oklijevaš, Franjo? oglasi se Jaga neustrp- 
ljivo. Žuri se, ta evo već čekam gotovo pol sata. Pri- 
vezi de amo kolica, da ne gazim blata po dvorištu. 

U silnu nepriliku dovele riječi ženine Franju. Ne 
zna, što da čini u taj čas. Sram ga je pred ženom, a 
boji se i njezina rugla, što mora popustiti ocu. Ko¬ 
leba časak izmedju želje ženine i volje oca svoga 
za koga je uvjeren, da će na vlas izvršiti, čim mu se 
zagrozio, ako mu se usprotivi. A tko drugi da za¬ 
sjedne na njegovo mjesto ? — Pavao, taj njemu omra¬ 
ženi brat. Ne, ne! radije se sa životom rastati, nego 
da on bude tuj gospodarom, gdje mu toli sretno pošlo 
za rukom te ga istisnuo ispod krova očinskoga i za¬ 
uzeo njegovo mjesto. Treba se pokoriti nakani se od¬ 
jednom i uzvrati ženi svojoj: Ostat nam je, Jago, 
doma, otac tako želi. 

— Ej, dakako, želji se njegovoj mora pokoriti 
sluga gospodara — nasmije se Jaga porugljivo. 

— Snaho! ciknu Petar gnjevno. Nemoj tako 
dalje, da se ne budeš morala žaliti na riječi tvoje. 

— Zašto? Franjo je u tim godinama, da zna, 
što čini. Sram vas bilo, da on kao vaš sin ne uživa 
veće slobode od ostale družine vaše. 

— Šuti — odvrati Petar jetko. 

— Hvala Bogu, da je tomu tako; stidjela bih se 
da se samnom u domu roditeljskom tako postupalo, 
žestila se sve više Jaga, ali ne možda s toga, što joj 


milo muža ili što ga ljubi. Bože sačuvaj! Ona ne ćuti 
za njega, ona je ljuta, da on u tom domu ne ima 
baš nikakva prava, gdje se nadala gospodovati i prije 
smrti tastove. 

— Šuti, Jago ! — umiješa se Franjo. Nije dobro 
suprotiti se ocu našemu. 

— Šuti ti, koji ga se bojiš, a ja ti evo velim, 
da neću biti ženom sluge — ciknu Jaga. 

— To i nijesi, snaho, ta Franjo je moj sin — 
oštro joj uzvrati Petar. 

— Dk, vaš sin! vi ga i držite takvim! 

— Nijesam navikao, snaho, da radim po volji 
djece svoje. Ako je tako u domu oca tvoga, bilo ti 
od volje opet onamo poći. 

— Pa tako i jest najbolje, bit će barem po selu 
opet razgovora: otjerao snahu kao i sina svoga. 

— Jago! što te smelo? — presiječe je Franjo. 
Zašuti, ako Boga znadeš. Ta otac će te od gnjeva 
kao crva smrviti. 

— Šuti ti, kukavice jedna, koji prednjim strepiš; 
ja ga se ne bojim i ne dam sebi niku od vas zapo¬ 
vijedati. Zar ne, prohtjelo bi vam se, da i mene 
upregnete u jaram. Jest, otjerao sina, a znaš li, mužu, 
radi čega? Kazat ću ti: jer nije bio malodušan 
poput tebe. A ja ću slijediti primjer njegov, jer evo 
odoh u dom oca svoga. Kazat ću mu, da nijesam do¬ 
živjela nijednog radosnog dana, otkad sam pod ovim 
krovom. 

— Snaho ! — zagrmi Petar bijesno — ni riječi 
više ako ti je život mio. 

Jaga se sva blijeda zagledala u razjarena Petra, 
Pohiti brže bolje dvorištem vičući u sav glas: Idem 
idem! Jao, mene nesretne, tu nijesam ni za život 
sigurna! 




Petar poleti za njom, ali mu snaha hitrija. U čas 
je nestalo iz dvorišta, odakle krenu ravno kući k 
svome ocu. 

1 . pauk raspreda mrežu svoju. 

Tko je sada zirnuo u lice Bartolićevo, morao se 
preplašiti s izraza njegova. Ne znaš pravo čime da is- 
porediš taj silni gnjev koji je plamsao iz onih žarkih 
očiju. Promijenio se sav, pa kako i ne bi, kad je vidio, 
da ostavlja kuću ona, koja bi trebala, da drži tri nje¬ 
zina ugla. 

Čas potreslo nešto grudima njegovim, a onda mu 
se izvinu dubok, bolan uzdah. Snaha mu dirnula u 
ono, što se dosele u domu nitko usudio nije. Grubom 
rukom odriješila zavoj rane njegove, koja nije ni za¬ 
cijelila, jer jošte uvijek krvari radi gubitka sina. 

Večer se primakla. Petar sjedi zaduben. Takva 
ga žena jošte nikad vidjela nije. Silno se zabrinula, 
što će biti, ako se snaha ne povrati. Te sramote 
opet! _ lomi zdvojno rukama. Seljani će prstima za 
njima pokazivati i govoriti: Gle, htjelo im se još ve¬ 
ćega bogastva, pa im pravo bilo* 

E, da je do nje bilo, nikada Žunićeve kćeri pod 
krovom njihovim. Ali što će, kad je Petar tu ludost 
utuvio sebi u glavu. Nije bilo druge, nego pokoriti se 
ma i krvavim srcem. Pa ipak to je srcu odlanulo, kao 
da se teški kamen odvalio s njega, kad evo vidje, da 
joj se snaha vraća s ocem svojim. 

— Hvaljen Bog, svekrvo ! — poda Žunić ruku Mari, 
koja mu popošla u susret. Evo vam moje Jage natrag 
— pogleda on svoju kćer, na kojoj se očito vidjelo, 
kako se nerado vraća u dom svoga tasta. Mislim, 
da je tako najbolje; a gdje je Petar? 


— Tamo u komori; smirit će se, kad vas vidi. 

— Ne bojte se svekrvo, porazgovorit ćemo se 
dvije, tri pametne, pa će i opet sve dobro biti. 

— E, da Bog da, ispunila se želja vaša — uzdahne 
Mara tužno i pohiti za snahom, koja je unišla vežom 
u kuću, da mlinar ne opazi suza, što su joj nehotice 
navrle na oči. 

— Haj, Petre! što si se na tom stolcu zgurio 
kao onaj pofureni mačak — stane se mlinar u sav 
glas smijati banuvši naglo poput vjetra u Bartolićevu 
sobu. Vidi mene, pa se smiri. Zar ne poznaš, Bog 
te vidio, ženskog jezika? Ta zato smo mi tuj muške 
glave, koje znamo mirno prosudjivati i kloniti se zla, 
pa te u to ime molim, da oprostiš mojoj jedinici. 

- Mrzim, Jakove, razmirice, ali tvoja se Jaga 
grubo ogriješila o mene, što se ne pristoji za ovako 
mlado čeljade. 

— Što ćeš, Petre ? Znaš i sam: mlada krv brzo 
prekipi. Zaboravi na to, ta djeca su nam. Nemoj mi¬ 
sliti, da ja to odobravam. Ja sam joj kazao dvije, tri 
oštre — nasmiješi se mlinar lukavo — pa se nadam,' 
da joj što takva ne će više sunuti u glavu. 

— Veseli me, Jakove — poda Petar mlinaru ruku 
što ne sudiš naprečac, pak sam i ja voljan zaboraviti, 
što se medju nama zbilo. 

— Hvala ti, Petre, ali sad ću se s tobom po- 
razgovoriti otvoreno, iskreno, kako dolikuje poštenu 
čovjeku. 

Petar se zagleda u mlinara, kao da ga nešto pita. 
— Zašto ne? — uzvrati iza podulje stanke — ako 
mi želiš što kazati, govori, ja se ne bojim radi čina 
svojih. 

— Tko da o tom i sumnja — mahnu mlinar 
nehajno rukom. — Čuj me i ne razumij me krivo! 

Jovan: Čovjek snuje, Bog cđredjuje. ■> 

Gle, i ja sam otac djeteta, koje mi srcu priraslo, a 
tim više, što mi je jedinica. I ja se brinem i skrbim, 
što više mogu. A za koga ako ne za nju. A čija je 
ona sada? Franjina. I on će uživati tu muku moju, 
što nijesam još ni časak požalio. Sretnim se sci- 
jenim, da mi je dijete pod krovom tvojim. Zato me se 
danas nemilo kosnulu srca vaša razmirica. Ne branim 
ja svoga djeteta i ne želim tebe bilo s čega preko- 
ravati. Ali to ti ipak moram kazati, da si prestrog 
te zaboravljaš, da su naša djeca navikla dobru. Ona 
ne poznadu onih crnih briga, s kojima smo se mi za 
naših mladih dana borili. 

Bartolić se ušetao zamišljeno sobom, kao da i 
ne sluša riječi mlinarovih. 

Nu to ne smete mlinara, već nastavi dalje onim 
pouzdanim glasom, koji toli lasno presvaja srca ljudska. 

— Ja ću ti, Petre, biti iskren. Vidi, moja se Jaga 
nerado vratila pod krov tvoj, ali i ja znam upotrebiti 
strogost, gdje treba. Rekao sam joj posve ozbiljno i 
odlučno, da u mome domu za nju više mjesta ne ima, 
da ona tamo pristaje, gdje joj muž boravi. U kratko 
sam joj razložio, kako ne valja prkositi onima, koje 
treba slušati. Ali opet moramo i mi uvidjeti, da su 
nam djeca donekle i u svom pravu. Gle, Franju, 
kako ga je sram pred ženom, da baš nikakva prava 
ne ima u domu oca svoga, A možeš li zamjeriti 
mladoj ženi, koja ljubi svoga muža, da ga danomice 
gleda kao slugu. Petre, ne drži uzde prenapeto. Je 1’ 
da me razumiješ? 

— Razumijem te, razumijem, pak ću ti i ja svoju 
reći. Zar misliš, da mi je mila ova moja strogost? 
Ne! kamo sreće, da smijem popustiti. Ali popustim li 
danas to će se moj . sin uzjoguniti kao ono mlado 
ždrijebe, koje nije naviklo posluhu. Njegove bi mane 


buknule svom žestinom, da ih ova moja jaka volja 
ne spreže. U njega ne ima one revnosti i točnosti, 
koju mora posjedovati svaki maran gospodar. Eh, da 
se mogu u njega pouzdati, kao što sam se mogao u 
Pavla — uzdahne Petar — ne bih časio ni časka, ali 
ovako nužno je zauzdati ga, ne velim da je lijenčina, 
ta on radi, kad mora, ali mu se ne rači, a to s toga, 
jer se koči da je sin bogata oca, kojemu nije potrebno 
da se muči. A kamo će dospjeti, ako bude tako dalje 
išlo? Tamo kamo je i moj pokojni otac dospio — 
Bog mu dušu pomiluj — skinu Petar kapu s glave. 
A ja da gledam možda mirne duše, kako opet pro¬ 
pada ono, što smo ja i moja Mara u znoju svoga lica 
stekli! Ne, nikada! 

— Petre, Bog te vidio — zakrči mu riječ mlinar 
— čemu stvaraš toli crne slike? Da je Franjo moj 
sin, ponosio bih se s njime, ali ti ga ne poznaješ, 
ma da si mu i rodjeni otac. On samo trpi pod pri¬ 
tiskom tvoje volje. Daj učini ga gospodarom, pa da 
vidiš tvoga Franju! Molim te, a čemu da se dalje 
kiniš i brineš? Bogu hvala, da ti ne treba. Ha, ha, 
ha, neka rade mladi, njihove su sile u cvijetu, a naše 
malakšu, treba im počinka, da ovo nekoliko dana što 
nam ih još proživjeti, sproveđemo u miru Božjem. A 
sad i sam, Petre, reci, nije li tomu tako ? 

— Aj, Jakove, što je tebi na um palo? — za¬ 
gleda se Bartolić začudjeno u mlinara. Ja da mi¬ 
rujem, gdje se jošte toli jakim ćutim. Gle — pruži 
Petar svoje jake šake — dok je u njima snage, nema 
ni govora o počinku. A1 me ne razumij krivo, kao da 
mi se možda hoće raditi zato, da što više još stečem. 
Ne! ja sam — hvala dragom Bogu — ovim zado¬ 
voljan što imadem. Ja radim, jer me rad veseli, jer 

mislim, da bih morao od dosade umrijeti, kad bih bio 

* 

odsudjen na bezposlicu. A što si rekao za Franju, — 
produlji Bartolić — dobro je, neka bude. Bila mu 
sloboda, za kojom toliko teži. Vidjet ću, još imam 
uvijek vremena, da neprilikama na put stanem. Ali 
gospodarom ostajem ja, dok je u meni života. To je 
moja odlučna volja, od koje ma ni za dlaku popu¬ 
stiti ne ću. 

Žunić, koji je jedva jedvice prikrivao svoje ne¬ 
zadovoljstvo, silno se razgnjevio radi te izjave Pe¬ 
trove, jer je bio uvjeren, da će mu poći od ruke, 
predobiti Petra na svoju stranu i krenuti s njime, 
kud ga volja. A sad taj otpor njegov! samo da ne 
plane i ne zaskoči svom žestinom na protivnika svoga, 
kakvim je u ovaj čas držao Petra. Uhl da mu ga 
otrovati svojim zmijskim pogledom! Neda se splesti 
u mrežu poput ostalih žrtva njegovih — stišče mlinar 
grozničavo pesti svoje. Pa uza sav taj jad smiješi se 
resko, a pod tim smiješkom pritajiva onu srdžbu, 
koja mu žilama kola. Još u njega bilo toli jakosti, 
da se mogao barem na izliku srdačno s njim opro¬ 
stiti i svoju jedinicu preporučiti dobroti taštovoj. 

Ali idući dvorištem tražile mu oči naokolo zeta, 
pred njim se želi izjadati. No nigdje nije ga mogao 
zamijetiti. Već je mislio, da ga ne će vidjeti — al 
na, evo ga gdje se vraća s družinom kući. 

Jedan drugomu pošli u susret i oba krenuli šutke 
putem, koji vodi u mlin. Već kad im posve nestalo 
Bartolićeva doma iz vidika, stane mlinar prigušenim 
glasom: Franjo! tvoj se otac krstiti ne da. Prevraćao 
sam ga tamo radi tebe, a postigao jedva jedvice, da 
budeš odsele slobodniji, nego što si dosele bio. 

— Ništa više? — smrknu se Franjo. 

— Ništa! taj od svoga ne popušta, ma da ga i 


nožem režeš. Ali ipak jošte ne gubim nađe, samo je 
do tebe, da se držiš onoga, čim ću te svjetovati. 
Budi poslen, kao što si i dosada morao biti i nastoj 
da se i bez očeve zapovijedi pokoravaš volji njegovoj. 
Time ćeš ga zamamiti i on će možda ipak svojevoljno 
odstupiti od onoga, čemu se danas toliko protivi. 

— A Jaga? ta se neće htjeti prilagoditi očevoj 
volji — prekinu ga Franjo zabrinuto. 

— Ne brini se, ja sam je u tom već uputio; ali 
U ženš. je duga kosa a kratka pamet, morat ćeš ju 
podsjetiti mojih riječi, kad joj se bude prohtjelo su- 
protiti. Drugačije nije, za sada se pokoriti morate, a 
kad jednom budete gospodari, lasno vam je prekrojiti 
po svom ćefu. Ludjak bi i bio, da se u dobru kiniš 
i brineš poput oca svoga. Uživaj tada, na čem sada 
stradati moraš. 

— Ako vas, taste, u svem poslušam, ja ipak ne 
vjerujem, da bi me otac učinio gospodarom prije 
svoje smrti. Poznam ja njega, a danas mi se zagrozio 
da će preinačiti, što mi mozgom zavrtjelo. 

— Tvoj otac? — zapanji se mlinar silno. Ne, 
to nije moguće, toga on ne smije, ne može učiniti, 
jer sam ja jedino pod tom pogodbom privolio že¬ 
nidbi, da budeš danas sutra ti gospodarom. 

— Ja mislim, da ga to ne bi priječilo u namisli 
njegovoj, a tim više, jer mu se za Pavlom otimaju 
misli. A i mati mu je mnogo više sklona, nego meni, 
te će jedva dočekati čas, da uzmogne što uraditi za 
Pavla. Najbolje bi bilo, da ga nekamo nestane iz sela 
iz blizine naše. 

— Hm, misliš li? No u to ti nediraj, to prepusti 
meni. Ha, ha, nadam se, da me ona ne će na cjedilu 
ostaviti — nasmije se mlinar zadovoljno. 

— Hvala vam, taste! Duše mi, ne znam, kako 
bi se svršilo, da Pavao zasjedne moje mjesto. Zato 
je bolje po nas obojicu, da mi se ukloni s puta. A 
sad s Bogom taste, krenut mi je kući. Ne ću da me 

kore što me tako dugo nema. 

S Bogom, zete — pruži mlinar ruku Franji. 
Drži se onoga čim te svjetovah. Sve mi nešto šapće, 
da ne će biti utaman. 

— Bit će po želji i volji vašoj, taste. Pokoravam 
se rado, jer ste mudra glava, koja se ničemu ludo 
ne domisli. Još jednom s Bogom! 

— Bog, zete — krene mlinar dalje. 

8, Sinova težnja 2 a roditeljskim domom. 

Kolibica u šumi, gdje si Pavao našao svoju Jelu, 
opustjela je posve. Ostavili ju njeni stanovnici. Starac 
Mato preselio se u vječnost kratko vrijeme iza kće¬ 
rine svadbe, koja se obavila mirno bez cike i buke, 
bez pijače i gajdaša. 

I svadbeni dan minuo kao i svi ostali, a starac 
Mato bivao svaki dan slabiji. Rek bi da mu se duša 
samo tako dugo zadržavala u tom slabom tijelu, dok 
nije bio ubogi, zabrinuti otac siguran za budućnost 
djeteta svoga. Ah, sad mu je lako umrijeti; treba 
samo dušu očistiti od grijeha, da je ne bude strah 
doći pred sud Božji. Nekom mladenačkom neustrplji- 
vošću očekivao svećenika, koji ga pripravio za drugi 
svijet. Skrušena mu bila ispovijed, skrušena, a sveto, 
tijelo primi kano dragu popudbinu za ivječni život, pa 
ga eto dan, dva kasnije na samrti. Ali još mu uz- 
mogle one slabe drhtave ruke toliko snage, da ih po¬ 
ložio na glave svoje djece, koja su teško ožalošćena 
klečala kraj njegove postelje, te ih blagoslovi očinskim, 


blagoslovom. A pri tom mu titrao blaženi smiješak 
;na uvehlim ustima, koja više ne progovoriše. Još 
zadnji put pogleda spokojno tim mutnim očima na 
.zeta si i kćer, a tad se sklopile te trudne oči na 
vječni počinak. 

Sad si dala tek Jela oduška svojoj boli. Glasno 
jecajući pala na mrtvo tijelo očevo. Oh, da joj ga i 
nadalje onako bolna njegovati, ne bi ni čas požalila, 
samo da si dragoga oca gledati može! Strašan bio za 
nju taj dan — ma da je i Pavao uz nju — kad joj 
bilo oca ispratiti do hladnog groba. Ali što će, mora 
se pokoriti odredbi Božjoj, mora se vratiti i bez oca 
svoga u kolibicu, koja joj se pričinja pustom, pre- 
ipustom, kad evo gleda očev ležaj prazan. Pa ipak se 
nerado dijelila od krova njena, kad stiže odredba go- 
-spoštije, koja je Pavla primila u službu lugara, da 
mu se odseliti tri sata daleko od rodna si mjesta; ta 
.priljubila se onoj tišini šumskoj. 

Suznim očima skuplja ono svoje siromaštvo, bez 
kojega i u novom stanu ne može da bude. A Pavao 
Joj pri tom pomaže, tješeći je dragom riječju i milim 
pogledom. Ta i njemu nije lako odavle poći, i on 
■ostavlja tuj drage svoje. Silno se dojimlje srca nje¬ 
gova, gdje bi evo rad prije odlaska da vidi majku, 
sestru, da se izljubi i oprosti S njima a opet ga strah 
pred ocem, ako dodju pod krov njegov. Doznao je, 
da ga otac izbaštinio. Bio je sada uvjeren, da ga se 
i odrekao za uvijek. Pa ma se i uvukla neka gor¬ 
čina u dušu njegovu radi postupka očeva, ne reče on 
protiv njega ni jedne žalne. Žao mu je samo majke, 
■koja u takim prilikama mnogo trpi. 

Doskora si njih dvoje sve što treba uredili u svom 
;novom domu. Stan im bio prijazan. I Jeli veoma omi- 
!io, jer se i pred njim sterala zelena šumica, iz koje 

ih već ranom zorom budio milozvučan pijev ptica 
pjevica. U poslu i brizi prolazilo im vrijeme veoma 
brzo. Oni ne bi još ni osjetili, da su već godinu dana 
svoji, da im u kolijevci ne spava sinčić blagi sanak 
nedužna angjelka, kojega nazvali Petrom po želji 
mlade majke, koja neizrecivom srećom zuri u lišća 
djeteta svoga. 

A Pavao, odkako mu se dijete rodilo, raznježio 
se nekuda. Nestalo mu one gorčine iz srca njegova 
nije više kivan ni na brata svoga, a sve veća ga želja 
obuzimlje, da se izmiri sa svojima. Već je i nakanio 
da podje u dom oca svoga, da mu najavi sreću svoju 
ali ga u toj namisli predusretne mlinar Žunić, koji se 
jednog dana stvori pred njega, kao da je iz oblaka pao. 

9. Pauk i nadalje raspreda mrežu. 

— O, Pavlel — pljesnu mlinar veselo rukama — 
koja sreća, da te vidim. A kako mi živiš, otkada se 
ne vidjesmo? 

— Hvala, mlinaru, dobro, ne mogu se požaliti na 
udes svoj. Priviknuo sam biti zadovoljan i onim,, 
malim, što imam, uzvrati Pavao na silu prijazan, jer 
već od vajkada nije mu bio Žunić po ćudi. Isporedio 
ga u mislima s onom krvoločnom zvijeri, koja se bez 
svakog smilovanja baca na žrtvu svoju. Nije mogao 
dokučiti, kako se dao njegov otac zaplesti u te mreže 
mlinarove. 

— No vidiš, sinko, drago mi je čuti, da si zado¬ 
voljan. Eh, rekao sam ja tvome ocu, da se ti u svi¬ 
jetu izgubiti nećeš. 

—: Zar je otac dvojio o meni? zapita Pavao za- 
čudjeno. 


— Ma šta da ti o tom pričam — mahnu mlinar 
nehajno rukom — ta poznaš oca svoga: kakav u 
mržnji takav i u preziru. 

— Zar je još uvijek moj otac na mene kivan? 

— Eh, dobro bi bilo, sinko, da je samo kivan, dalo 
bi se sve izravnati, ali o tebi u domu ne smije nitko 
ni pisnuti, a da ne plane svom žestinom. Ne mogu 
sebi upravo protumačiti, kako može otac rodjeno si 
dijete ovako zamrziti. Bože moj, ni meni nije bilo 
milo, da si mi odbio jedinicu, gdje sam se toli sretnim 
scijenio, da cu te u istinu nazvati zetom svojim, a i 
Jaga mi te je žalila. Ali opet moraš zaboraviti, ta 
ljudi smo. Evo da danas što od mene ustražiš, pri¬ 
pravan sam ti bilo ičim pomoći. 

— Hvala vam, mlinaru, ja imam svega. 

Aj, nemoj ti, drago moje, tako — prekinu ga 
mlinar tobože uvrijedjeno — ponude dobra prijatelja 
ne odbacuju se onako u vjetar. 

— Pa što ste vi, mlinaru, nakani za me učiniti, 
zagleda se Pavao začudjeno u Žunića. 

Hm, čudno li pitaš, Pavle moj! Ta zar ti ja 
nijesam prijatelj ? zar misliš, e mi nije poznato, da 
trpiš, što moraš biti tudjim slugom, gdje je u domu 
tvoga oca svega dosta? Misliš li, da i ja s tobom ne 
trpim, gledajući tu nepravdu oca tvoga? Nagovarao 
sam ga i te kako nagovarao, da se s tobom izmiri, 
ali sve utaman. Jedva jedvice, te sam ga sklonuo na 
to, da te posve ne izbaštini, A kojom te svotom odi¬ 
jelio? Bogu je plakati! Kukavnih pet stotina forinti. 
Pa što možeš tom svotom postići? Ništa i opet ništa. 
Jedva bi ti dostanula, da te godinu dana od gladi 
obrani. A što dalje? Nikada svoj, vječno tudji sluga. 
Jok! tako ne ide — mišljah danomice — Pavlu se 
mora pomoći, a potkrepljivala me u tom jošte više 

moja Jaga. Gledaj, oče — rekla ona — da se po¬ 
mogne 'Pavlu, Dobra ti je to duša, u čas zaboravi 
Što joj se na žao učini. Ali kako — mudrujem ja — 
da ti opet oca ne uvrijedim, da mi ne rekne: što se 
pačaš u moje obiteljske poslove? Ali gle, gdje čovječji- 
um zaostaje tu ti Bog pomaže. Dobijem ja jučer 
pismo. Gledam odakle ? — bora mi ravno iz Amerike. 
Krstim se od čuda — laže mlinar glatko nemam 
ja nikoga tamo, da se mene s pismom sjeti. Ali ipak 
ga otvorim. Čitam: Dragi striče 1 Aha, sada znam, to 
je moj sinovac, za kojega već podulje vremena ni- 
jesam znao, gdje boravi. Milo mi je bilo, da mi se 
javio, te sam upravo plivao u sreći, kad iz lista do- 
znadoh, da je mojemu sinovcu dobro i predobro. Malim 
novcem nakupovao zemljišta, pa ga evo danas bo¬ 
gatim gazdom. Haj — puklo mi pred očima — tako 
ćemo i mi! Ništa za to, što je Amerika daleko; ljudi- 
i dalje polaze, da uzmognu što steći. Dat ću ja Pavlu- 
trista gotovih forinta, pa što Bog da i sreća junačka, 
neće ni on zaostati za mojim sinovcem. Ta nije on 
luda glava, a posao mu za dva vrijedi. Zato me evo 
k tebi, Pavle. Znam, da nijesi luda, a da nebi htio 
primiti, gdje ti se evo sreća smiješi. 

Pavao pratio sav taj govor mlinarov pozorno. 
Tamne mu se misli vrzale glavom, te nije nikako 
mogao da ih razjasni. Samo ćuti, kako mu se duša 
protivi, da poprimi tu ponudu mlinarovu. Zato od¬ 
vraća Žuniću — komu nije baš drago to čuti: 

_ Hvala vam, mlinaru, na dobroj volji. Ne ću 

podvojiti o istinitosti vaših riječi, ali znajte: kao što 
ptica ljubi svoj ubavi gaj, tako i ja ljubim zavičaj 
svoj. Za njim bi me u tudjini želja, vukla, a čemu da 
tražim po svijetu sreću, kad ju i u svome domu mogu 
naći. Vi govorite o svom sinovcu. Ne poričem, da je 


sretan; ali koliko ih izginulo i propalo, što se za 
srećom povlačili i ostavili svoje toplo ognjište i onu 
grudu zemlje, koja je njih i njihove hranila! Koliko 
je udovica toga radi zakukalo, koliko li djece zacvi- 
Ijelo izgubivši oca i hranitelja u tudjem svijetu, gdje 
mu ni groba ne znadu. Svaki put me zaokupila neka 
tuga, gledajući, kako jaki i snažni muževi ostavljaju 
svoje te gramze za onom varavom srećom, koja iz- 
medju stotine njih tek jednoga svojom blagodati na- 
dari. Pa ja da poprimim ono, što kod drugih zazirem! 
Morao bih prezreti sama sebe. 

— Kuda si zalutao, Pavle moj ? — zalomi mlinar 
kao od čuda rukama. Ta tko je Božji ikada još to 
čuo: prezreti sama sebe zato, što se nadaš i želiš, da 
što stečeš, da što od tebe bude, pa bilo i u tudjem 
svijetu. Ta rodio se ti ovdje ili ondje, briga te, samo 
kad tebi ništa ne manjk^. Sinko moj, gdje sebi čovjek 
napravi toplo gnijezdo, tuj mu i domovina. 

— Tako vi mislite, mlinaru — prekinu ga ne¬ 
voljko Pavao — jer vam nije možda ništa na tom 
svijetu sveto, kad mislite, da je toli lako zaboraviti 
domovinu i onu grudu zemlje, na kojoj se rodismo. 
Čemu onda čeznu mnogi i premnogi za domovinom i 
domom svojim, što su ga ostavili nepromišljeno, onako 
lake ruke, zavedeni lijepim riječima i zamamljivim 
obećanjima koje bezdušne varalice, te su jedva do¬ 
čekali čas, da se opet mogu povratiti kući. 

— Aj, Pavle, ne mudruj, jer tako ne ćeš lje ni¬ 
kada ništa postići, već poprimi radije savjet pametna 
i iskusna čovjeka, koji ti iz dna duše dobro želi. 

— Žao mi je, mlinaru, što ste se u nadi preva¬ 
rili. Nije vrijedno, da o tom dalje raspredamo. Naše 
se želje i misli i onako nadaleko razilaze, a meni je 


evo poći za poslom, da pripazim, da mi radnici ne 
posijeku mlade bukve. 

— Pavle, Pavle, pričekaj samo časak jošte 1 — 
uzvikao se Žunić za njim: no Pavao više ni ne sluša, 
već zakrenu puteljkom u šumu i doskora iščeznu mli¬ 
naru iz vidika, koga obuze silan bijes, videći kako je 
nasio. Gotovo te nije poletio za Pavlom, ali se u čas 
premisli i pojuri do kolica, u koja bio upregnut njegov 
zelenko. Na nj pripazio mali dječarac, nadajući se 
u to ime kakvu daru. No mlinar u taj čas ni ne po¬ 
mišlja na to, već sjedne naglo u svoja kolica i svom 
žestinom udari bičem po ledjima zelenka svoga, koji 
se od boli propne u vis i kao pomaman poleti sa 
svojim gazdom, ne mareći ni malo za njegove psovke i 
kletve, kojima ga nastojao da umiri. Već su prilično 
poodmakli i jedva mu pošlo od ruke, da smiri zelenka 
svoga, koji nije naviknuo takovu postupku gospodara 
svoga. 

No uza sve to, što nije mlinar mogao predobiti 
Pavla za osnove svoje, ipak je toliko uspio, da se u 
Pavlovo srce žabo žalac njegova otrovnog jezika, jer 
evo odustade od namjere svoje i ne podje u dom očev. 

10. plemenita i vrijedna žena ostavlja svijet. 

Zima minula, a da se nije u Bartolićevu domu 
ništa dogodilo, što bi bilo spomena vrijedno. Franjo 
nastoji, da po savjetu Žunićevu učini po volji svome 
ocu. Moguće, da mu se i ne bi bio onako bezuvjetno 
pokoravao, da nije doznao od tasta svoga, kako je 
ovomu propala svaka nada, da osvoji Pavla za osnove 
svoje. Strepi od onoga dana pred nečim neizvjesnim. 
Briga ga mori, ne će li se ipak otac izmiriti s bratom 
njegovim, neće li ga taj tada maknuti i zasjesti na 


njegovo mjesto. Ali uza sve to prikriva pomno tjes- 
. kobu svoju i umiljava se ocu, gdje mu se samo pri¬ 
lika nada. 

I žena njegova, koja ga unatoč opomenama oče¬ 
vim potajice huška, ne može, da ga predobije za se. 
Ali njezin zmijski jezik uza sav otpor mužev nepre¬ 
stano siče. Toga radi kloni se je Franjo, gdje samo 
može. Mrsko mu je slušati njene zadjevice i ruglo, 
kojemu ga izvrgava, pa ma da joj i voli, ipak mu se 
sve više namiču misli: kamo sreće, da nije nikada 
postala njegovom. 

I Bartolić opaža, kako mu se snaha ugiblje 
s puta, gdje samo može ; ali on se čini kano da toga 
i ne zamjećuje, a sve za volju onom kućnom miru, 
bez kojega nema u domu blagoslova. Sa sinom se u 
mislima posve izmirio, videći, kako on — premda 
uživa veću slobodu — ipak rado prianja uz posao i 
vrši dužnosti svoje te se bez ikakva prigovora poko¬ 
rava odredbama njegovim. Nada se Božjom pomoću, 
da će i nadalje tako potrajati. 

Ali tomu nije bilo tako. Ugnijezdila se u njegov 
dom zmija, koja sebi nije nikako dala mira. Sada is¬ 
kalila ona sav svoj jad na Mari, toj blagoj duši, koja 
u svom životu ni crvu na žao učinila nije. Zla snaha 
zadirkuje u nju neumjesnim primjedbama, to neuko 
čeljade prigovara joj sad u ovom, sad u onom. Od 
samog prkosa laća se posla, kojemu otprije ni privik¬ 
nula nije. I tako je svojim neznanjem prouzročila više 
štete, nego koristi, a drsko odbijala svekrvine upute, 
znajući, da će je time ojadati. 

I u istinu sirota Mara trpi mnogo i sakriva svu 
tu razmiricu pred Petrom svojim, a to joj tim laglje 
pošlo za rukom, što joj se muž gotovo cio dan desio 
izvan kuće. Čas mu bilo poći u polja, čas u vino- 


grade. Od prevelike revnosti nije se pouzdavao ni u 
koga, zato mu je najmilije, da je svagdje sam. Potu¬ 
žila se Mara Franji i nadala boljku, ali se jadna pre¬ 
varila. Sin joj ne mari mnogo za pravednu tužbu 
njenu, jer toga radi nije nikada prekorio svoje žene. 
On je zadovoljan, da mu je sada mir od nje. Ne 
smiluje se na jadnu mater svoju, koja nije zaslužila 
svojom dobrotom, da tako malo za nju haje. U svom 
samoljublju ni ne zamjećuje, kako mu je majka 
s tog nehaja teško ožalošćena, kako je taj pritajeni 
jad sve više slabi i ubija. Sirota se osjeća umornom, 
preumornom, ona ćuti, kako joj tijelo žudi za počin¬ 
kom. Ipak ne miruje, već na silu pritajiva slabost 
svoju. Nu ne za dugo. Ljeto joj doduše prošlo kako 
tako, ali čim stalo lišće po drveću žutjeti, ginule su i 
njene sile, dok evo jednog dana ne legne u postelju 
srvana nemoću. 

Silno se Bartolić uznemirio poradi bolesti ženine. 
Crne, teške misli namicale se njemu, ne će li se mo¬ 
rati rastati s tom vjernom i odanom družicom ži¬ 
vota svoga. A pri tom ga nešto tišti u grudima, ko 
da se na njih svalio teški kamen. A i Dora, to dobro 
i plemenito dijete, dijeli s ocem istu bojazan i tugu, 
i njenu dušu zaokupila tjeskoba, ne će li najednom 
prestati kucati ovo najodanije i najiskrenije srce — 
srce majčino. 

No prizvani liječnik umiri oboje rekavši im, 
da će se bolesnica uz dobru njegu možda oporaviti. 
O, kako im odlanulo pri duši, čuvši tu izjavu liječ¬ 
nikovu 1 Onim cijelim marom ljubećega srca njegovali 
blagu si bolesnicu, a pri tom ih i sama Mara tješi i 
miri, videći brigu i bojazan njihovu. Pa kako je bila 
sav svoj vijek bogobojazna, nije ni u svojoj bolesti 
zaboravila dužnosti kršćanske. Ma da i ne ćuti jošte, 


da joj .se primiče zadnji čas, ipak zovne domaćega 
župnika. Sva joj unutarnjost težila za onom dušev¬ 
nom polakšicom, koja toliko smiruje i krijepi čovjeka, 
te mu podaje snagu, da bez ikakve bojazni očekuje 
onaj zadnji čas, kojemu se svaki živući stvor bez iz¬ 
nimke pokoriti mora. 

Iza one duševne hrane ćutila se ona krijepčijom, 
jačom; bilo se nadati i boljku. Ali Svevišnji je dru- 
gojačije odredio s tim životom. Bolesnicu kroz noć od- 
jedared srvala silna vrućica, koja je i baci na rub 
groba. Većinom leži sirota u nesvjestici, a kad joj 
se i vraća svijest, činilo se, kano da ne pozna okoliša 
svoga. Samo oči, to ogledalo duše, blude sobom una¬ 
okolo onim mutnim staklenim pogledom, kao da se 
nadaju, da će nekoga zagledati. Usta se stala pomi¬ 
cati, duša se jošte bori, da izrekne što je muči, ali 
tijelu ponestalo jakosti. Jadna majka smogla u zadnji 
čas još toliko snage, te misli na svoje dijete, na 
svoga Pavla, koji se ne desi pokraj njene samrtne 
postelje. Pa ipak lahak joj je taj zadnji čas. Životna 
borba potrajala čas, dva, i to umorno tijelo pružilo 
se na vječni počinak. 

Siroma se Bartolić ne može pravo snaći u toj 
golemoj nesreći. Kao okamenjen stoji uz smrtnu po¬ 
stelju ženinu te nijemo zuri u njena mrtva, blijeda 
lica i ne zamjećuje onog pakosnog pogleda snahe 
svoje i one ravnodušnosti sinovlje, koji se bez tračka 
žalosti zagledao u smrtne ostatke majke svoje. Tamne, 
mutne misli vrzu se Bartoliću mozgom. Što će mu 
život bez Maruše njegove? U tom času rastanka oćuti 
on, kako mu je bila mila i draga, i koli mu se teško, 
preteško dijeliti od nje. Onaj pridušeni plač Dorin 
osvijestio ga donekle, te se dao od nje poput kakva 
slabašna djeteta odvesti u sobu svoju. 

Tuj se spusti teško umoran na stolicu, podbo¬ 
čivši glavu o dlan desne ruke. Na pitanje Franjino, 
kako da urede sprovod, ovo i ono, bio mu jedini od¬ 
govor: Radi, kako znaš, u mene nema snage, da te 
bilo u čem svjetujem. A onda opet zapao u onu 
šutnju, koja ne želi, da je itko više prekida. Dora vi- 
deći oca onako teško ožalošćena, pristupi k njemu pa 
da i njoj tuga srce cijepa, ipak smaže riječi milih i 
ljupkih, kojima nastoji utješiti oca svoga. 

— Oče, što to biva s tobom? — zajeca Dora 
ovivši svoje ruke oko šije njegove. No kako se silno 
prepade, kad mu zagleda u ona blijeda, upala lica, 
Otac joj preko noći postao starcem. Eto, što nijesu 
mogle da učine sve one godine mukotrpna rada i 
briga, to učini jedna jedincata noć tuge i jada. 

— Oče dragi! evo mene pokraj tebe. Reci mi, 
gdje te boli? Evo, kako su ti lica blijeda, a ruke 
kano led studene. Reci oče i ne pusti me dulje u toj 
strašnoj neizvjesnosti. 

— Ovdje dušo! uzvrati otac slabim glasom po¬ 
kazavši rukom na grudi svoje. 

— Oh, saberi se dobri oče moj! budi opet onim 
jakim mužem, koji si bio za cijelog svog života. Tvoja 
te Dora to moli. Usliši je, legni ovdje u postelju, da 
ti se tijelo otpočine, da ti se ta hladna uda ogriju. 
Vidjet ćeš, bit će bolje, evo ja hitim, da ti donesem 
tople juhe. 

Otac učini svojoj kćeri po volji, dignu se sa sto¬ 
lice i pokroči do postelje, on ćuti kako su mu sva 
uda satrvena, jedva je u njega toliko snage, da se 
svući može. Ona topla juha, kojom ga Dora nahra¬ 
nila, donekle ga okrijepila. 

Na dan pogreba osvanulo jutro tmurno. Iz onih 
sivih oblaka, koji su zastrli modri svod nebeski, pro¬ 


sula se gusta kiša. Bilo kan da i samja^ebo plače'z^>> 
tim vrijednim plemenitim, stvorom, fžpra neprekidno-V 
boravi uz oca, koji posve onemogdosleži u postelji. 

Kasno, ali je ipak i Pavao sazriabr za snirt mate-^ 
rinu. Ostavio ženu i dijete i pohrlio je,': ; 3a r još jedan 
put vidi onu, koju je toliko ljubio. ' j t ' 

No ni mrtve nije je više vidio. Kad je prispio do 
rodnog si sela, kretala je već duga povorka na seosko 
groblje. Svatko je htio, da posljednju čast iskaže 
onoj, koja nije imala neprijatelja, koju je čitavo selo 
štovalo. 

Lijes su položili kraj otvorene rake, a on je zurio 
u nj nijem i blijed, oči kao da su mu prodirale kroz 
drvo i gledale u blijedo pokojničino lice. Oči joj se 
zatvorile, a blijede usnice nijesu imale više riječi za 
njega, one usnice, koje su mu toliko puta šaptale slatke 
riječi, riječi koje smaže samo majčino srce. Što bi dao, 
da se još jedan put otvore, da čuje iz njih još jednu, 
barma jednu riječ. 

Žalosno se glasio spjev svećenika. Lijes spustili 
u raku i mutno su odjekivale od njeg grudice zemlje, 
što ih ljudi bacali na nj. Ljudi se razilazili a on je 
stajao ondje nijem, kao da je od kamena. Nijedna 
suza nije potekla niz njegovo blijedo lice, ali u srcu 
;ga stislo, srce mu htjelo da pukne od boli. Nije ni 
sam znao, kako je dugo bio ondje, na jedan put je 
opazio, da je ondje sam, samcat, a pred njim nov 
grob, grob njegove majke. 

Sve se svršilo ! — zastenje muklo, a ja je vi¬ 
dio nijesam. Trže se iznenada i opet ga zaokupila 
tjeskoba, i opet zavladala njime ona nesnosna bol, za 
koju se nezna lijeka. Oh, da mu je slobodno, iskopao 
bi je onim svojim noktima, e da zaviri u ona dobra 
i mila, ma i mrtva lica majčina. Ona gorčina teško 

Jovan : Čovjek snuje Bog određjuje. ^ 

uvrijedjena čovjeka presvojila dušu njegovu. Zašto mu 
nijesu najavili bolest majčinu, zašto ga ostavili u 
onom groznom neznanju? Zar su ga posve izbacili 
iz srdaca svojih, te mu nijesu dali ni da pristupi 
k samrtnoj poselji predrage mu majke? —- namicale 
mu se misli jedna za drugom. Oh, ma časak samo 
da su ga htjeli trpjeti pod krovom svojim, laglje bi 
mu srcu bilo. A1 ovako kao mahnit odskoči sa zemlje, 
mora, da dade oduška boli, ako neće da poludi. 

Sve ga nešto nuka, da pohiti u dom oca svoga, 
i već je nakanio ali se opet trže. Što ćeš tamo? za 
te više ondje mjesta ne ima. Prošli ga trnci cijelim 
tijelom. Sjeti se Jele i djeteta svoga. Sad je znao, 
kuda mu je poći. Jošte se jednom ogleda tužno na 
grob majčin, a onda pohiti s groblja. Ali u to evo mu 
na susret Dore. 

11. J3rat i sestra. 

• Pavao zaostao kao da mu noge u zemlji uko¬ 
pane. Svemu se prije nadao nego li sestri svojoj. 

— Brate! što nas stiže? — zajeca Dora pribli¬ 
živši mu se. 

Sad i Pavlu navrle suze na oči i dale oduška boli 
svojoj. U čas se braća zagrlila, roneći suze iskrene 
žalosti. 

— Ja, ja sam krivac smrti majčinoj! ote mu se 
najednom uskrik. Za mnom se žalostila, a ja nesretnik 
nijesam imao ni toliko snage, da ma i pod silu k njojzi 
dodjem, da je utješim, te joj reknem: Majko, ja sam 
sretan uz svoju Jelu, makar živim siromašno i oskudno; 
ali sad je i toj sreći kraj, jer evo ćutim grijeh u duši 
svojoj zbog nemara moga. 

— Pavle, što se mučiš tim crnim mislima? zagleda 
se u nj sestra tužno. Ta nijesi ti uzrokom smrti 
majćinoj. Doista, ona se žalostila tebe radi, ali se 
opet tješila, znajući, da se ti u svijetu izgubiti ne ćeš. 
No kako i sam znadeš, majka nam od nekada bila 
slaba. Taj ogromni rad u kući našoj nije bio više za 
nju. Nadali smo se, zamijenit će je snaha. A1 da, od 
nje nije ni toliko pomoći, što od onoga djeteta u ko¬ 
lijevci. Barem da miruje nesretnica, al ni to ne će. 
Otkada je ona došla pod naš krov, nestalo i mira iz 
doma našega. Ogorčavala siroti majci časove, gdje je 
samo mogla. A ti poznaješ majčinu blagu ćud. Trpjela 
je i šutjela, samo da ne ojadi tužaljkama oca našeg. 

Nu onaj pritajeni jad, a i napor, slabili je dano¬ 
mice sve više, dok odjedared ne podleže nemoći svojoj. 

— A kako je s ocem, Doro? — upita je Pavao 
tronuto. 

— Zlo i naopako, Pavle — uzdahne Dora — 
majčina ga se smrt silno kosnula. Da ga vidiš, ne bi 
ga ni prepoznao. Otac nam preko noći postao starcem. 
Strah me jošte većega zla, jer je u ta dva dana to¬ 
liko oslabio, da nije mogao majci ni posljednje po¬ 
časti iskazati. Htio je na silu poći, ali zaludu, sile ga 
ostavile, te je morao ostati kod kuće. Oh, srce bi ti 
bilo pucalo u grudima, da si ga čuo kako je jecao, 
kad su nam majku nosili iz dvorišta. Ne mogoh ga 
ostaviti sama, i ostala sam uz njega. Sveudilj sam se 
molila Bogu, da dospiješ na sprovod, da bude barem 
jedna duša kraj njena groba, koja će za njom iskreno 
žaliti. Jer brat nam Franjo — Bogu je plakati — posve 
se izopačio. U njega ne ima plemenita osjećaja, žena 
ga posve presvojila. On samo gramzi za tim, da po¬ 
stane gospodarom. Ali se bojim, da će zlo proći, jer 
je radi majke ogriješio dušu. 

* 


— Oj, sestro, da znaš, kako mi je teško, pre¬ 
teško, da se ovako sve slučilo. Bilo časova, gdje sam 
živom željom planuo, da podjem u dom roditeljskima 
kad mi se dijete rodilo, nijesam više mogao odoljeti 
toj želji svojoj. Sve me nešto gonilo neodoljivom 
silom: Podji, Pavle, k tvojima, najavi im sreću svoju, 
uzradovat će ti se majka, koja s tobom za cijelo jed¬ 
nako ćuti. A i otac će ti se umekšati, kad čuje, da 
mu se unuk rodio, ma i od nedrage snahe. Ta krv 
nije voda, morat će popustiti od srdžbe svoje, i opet 
će sve dobro biti, a i majka ti neće više stradati pod 
pritiskom zatajene boli. 

Ali na zlu sreću, predusretnu me onaj zlokobnik 
Žunić. Stao mi bajati o preziru i mržnji očevoj, kako 
od vas nitko u domu ni imena moga spomenuti ne 
smije, a da on ne plane gnjevom. Priznat mi je sla¬ 
bost svoju. Dojmilo mi se srca njegovo pričanje. U 
dušu mi se zasjekla gorčina. Zar sam u istinu prezira 
vrijedan — pitao sama sebe — zato, što nijasam birao 
žene po želji oca svoga? Doista, ja sam siromašan, u 
mome domu nema mnogo puta ništa drugo do suha 
krušca, al moja je Jela dobra i predobra. Cijela joj 
ćud majčina. Uz nju zaboravljaš na ono siromaštvo 
svoje, te se scijeniš sretnim, kad gledaš, kako se na¬ 
stanila ljubav i zadovoljstvo pod ubogim krovom 
tvojim. Kraj tih misli ćutio sam onu samovolju očevu 
i u čas odustao od namisli svoje. Ne, Pavle, mani se 
onih, koji te preziru. Osokoli se i makni im se s puta, 
da ne reknu: došao je tražiti samilosti naše. Ali danas 
evo vidim, kako zgriješih. U duši ćutim grijeh. Božja, 
me kazan stigla, jer ne vidjeh više majke svoje. 

— Umiri se, Pavle! Sada druge nije. Zaboravi, 
što se preinačiti ne može. Bog zna, što je mlinara 
ponukalo na to, da tebi o ocu ovako govori. Zla mu. 


morala biti namjera, jer ti nije istine kazao. Doista, 
otac se na te silno razljutio, te smo u domu morali 
svi o tebi šutjeti, bojeći se gnjeva njegova. Ali o 
kakvu preziru nema ni govora. Otac predobro znade, 
što je s tobom izgubio. Uvjerena sam, da te on iz 
svoga srca izbacio nije. Samo njegova svojevolja toga 
priznati ne će. Znaš i sam, kakve je ćudi, da će se 
prije i životom rastati, nego li popustiti od svoga. Ali 
ona roditeljska ljubav, što ju sveudilj za tebe goji, 
nadvladat će otpor njegov, kao što ga i tuga za majkom 
umekšala. Ja znam, da mu pod krov dodješ, nebi ti 
se htio oteti. Blagoslovio bi možda čas, koji te je 
k njemu doveo. 

— Misliš, sestro ? Ali možda se varaš. Danas ne 
bih mogao podnijeti prezira njegova. Srce mi odviše 
ranjeno radi gubitka majčina. Bojim se, da se ne 
pretvorim u bijesnu zvijer, koja nema pameti. Zato 
dobro promisli, što radiš. Ja žudim za dragom riječju. 
Nakan sam se poniziti poput onoga crva u prahu, ma 
se i ne ćutim krivcem, ali na otpor ne smijem nadoći, 
jer ćutim, da ga ne bih mogao podnijeti. 

— Ne boj se, Pavle, u mene nema himbe. Podji 
samo, za cijelo ćemo uspjeti, a koja sreća za me, ako 
te opet vidim pod krovom našim ! 

— Hvala ti, sestro, na ljubavi tvojoj! Tvoje su 
riječi melem srcu mome. Ne težim za drugim, samo 
da se izmirim s ocem svojim. Razmirica naša ne¬ 
ugodno se doimlje duše moje. Pristajem na savjet 
tvoj. Hajde, Doro, podjimo! 

— Ali ne prije, dok još ne podjem na grob 
majčin. 

— Pravo si rekla, sestro. » 

Na to krenu Pavao s njome i oboje se spustili 
na koljena na grob materin. Vruća im bila molitva, 

koju su šiljali pred prijestol Svevišnjega, a onda osta¬ 
vili laganim korakom groblje i krenuli u dom ro¬ 
diteljski. 

12. Što može ljudska žloba da uradi. 

No ni danas ne bijaše dano Pavlu, da pristupi 
k ocu svome. Na ulazu dvorišta dočeka ga naime 
■brat Franjo, sav zažaren u licu. 

1 — Kuda smjeraš? zapita ga on oštro. 

— K ocu našemu! — uzvrati mu Pavao. 

— Ha, ha, ha! k ocu našemu? Je 1’ prohtjelo bi ti 
se, protuho nijedna, ali ne ćeš, to ti kaže tvoj brat 
Franjo. 

— Ti nijesi ovdje gospodarom, a ja nijesam k tebi 
došao, zato mi se makni s puta. Ja želim k svome 
ocu — borio se Pavao pravednim gnjevom. 

— Ne ćeš! — dignu Franjo pest spram Pavla. 

— Makni mi se s puta, ja ne poznajem volje 
tvoje — pokroči Pavao nogom u dvorište. 

— Ni korak dalje, ako ne ćeš, da nahuškam na 
te pse, kao na svakog drugog prosjaka i protuhu 
tvoje vrsti. 

— Brate! što to reče? zaskori Dora na brata 
Franju. 

— Ne ogriješi duše, ta i onako je već dosta 
grijeha. 

— Šuti, vještice nijedna! — odrinu je Franjo od 
sebe. — Tko ga doveo amo, ako ne ti. Ako ti se 
prohtjelo, a ti podji s njime u njegove bogate dvo¬ 
rove. Pogledajte prije u njega. Svemu je prije sličan, 
nego sinu Bartolića. Hajde, hajde! — nakloni se 
Franjo duboko pred Pavlom — uzradovat će se otac 
kad te takva vidi. 


— Ni riječi više ! — zadrma Pavao bratom svojim,, 
koji je utaman nastojao, da se izmakne iz ruku nje¬ 
govih. Zastrašeno gleda u ona blijeda, razjarena lica 
bratova. 

— Pavle, Pavle! smiri se za volju naše majke. 
Pusti ga i ne ogriješi duše o brata svoga — uzdiše 
Dora tjeskobno. 

Pavao pusti Franju na riječi sestrine rinuvši ga 
rukom daleko od sebe. Htio je nešta reći, al od silne 
uzrujanosti glas mu zape. Samo očima punim prezira 
gleda za bratom svojim, koji se hvata kolca, da na¬ 
vali na brata svoga. 

— Što si nakanio Franjo ? — zaleti se Dora na¬ 
novo prama bratu svome, hoteći mu svom silom is¬ 
trgnuti kolac iz ruke. 

— Ne ćeš bezdušniče! — mahnu Pavao rukom. 
Grijeh tobom vlada, ja mu dionikom ne ću biti. A 
tebi, sestro, hvala! U pravi me čas sjeti majke naše. 
Ostaj s Bogom i pozdravi mi oca našega, ali ne reci,, 
što se zbilo medju nama. Sram bi ga bilo, da mu u 
rodjene djece sloge nema. 

Franji zatitraju slavodobitno oči. Polučio je, što 
je polučiti htio. Ne obazire se više na brata svoga, 
kad je razumio iz riječi njegovih, da je odustao od 
nakane svoje. Zakrenuvši u dvor držaže sveudilj u ru¬ 
kama kolac, kojim je bio nakanio udariti brata svoga. 

Sirota Dora sva se uzbunila. Ne zna, što da reče. 
Ne zna, bi li pošla u kuću ili bi potekla za Pavlom. 
Ostala kano okamenjena. Tad i ona krenu duboko 
uzdahnuvši u dvorište. Kad je stupila u trijem, opazi 
brata Franju, kako joj se rukom grozi. 

— Da se nijesi nikada više usudila to učiniti — 
napao ju on grubim glasom. Protuhi ne ima mjesta 
^u domu našem. Ne služi ti na čast drugovanje s njime. 

— Šuti odvratniče ! — pogleda ga Dora prezirno. 

— Ne diraj u Pavla, komu nijesi vrijedan ni da 
skidaš postole. Podliji od tebe ne može nitko više da 
bude. Ti si obeščastio dan pokopa naše dobre majke, 
Božja te kazan stići mora. 

Franjo poteče i za njom, hoteći je udariti šakom, 
ali se predomisli. Dora kano da to ni ne opazi, otputi 
se k ocu svome, koji ju je jedva dočekao. Za cijelo 
to vrijeme njene odsutnosti nije nitko za nj pitao. 
Sakupili se gosti u sobi sinovoj, da proslave karmine 
u čast pokojne Mare. Svu se noć jelo i pilo. Gosti 
ugrijani vinom posve su zaboravili, da su u kući ža¬ 
losti. Nazdravljali zdravicu za zdravicom. Bilo tu smi¬ 
jeha i cikota sve do zore. Tek onda se razišla ta ve¬ 
sela družba svaki svome domu, ne mareći da su svojim 
cikotom i smijehom oskvrnuli dom nesreće. 





Drugi dio. 


1. J<ovač j^ndro. 

Čudna je to smjesa zla i dobra taj kovač Andro 

Marušic. Dat ce ti i dušu — kako se ono veli _ iz 

prsiju, samo da ti pomogne, samo da ti nevolju i bi¬ 
jedu ublaži. Ona dobroćudnost ostala mu od djetinjstva, 
Bio on dobro čeljade te si mogao s njime krenuti, 
kuda ti milo i drago, i slušao te. Učitelj ga ubrajao 
medju najbolje učenike svoje i proricao svome učeniku 
najljepšu budućnost. U to ime nagovarao on i roditelje 
Andrine, neka šalju sina u Zagreb na školovanje. Nu 
roditelji ne će ni da čuju o tom. Ne možda s toga, 
što ih priječilo siromaštvo, ta otac Mato bio imućan 
čovjek. U njega je lijep imutak, pak i kovačija, koja 
bila na glavnom drumu, donosila mu izdašan prihod. 
Dalo se hvala Bogu živjeti. Nije bilo brige od kuda 
ćeš danas, a odkuda sutra smoći, što ti treba. A1 im 
Andro, jedinac sin u domu, neda im se dijeliti od 
njega. Ne treba njima sina gospodina, neka bude 
kovač, radnik. Ništa zato, ako bude i on u znoju lica 
svoga jeo svakidanji kruh, od toga lje nije još nitko 

umro, pa ne će borami ni njihov jedinac Andro. A 
Andro se nije protivio volji i odredbi očevoj, u njega 
nije još bilo one samovolje, što je u odrasla čovjeka, 
on se svime zadovoljio, kako mu se otac zakanio 
i marljivo pregnuo na zanat u radionici. Bilo se na¬ 
dati, da će ostati marljivim radnikom i revnim go¬ 
spodarom. Sve ga zanimalo, za sve je pokazivao volje, 
za zanat svoj i za ino gospodarstvo. Roditelji mu se 
scijenili sretni, presretni, nije ih bilo strah za buduć¬ 
nost sinovu. 

Došlo doba novačenja. Otac mislio: ne će mi uzeti 
jedinca sina. Nu tome ne bijaše tako. Svima se svidjelo 
to kršno momče i uzeli ga unatoč molbama i prigo¬ 
varanju Marušićevu. 

Teškim se srcem dijelili roditelji od sina svoga, 
Oca morila slutnja, da ga više vidjeti ne će. Nikako, 
nikako nije mu se dalo rastati s njime. Samo da mu 
■srce ne pukne od boli u grudima, kad su polazili 
momci iz sela, pak i njegov Andro s njima, na odre¬ 
đeno im mjesto. Dobar komad puta sproveli roditelji 
sina svoga, upućujući ga, kako se ima vladati, da ne 
pane u zlo. Na raskršću puta, kojim se ide u grad, 
jedva se jedvice strgnuli od njega. A i Andri je bilo 
žao roditelja, videći onoliku brigu i ljubav za njega. 
On sčtm rado je polazio u vojnike. Nije ga se ne¬ 
ugodno dojmilo, što su ga unovačili, ali prikrivao pred 
roditeljima to svoje zadovoljstvo, da ne reknu: Gle, 
kako mu se lasno dijeliti od nasl Nije se baš mogao 
prikoriti s nemara za roditelje svoje, ali što ćeš, mlada 
krv teži uvijek za nečim nepoznatim, pak i s Androm 
nije bilo drugačije. On je sebi već u duhu predočivao, 
L%ako će mu krasno pristati vojnička odora i kako će 
n njoj doći kući na dopust. 

Andri nije teško ni u vojništvu. Doskora priviknuo 
dužnostima vojničkim. Utješljive listove pisao često 
roditeljima, te se oni primirili videći, da im sinu nije 
zlo. Brojili mjesece i dane, kad će se povratiti, a kraj< 
toga uvijek nešto zazeblo Matu pri srcu. Hoće li ga 
u istinu vidjeti? Duša mu ćutjela skoru smrt i zaista 
ga snašla, kad joj se ni iz daleka nije nadao. Snašla 
ga naime pri poslu, nekako godinu dana iza odlaska 
sinova. Potkivao siroma konja. Jogunasto se konjče 
propelo i udarilo — ništa zla ne sluteći — Matu po 
sljepočici. Ni'toliko vremena nije smogao, da zazove 
ime Isusovo. Srušio se bez duše, mrtav na zemlju. 
Utaman bilo svako nastojanje onih, koji se oko njega 
sakupili. 

Nitko nije vjerovao da je mrtav. Ali što je 
mrtvo, ostaje mrtvo. Ni sat iza te nesreće ne minu,, 
a tijelo mu ohladnjelo, ukočilo se. Ne čuje više na¬ 
ricanja žene si Jalže, koja se nikako nije mogla snaći 
u golemoj nesreći svojoj. Tek drugi su morali urediti, 
što je bilo od potrebe, ona nije ni zašto marila. Ma 
da je uprav svojim očima gledala, kako joj tko raz- 
naša muku njenu, nebi ni koraknula, da ga suspregne 
od namisli njegove. U onim tužnim časovima nije se 
sjetila ni sina, tek kao besvijesna zurila u mrtva 
lica muževa. 

Andri se brzojavila nesreća, koja se u domu do¬ 
godila. I njega je silno potresla smrt očeva. Umolio 
dopust i kao mahnit doletio kući. Gorko rastužen za¬ 
grlio majku svoju. Sad je istom našla ona oduška boli 
svojoj — na grudima sina svoga. Oboje ovako zagr¬ 
ljeni jecali nad gubitkom muža i oca. 

Ukopali Matu. Ožalošćena žena i sin vratili se 
domu svomu, koji se njima pričinja pust, prepust bez 
Mate. Mislili si oboje, da neće moći u njemu uzdržati. 

Nu kako čovjek dobru privikne, tako se i u zlu mora 
snaći. I njima dakle nije preostalo drugo, nego uto- 
miti žalost u dnu srca svoga te nastojati opet oko 
svoga, a sve radi životne potrebe. 

Andro predao na želju majčinu ma i teškim srcem 
molbu, da ga izvojače. Svidjelo mu se u vojništvu, 
ali ne htjede, da raztuži majku, da mu je milije tamo, 
nego li u domu. Tješio se nadom, da ga neće htjeti 
otpustiti, ali se prevario. Otpustili ga i prije, nego se 
nadao, jer su pretpostavljeni uvidjeli potrebu sina 
u domu. 

Udovici siroti odlanulo. Nadala se od sina svakoj 
pomoći. Ali se jadna prevarila. Sin joj se nekuda iz¬ 
opačio u stranom svijetu, ma da je i samo godinu 
dana u njemu boravio. Bilo je dosta, što je odviknuo 
zanatu svome, koji mu se nikako više nije milio. 
Isprva jošte nekako prionuo uz posao, al ga i do¬ 
skora odnemario. Svagdje ga bilo prije nego li u ko- 
vačnici. Mati ga opominjala i dragom riječju nastojala, 
da ga privede opet k radu i dužnostima. I vec je mi¬ 
slila, da će uspjeti. 

Iza tih materinih opomena laćao se Andro posla. 
•Opet se čulo, kako udara čekićem svom žestinom 
marna radnika po usijanom gvoždju. Ali taj mar po¬ 
trajao samo nekoliko dana, a onda opet zapao Andro 
u stari nemar svoj. Silno se s toga rastužila uboga 
majka. Tuga ju ubila i ona legla pod zelenu ledinu. 

U onoj nebrizi svojoj nije Andro ni pomišljao, da 
je on u mnogom krivcem materinoj smrti. Doduše bilo 
mu majke žao. Jadikovao je za njom i suze prolijevao, 
al kad one usahle, udario on opet po starom. Najmio 
radnika u kovačnicu, da bude slobodniji; prodao one 
dvije krave muzare iz staje, samo da mu ne budu na 
ibrizi. Nagovarali ga znanci i prijatelji: Deder se ženi 


Andrija, ma da i u cijelom selu nije bilo ni oca ni 
majke, koji bi zaželjeli, da im Andro pokuca na 
vrata. Rekli mu to onako od nevolje, bilo im ga 
žao. Mislili si: dozvat će ga žena pameti, jer uza sve 
njegove mane i pogrješke bili su mu skloni, a sve 
radi dobroćudnosti njegove, kojom ni crvu ne bi na 
žao učimo. Ma da ga i uvrijediš, ne prima za zlo, a 
samo da mu rekneš: ded Andro, pomogni, ako Boga 
znadeš — laća se taj posla, radi za dva, samo da se 
prijatelju pomogne. Tuj i tamo se i opio, ali opet 
drugima za volju, njemu samome nije do vina Bog 
zna koliko. 

I danas je u veselom društvu. Nit je trijezan, nit 
pijan, onako — kako se veli — dobre volje, pun šale 
i doskočice. Sve mu se smije, sve mu laska, da bez 
njega nema ugodne zabave. To mu godi srcu, on se 
napreže, da još koju izmudri, ali kad mu ni jedna pa¬ 
metna ne će da na um padne, to ga ozlovoljilo, ostavi 
društvo i ispade naglo iz krčme. 


2. Qorka istina — dobar lijek. 

Prvu, što je opazio, bila Bartolićeva Dora, koja 
nekamo hitjela hrlim koracima. Andriji nešto munulo 
glavom. Bit će smijeha — prošapće, stavi se pred 
djevojku raširivši pred njom obje ruke. Djevojka se 
zacrveni od stida, ali ne rekne ni jedne. 

— Doro, plati maltarinu! — nasmije se Andro 
grohotom — jer inače dalje ni makac. 

Mani se ti mene, nije meni do šale — odreza 
djevojka nevoljko, nastojeći, da mu izmakne. 

Ne ćeš, ne! skače Andro sad lijevo sad 
desno — prije plati maltarinu, onda ćeš. 

_ Svi se prisutni smiju, tko će od njih biti po¬ 
bjednikom. Djevojka gotovo da ne propade od stida 
u zemlju. Lica joj se sve više žare, a suze joj sile na 
oči. Pusti me, Andro — dršće joj glas žuri mi se, 
čemu izvrgavaš sebe i mene smijehu ? 

— Kamo ti se žuri? reci! — hohoće Andro. 

— Ocu po lijek — istisnu djevojka — molim te 
pusti me, stid me je. 

Andrija primjetio, kako se djevojka bon suzama. 
U čas ga svladala dobra ćud. Bilo mu žao djevojke. 
Pustio bi je, da ga nije strah rugla. Zapita je samo, 
da joj nešto rekne. Čuj, Doro, bi li me htjela, doći 
ću ti u prosce. 

_ Tebe?! tebe!! — zagleda se djevojka puna 

prezira u nj. 

_ Reci, Doro, zašto me ne bi htjela ? zar ni- 

jesam momak od oka? - zapita je Andro radoznalo. 

— Nikada tebe, jer ti si nitković — odsiječe mu 
djevojka. — A sad mi se makni s puta — produlji 
ona — nije mi do razgovora s tobom. 

Andro se tako zapanjio s odgovora djevojčina, 
te nije ni pomislio, da je zapriječi u odlasku njenu. 
Dora već podaleko odmakla, a on još uvijek staja,o 
na istom mjestu kao prikovan. On ni ne zamjećuje 
onaj smijeh, ono ruglo svojih znanaca. U njegovim 
ušima zuji samo ona jedna, jedincata riječ : nit k°vic ’ 
Čudnovato, da ga ta riječ u toliko uzbunila. Koliko 
ju puta već Čuo! Rekli mu prijatelji onako od. šale 
smijućke: Ti si Andrija nitković! I on to primio za 
šalu i smijao se toj rieči zajedno s prijateljima. Ali 
• sad je evo čuje iz ustiju djevojačkih. Odrješito, oz¬ 
biljno, drugačije zvučila ta riječ: nitković, nego i iz 
ustiju prijatelja. 

Ho, ho, ho! Ej Andro, želiš|ili^'oj još poći u**!* 
prosce? A! ded reci svoju — rugJL&nilu zna^JTi* 
smijući se u sav glas. g R 

— Možda ipak hoću! — uzvrati Ahsitdj 'ptliosito 
i ne ogledavši se ni na koga više, pohiti ravno cestom. 


Kuda ćeš? Bog te vidio! -—- čuje viku iza 
sebe. Hej, kreni de natrag, popit ćemo još koju litru 
vina u zdravlje tvoje i Dorino. Zar ne čuješ, što si 
poludio ? 


No Andro — kano da se ta cijela vika i cika 
njega i ne tiče — hrli hitrim koracima naprijed. 
Otišao kući, no ni ondje nije našao mira. U ušima 
mu jcš uvijek zvonjela riječ: nitković. Nešto ga vuklo, 
da još jedan put vidi JDoru, pa da čuje iz njezinih 
ustiju, da nije ono tako mislila. Pod večer pošao do 
Bartolićevih. Zagledavao se u prozore, ali nigdje one, 
koju želi da vidi, da s njom govori. 


Najednom se začuju koraci. Andro poskoči. Preko 
brvi prešlo djevojče sa zaimačem u ruci. Andro upozna 
Doru. 


Doro ! šapne Andro i primakne se djevojci. 

— Šta je? — pita djevojka. 

— Andro te zove. 


— Ti ? 1 — uzvrati mladica otegnuto. 

— Doro! da te nešto pitam. 

— Što me želiš pitati ? — otpovrnu mu Dora ne- 
ustrpljivo. 

Čuj Doro! — zagleda se mladić tjeskobno u 
obraze djevojčine. Molim te, reci mi iskreno, jesi Ii 
u istinu onako mislila, kako si rekla, da sam nitković. 

— 0, i te kakav nitković! — odvrati Dora ho¬ 
teći da podje dalje. 

_ Nemoj, Doro, ako Boga znadeš! — suzdrži je 

Andro u namisli njenoj. Da te samo jošte nešto 
pitam. Reci zašto? 

— Dosta zlo — reče brzo djevojka — da ti to 
ja prije razjašnjivati moram ? E, pa kad želiš znati, 
kazat ću ti. Zato, jer u ludo rasiplješ roditeljsku muku, 
jer je radi tvoga nemara morala majka tvoja da legne 
pod zelenu ledinu, a ti si uza sve to ostao vjetrogonja. 
Ne mariš za svoj zanat, već ga prepuštaš protuhi tvoje 
vrsti, dok ne propadne sve, Što svojim zoveš. Sad sve 
znadeš, a drugi mi put ne dolazi, i ne smetaj me u 
poslu, jer nije meni do dangube kao tebi — pohiti 
Dora dalje ne osvrćuć se više na Andru, koji osta na 
mjestu kao okamenjen. Onda mu se izvinu dubok, 
težak uzdah. Nitković! nitković! prošapće tužno. 

— Ne, nijesam 1 — reče pridušeno. — Ali možda 
ima i pravo. 

_ Čekaj ti, pokazat ću ti, da nijesam nitković. 

Preskoči brv neopisivom brzinom i spusti se hrlim 
koracima niz brdo. Upravo je na zvoniku seoske 
crkve tuklo osam sati, kad se sustavio pred krčmom. 

Još uvijek dopirali iz nje glasovi vesele družbe, 
a izmedju tih glasova raspoznao glas Dorina brata, 
glas Franjin. 


3. JFranjine namjere. 

_ Ha! i taj je ovdje? — proleti mu ustima slavo¬ 
dobitan smiješak. — Hajde, da vidimo, što hoće tuj! 

Andrija unidje u krčmu. Čim ga opazili znanci, 
udarili u grohotan smijeh. Ej, ne može Andrija biti 
bez nas. 




— Nk evo sjedi ovamo ! — I primakli stolac 
k stolu, oko kojega sjedjelo cijelo društvo veselih go¬ 
stiju, a medju veselima bio najveseliji Franjo. 

— Nk pij! — pruži mu on punu čašu vina. A I 
prohtjelo ti se Dore? — zime glupo Franjo u Andri¬ 
jina lica. No, no, brajko, pričekaj! Znaš, dok budem 
ja gospodarom, onda dodji, dobit ćeš je za cijelo. 
Magarac, ako slažem. 

Prodji me sel — mahnu Andrija nevoljko 
rukom. — 

— Ti, ti si ludov! — zakrči mu Franjo riječ. Vi¬ 
djelo se na zažarenim njegovim licima, da je mnogo 
puta gucnuo iz čaše. Znaš, 1 udove! — produlji on. 
Prodji me se! 

Zašto da te se klonem, kad ja velim, da će Dora 
tvoja biti. Ali strpiti se moraš, znaš, dok i otac tamo 
ne ode — pokaže on rukom spram groblja — jer on 
ti je ne bi dao. A1 poslije sam ja goso u domu, 
tad će se morati mene slušati. Znaš mene! — udari 
Franjo šakom po stolu, da su čaše zazvečile. Pavla 
sam istisnuo — vidiš ovako — sunu Franjo nogom 
ispred sebe. On je bogac, ja sam bogat, nasljednikom 
sam očevim. I Žunićev mlin je moj, i sve njegovo 
blago, i njegova je Jaga moja, sve, sve je moje, Pav¬ 
lovo ništa. Ja, ja sam bogat goso, znaš li ti ludove! 
Dora je tvoja i ravnih pet stotina forinti. Nk hoćeš 
li? udri! — pruži on svoju ruku spram Andrije. 

— Nitkove! — reče muklo Andrija i odrinu ruku 
Franjinu — sram te bilo! 

— Sram?! Hi, hi, hi! Sram?! — kesio se Franjo. 
Hej 1 — ogleda se krčmom naokolo — gdje si krčmaru, 
donesi đe litru vina, da operem tu sramotu. Znaš, 
sramotu ! Hi, hi, hi! 

Jorfcn. čovjek snuje, Bog odredjuje. 


5 

— Čekaj! kuda ćeš? — posegne rukom za 
Andrijom, koji je ustao sa stolca. 

— Ne ću da čekam, pusti me! — trgnu se Andrija 
iz ruku njegovih, i za čas ga opet izvan krčme. Tuj 
popostade časak, a onda se otputi domu svome. Već 
je bio posve blizu doma, kad začuje glasno juškanje 
iz hrapava muška grla. 

— Oh, lupežu, opet se opio! — podvostruči on 
korake svoje i dostigne kalfu, kad je taj htio pre¬ 
koračiti prag kovačnice. 

— Dangubo nijedna! — odrinu ga Andrija zlo¬ 
voljno. 

— Kakav majstor, takav radnik. Bila bi sramota 
po vas, da sam bolji — nasmije se kalfa. 

— Ništarijo! — zaskoči Andrija radnika dignuvši 
pest, da ga njome,udari; al je u tren spusti i pro¬ 
zbori dršćućim glasom: Hvala ti, hvala! Tvoje ću si 
riječi dobro upisati u srce. Nži legni ovdje, ispavaj se 
dobro, a sutra — ako Bog dade — hoćemo oba 
na rad. 

4. Što se hoće, to se može. 

Ranim jutrom probudio se Andrija iz svog teškog 
sna. Ćutio se silno umornim. San ga nije nimalo okri¬ 
jepio. Zijevnuvši dva, tri puta, protegnu ruke u vis, 
ustane s postelje, dohvati odijelo, ubrzo se obuče, 
prebaci preko ramena ručnik i podje u dvorište k stu¬ 
dencu da si opere lica. 

Ma da je i u rano jutro, sve je u selu živo, sve 
prianja uz dnevni rad. Samo u kovačnici Andrijinoj 
sve je jošte tiho, mirno. Taj još spava! — kimnu 
Andrija nezadovoljno glavom. E, pravo ima — go¬ 
vori sam sobom — kakav majstor, takav radnik. No 

čekaj, pokazat ću ti! — posrnu spram vrata kovač¬ 
nice, lupnuvši po njima šakama. 

— Hej ti, ustani! Doba je poslu; Ču li? Ustani! 

Iz kovačnice čulo se glasno zijevanje. 

Zar ste to vi gospodaru? — ozva se pospan 

glas. — 

Dč.,ja! Žuri se, naloži vatru, pa eto i mene 
za čas u kovačnici. 

— Je 1’, ali samo od šale, nasmije se radnik po- 
rugljivo. 

Andrija ništa ne uzvrati na primjedbu radnikovu, 
vec ode opet do zdenca, izvuče vode i stane se prati, 
a prao se toli žurno, kano da se sprema na put, pa 
se boji, da ne zakasni vlaka. A uza to šapće sam 
sobom: , 

— Čekaj ti, čekaj, pokazat ću ti, da nitković 
nijesam . 

Otrvši si ručnikom ruke i obraze reče : — A sad 
na posao! — I pohiti u kovačnicu ne obazirući se 
nimalo na radnika svoga, koji se nije još ni obukao. 
Naloži na ognjište ugljena, potpali ga, zahvati mijeh 
i stane ga gaziti, pa za čas se ugljen razplamsao u 
živu žeravicu 

— Nš. evo ti, vatra je priredjena, a ti gledaj, da 
prioneš uz posao, ja idem da priredim zajutrak. 

I u kuhinji naložio Andro ubrzo vatru. Posao mu 
išao hitro od ruke. Za čas bila pražetina zgotovljena. 
Na to pohiti u komoru, da donese tanjur, al usrijed 
nje se zaustavi. Huj, kolik nered vlada komorom nje¬ 
govom! Tuj je sve njegovo odijelo porazbacano koje¬ 
kuda. Uh, kako mu je zaprljana i neuredna poste¬ 
ljina na krevetu, u kojoj je noć sproveo! Pa ti blatom 
zamazani prozori! ma ni uz najbolju volju ne možeš 
ništa kroz njih da vidiš. Oh, da Dora amo zirne — 

sjeti se Anđro — a lica mu se od stida zarumene. 

_ Nitković! nitković! — zazuji mu opet u ušima, 

ispade naglo iz sobe i za čas ga opet natrag s kablom 
punim vode, najprije si preobukao postelju u čisto 
ruho, onda stao prati stol i klupe, a tada sve poredio 
i dobro ponamjestio oprao prozore i radovao se sam 
sebi, kad je Božje sunašce zavirilo kroz čista stakla u 
komoru njegovu. 

— Joj, samo da dugova nemam! — uzdahne uje- 
dared zaustavivši se usrijed komore. 

— Dužan sam — stane brojiti na prste: krčmaru 
za vino gotovih pedeset forinta, Židovu preko puta 
sto forinta. Lupež sam, narinuo mi ih je, nijesam ih 
trebao uzeti — mudruje Andrija sam sobom. Oh, i 
ona krvopija Žunić ima obveznicu na dvjesta forinti. 
Moram propasti, nema mi pomoći — lupi se šakom 
po čelu. Pravo reče Dora, da sam nitković. 

— Ej, gospodaru, je li zajutrak gotov? ja sam 
borami gladan — zapita ga radnik unišavši u komoru. 

_ Već odavno. N2i sjedni de ovdje na klupu, 

odmah ću donijeti. 

Obojica pojeli muče zajutrak. Radnik se dignu, 
da će na posao, al ga zaustavi Andro zapitavši ga 
zabrinuto: 

— Martine, je li šta posla u kovačnici ? 

_ Nije, samo jedna su kola za popravak. 

— Ništa više? — 

— Ništa! 

— Kako to, Martine? 

_ Ljudi se odučili, kad vas nikada u kovač¬ 
nici nema! — 

Andrija učini, ko da je prečuo primjedbu radni- 
kovu, pa zapita dalje: Reci mi, koliko je novaca 
unišlo za dogotovljeni rad ovih dana ? 

Vidjelo se na radniku, kako se bori s očitom ne¬ 
prilikom, a onda uzvrati nesigurnim glasom: Ne¬ 
znatno gospodaru, a to sam potrošio na jelo i pilo. 

— A tako? ... no od danas, da znaš, dobit ćeš 
Jelo i pilo uredno, kako se pristoji, al svaki novčić 
odsele da meni predaš. Je si li me razumio? A sad 
'na posao i nastoj, da do večera popraviš kola. 

— Šta?l do večera?! — zablenuo se radnik — 
to ja ne mogu da učinim. 

— Ne? hajde, pokazat ću ti ja! I Andro pohiti 
u kovačnicu, postavi se pred mijeh, raspiri nanovo 
vatru i za čas udarao čekićem po usijanom gvoždju. 
Andrija radi marljivo sve blizu do podneva, a onda 
poteče u kuhinju, da spremi nešto malo za ručak, i 
poslije kratka odmora prionu opet uz posao, i prije 
nego je sunce zapalo svrši svoj posao. 

Nk evo vidi, da se može, kad se hoće — okrenu 
se k radniku, koji je zato vrijeme lijeno krpao stari 
mijeh. 

— E, vi možete, jer ste otpočinuli — podsmjehnu 
se podrugljivo radnik, pogledavši ga onako ispod oka« 

— Što je s onim novcima — zapita Andrija — 
što ih mora platiti Pavlić? 

Časak šutio radnik, a onda uzvrati odrješito, rek 
ibi grubo: Došao je nekoliko puta, da namiri račun, 
al vas nije bilo, pa je i opet prošao, a meni nije htio 
da povjeri novaca. 

— E, pa dobro, poći ću do njega. Andro obuče 
kaput i metne toplu Subaru na glavu. 

— Pa zar je takva sila, kad tako hitite? — 
drhtao glas radnikov. 

— To su poslovi moji, a ne tvoji, za to te neka 
ne boli glava — odvrnu Andro izišavši iz kovačnice. 

— Huj! što je tomu čovjeku zavrtjelo mozgom? 
— zagleda se radnik za gospodarom svojim. Morate 
su ga vještice imati u svom kolu. Ala bit će galame, 
kad se vrati — počeše se za uhom. Ipak ga se hvata 
neki strah. Dobio i potrošio novce, radi kojih Andrija 
pošao, da ih utjera. Već je sunce zašlo za goru, kađ 
je unišao u dvorište Pavlićevo. 

— Pomoz Bog ! — skinu on Subaru s glave i po¬ 
zdravi domaćinu, koji je stajao ispred vrata staje. 

— Bog, Andro! — odzdravi mu Pavlić. »Koje 
dobro tebe amo nosi?« 

— Došao sam, znam, da mi ne ćete zamjeriti, 
radi onih novaca. Rekao mi radnik, da ste me tra¬ 
žili, pa me nije bilo, zato me evo k vama, da se ne 
trudite opet. 

— Ala si mi gospodar, da neznaš ni što primaš, 
već napastuješ ljude, koji su ti već davno namirili dug. 

— Oprostite, Pavliću 1 — osupnu se Andro — 
molim vas, podsjetite me, kad je to bilo? 

— Ma Bog,te vidio, ala si kratke pameti: pred 
osam dana poslao ši amo svoga radnika s računom, 
a ja mu ga isplatio. Evo ti nš — reče Pavlić i po¬ 
kaže namireni račun. 

— Aha ! dh, sad se sjećam. Zaboravio sam — 
borio se Andrija s neprilikom. Sram ga je priznati, 
da ga radnik prevario za te novce. Je 1’ da mi po¬ 
mutnju moju ne ćete zamjeriti, pak ako što ustrebate 
— produlji — nemojte me mimoići za volju stara 
poznanstva našega. 

— Ne ću, Andrija, — udobrovolji se domaćin — 
treba mi koješta, pa ću se sutra svratiti k tebi. 

— Hvala vam, pa još jednom molim, da ne za¬ 
mjerite — pruži Andrija na odlasku Pavliću ruku. 

Čemu si mi dao poći,.kad si znao, da si novac 
primio — zapita Andrija ljutito svoga radnika, čim 
je ovaj unišao u kovačnicu. 

Zaboravio sam, — uzvrati on drsko, 

— A tako! zaboravio si? A kamo sav taj novac? 
Možda si i to zaboravio ? 

_ tko. bi znao! — nasmije se radnik sve 

na silu. s 

— Sve sam polagano potrošio, nešto ovdje, nešto 
ondje, pa je nestalo novaca. 

Andrijina se lica zacrvenila od pravedna gnjeva. 

— Lupežu! — zagrmi Andrija ljutitim glasom — 
zar misliš, da ti je slobodno varati me? No čekaj, 
ja ću te drugome naučiti. Smjesta spremi prtljagu 
i nosi se ispod krova moga, jer znaj, da za varalice 
nema mjesta u mojoj kući. 

Kuda ću sada? Zima je — uzvrati radnik 

drsko. 

J e tvo J a > a ne moja briga. Spremaj se, jer 
ja dugo ne čekam. : Borami možeš doživjeti, da ti ne 
će trebati ni krila, kako ćeš izletjeti iz kovačnice. 

Videći kalfa, da mu gospodar ozbiljno misli, nije 
više otezao, već' pokupio ono nešto svojih stvari i 
ispade naglo iz kovačnice, psujući u sav glas. Andrija 
poteče za njim, ali se premisli i krenu natrag. Već je 
htio zatvoriti vrata; al evo seljaka. Došao pitati, da li 
su mu kola popravljena. ■!) 

— Evo ih, već su gotova — uzvrati Andrija za¬ 
dovoljno. 1 , . , , 

Seljak se otputi kolima i pregleda sve pomno. 

—- Dobro je! Koliko dugujem? 

— Dvadeset kruna! Mislim, daše ne ćeš potužiti. 

Nije previše. Nš evo ti! — zazvekeću novci 
u šaki Andrijinoj. Imam jošte stvari za popravak, htio 


sam ih već odavna donijeti, ali tvoj radnik nijejitio, 
posla, primiti, rekao je, da ne može sam toliko uzraditl. 

_ Protjerao sam ga. čas prije. 

— A tko će ti sada raditi ? — 
i , — Tko drugi, ako ne ja! — : ■ 

— Ti, Andrija?! — začudi se seljak. Zar te Duh 

sveti nadahnuo? E, pa hvala Bogu, da si se opa¬ 
metio, ali samo ustraj. Nema ti gorega nego u radu 
popustiti, jer se iz toga izleže mnogo zla kojemu p 

slije nema pomoći. . _ 

— Hvala ti na dobrom savjetu! — stisnu Andrija 
seljakova ruku - ne eu popustiti. Ako je Božja volja, 
ustrajat ću. ■ No ljudi se nekako od mene odućil 
produlji Andrija zabrinuto. 

_ Eh, strpi se. Kad će te vidjeti opet u kovač- 
nici već će doći k tebi. Ta ti nemaš neprijatelja, ljudi 
su ti dosta skloni. Samo do tebe će biti da im zado¬ 
voljiš. A sada s Bogom, sutra ću po kola. 

— S Bogom, do vidova! — odvrnu Andrija za¬ 
tvorivši za seljakom vrata kovačmce. 

- Morat ćeš k večeri — sve ga nešto nuka — 
ta gladan ne možeš biti. Uzmi malo sira, pa čašu 
vina, ne ćeš Bog zna što potrošiti. 

_ Ne idem ! - zaviknu u sav glas, da se i sam 

sebe preplašio. Zar misliš napasti, da te ne ' 

Budeš li me odvela u krčmu, zavest ćeš me na 
drugo. Ne idem — produlji odrješito i uljezne u k 
moru svoju, a dobivene novce, što ih još uvijek drža 

u šakama, spravi u sanduk. 

— Nžl to će biti onoj krvopiji Žuniću za kamate 
_ govorio sam sobom. Čekaj, čekaj! — zagrozi se 
opet šakom spram prozora - pokazat ću ti, da m- 
jesam nitković. 


I opet oćuti glad. Otvori sunjicu, ne bi li što u 
aijoj našao. Ha, evo kruha, -ostalo ga od podneva. 
E, pa dobro! Dok je kruha, ne treba se bojati gladi 
— nasmija se Andrija veselo jedući kruh najvećom 
slašću. — < i- \ i i., <o 

Sad ali na počinak — prošapće, kad se nasitio — 
a u jutro rano na posao. Ubrzo se svuče i stane Bogu 
moliti, čemu je od nekog doba odviknuo. Prvi je put 
danas, te se podsjetio. Svršivši molitvu, legne na po- 
■činak. Bilo mu voljko protegnuti se po čistom, ured¬ 
nome ležištu. Prvi se put iza dugog vremena ćutio 
opet zadovoljnim samim sobom i za čas usnuo. 

5. JVfapasnik. 

— Ej, Andro! lupi netko šakom silovito po prp-, 
.zorčićima njegovim, tek što je usnuo. 

— Tko je? — trgnu se Andro naglo iz slatka sna. 

— Ma što pitaš, tko je. Ja, Martin ! — čuo se 
neustrpljiv muški glas izvana. Deder dodji k prozor- 
diću, da ti nešto reknem. 

— Što ćeš? skoči Andro iz postelje prikučivši 
se prozorčiću. 

Eh, što me pitaš, što ću. Došao sam po te, 
kad sš.m nisi htio doći. 

— A kamo bih došao? učini se Andro nevještim. 

— Zar su ti moljci izjeli pamet ili te vještice u 
svom kolu imale, te si zaboravio danas medju nas 
doći. Nadali smo te se svaki čas, ali koga nema? 
— tebe. 

— Ta valja možete i bez mene, pak ako nemaš 
o čem drugom razgovarati, laka ti noć, ja odoh spa¬ 
dati — hoće Andro, da zaklopi prozorčić. 

— Ne ćeš tako, borami ne! — susdrža ga od 
namisli njegove Martin. Došao sam po te, ta znaš, 
da bez tebe nema ništa. , 

— Mani me se, ja ne idem nikamo, a drugi put 
ne dolazi buditi me iz noćnog sna radi što takva. 

— Ta valjda nijesi preko dana postao starom 
kokom, da moraš već u prvi mrak na ležaj. Ne luduj 
Andro, već izadji iz tog duplja tvoga, obrekao sam 
im, da ću te dovesti. 

— Nijesi mario, ja ne kanim poći. Sutra moram 
rano na posao. —; 

— Ko da i ja ne moram! Borami i mene već u 
šest sati u drva. Zato ipak možeš u veselo društvo. 
Ima nas sviju preko dvanaest, lasno nam danas. Nema 
ti, moj Andro, svaki dan takve prilike. Bartolićev 
Franjo plaća za sve, vidjet ćeš kako je to danas sve 
po gospodski. Eh, lako njemu, bogat je on goso. Za 
koji će dan i stari Bartolić umrijeti, a onda on svemu 
gospodar. Aha ! Gle, skoro da sam zaboravio. Pri- 
šapnuo mi Franjo pri odlasku: Reci de Andri, da za 
cijelo dodje, imam mu nešto radi Dore reći. 

I djevenice se peku, donio ih Franjo, — produlji 
Martin mlacnuvši jezikom. — Klali su prase, al ne 
će prije da jedu, dok ti ne dodješ. Ded žuri se, Andro, 
ćut ćeš barem, što ti Franjo želi reći. — 

— Radi Dore mi ima nešto reći ? Bilo, te se 
Andro ujedared zakani. 

Pričekaj, Martine, u čas me evo spremna — po¬ 
skoči od prozorčića. 

— Ali se požuri, već su mi sva uda ukočena, 
samo što se ne smrznuh pod prozorčićem tvojim. 

— Evo me, evo! Gle, kako sam brz — stvori se 
Andro rek bi u čas izvan kuće. 






Ha, ha, ha! — nasmije se Franjo grohotom, kad 
je Andro stupio u krčmu. Zar si ipak došao? E, ded 
reci, što te amo privuklo, da li Dora ili vino ? 

— Franjo, ako ćeš tako, s mjesta ću kući. 

Ihi, straha li! Nš. sjedi tuj do mene, pak ispi 
čašu vina, bit ceš pametniji. Gle ova najveća je tvoja. 

Ej, Ilija, gdje si? — pogleda Franjo krčmom 
unaokolo. 

Aha, tamo je! Ded donesi djevenice ! Znam, 
da su pečene — i šest litara vina. 

— Ijuh, kako mirišu ! Nš. uzmi Andro i vi ostali 

— ponudi Franjo vruće djevenice, Što ih krčmar 
donio na stol. 

Svi pouzimali obilne mjere na tanjur, samo Andro 
uzeo tek komadić. Al Franjo ubrzo to zamjerio. Ta 
valjda nijesi pile. Nš. jedi — baci mu on jošte komad 
djevenice na tanjur. 

— Hvala ti, nijesam gladan — htio Andro da 
natrag metne djevenicu u zdjelu. 

A što nebi bio, valjda si se večeras najeo pu¬ 
rana! A Bog, ako se našlo suha krušca u sunjici 
tvojoj. No, no, što se žariš? Znam ja, kako je neženji. 
Čekaj, kad uzmeš Doru, bit će bolje. 

— U tvoje zdravlje, Franjo! — dignu čašu uvijek 
pijani starješina, koji nije nigdje manjkao, gdje se 
mogao badava najesti i napiti. 

— U tvoje zdravlje! — diglo se i ostalo.društvo 

— ded kucni s nama! 

Hoću, zašto ne! — dignu se i Franjo sa stolca 
svoga. Tako ćemo više puta, ta u mene je dosta 
takva drobiša — izvadi on šaku banaka iz džepa. 
He, vidite! — puhnu oholo ispred sebe. 







76 


__ Živio Franjo ! — stao se derati trbušasti star- 



— Ne ćemo borami nikuda bez tebe. Nk dee kucni i' 

Čaše kucnule, a društvo gucnulo. Ala je dobro, 
više puta bilo! — cmoknu starješina otrvši si okrajkom 
rukava mokri brk. 

— Svi su pili, samo ti ne, Andro! Pij! 

— Ne mogu, nije mi do vina. — 

— Bome, ako nećeš, to će ti vino za vrat. Čuj, 
Andro — šapnu Franjo — sutra ću doći k tebi na; 
dogovor. 

,_ Na kakav dogovor?— htio Andro da uzvrati, 

al mu zapela riječ u grlu, jer se izvana odjedared za¬ 
čula krika: Vatra! vatra! 

Svi naglo ustajali sa stolica svojih do jedinog 
Franje. Taj ni da se maknuo sa svoga mjesta. Ma 
što ste se uzvrpoljili? Posjeđajte, neka gori, naše ne 
gori! — 

— Možda i naše, tko zna? — pohiti Andro 
k vratima. 

— Ma idi, belaja ti, što bi gorjelo, valjda se gdje 
staroj babi kod ognjišta zapalile suknje, pa se evo- 
cijelo selo uzbunilo — naruga se Franjo. 

— Ljudi božji! — viknu netko otvorivši vrata, 
krčme, prije nego li je Andro do njih došao Žu- 
nićev mlin gori! 

— Jesu li ga vrazi zapalili? — odskoči Franjo- 
sa stolice svoje, ko da ga zmija ujela i poput strijele; 
nestalo ga iz društva. 

— Ala je brz, kad se za njegovu kožu kroji! — 
nasmije se grohotom starješina sjednuvši opet na svoje- 
mjesto kod stola. 

_ Zar ne ćete starješino s nama? —otputilo se; 

cijelo društvo napolje. 


— Ta što ćete tamo, gdje vas ne treba! — raz- 
vikao se starješina. Valjda nijeste lude. Neka gori 
vražje blago. Ne vidite li, koliko je jošte vina u bo¬ 
cama, bome ga ne ćemo ostaviti krčmaru, bit će ih i 
bez nas dosta tamo. 


— Lh, kad bi svatko tako, ko što vi starješino, 
onda lje rijetko kada kome pomoći u nevolji —• uz¬ 
vrati Andrija nevoljko. _._ 

No starješina malo haje za riječi i 
povuče k sebi tanjur i stane opet puntfgj^tistima žva-^^ 
kati masne djevenice. ^ 


1. Što se s grijehom stide, fuj riliž&Ie&boffij? 

ne nifie. U** 

Žurnim koracima hrli Andro unaprijeđj®*}«^^^ 
drugovi njegovi dostižu. I doskora ih na mjestu ne¬ 
sreće. 


Oh, strahote! sve je u plamenu. Morao netko za¬ 
paliti mlinara, jer ujedared sve gori i mlin i ostale 
gospodarske zgrade. Našla se izmedju njegovih vje¬ 
rovnika, s kojima je mlinar toli nesmiljeno postupao, 
griješna duša, koja se nije žacala uzvratiti zlo zlim. 

Čitavo se selo doskora sakupilo oko gorućeg 
mlina; ali ih bilo mnogo više, koji su došli od rado¬ 
znalosti, nego li onih, koji su u istinu htjeli pomoći. 

— Pomozite, ljudi, pomozite! — lomi mlinar 
Žunićzdvojno rukama. Pomozite, ako Boga znate ! 

Za čudo, kako se mlinar — koji se znao snaći u 
svim svojim lopovštinama — posve izgubio u toj naj¬ 
većoj nesreći života svoga. A i s Franjom nije dru¬ 
gačije. I on kao mahnit glavinja amo tamo od požara 
razsvijetljenim dvorištem, jaučući u sav glas: Joj, joj, 
sve će propasti! 

— Pomozite ljudi! što ste se žablenuli ? Zar vas 
nije Boga strah? zaskoči Andro najednom medju 
svjetinu. — Ta valjda nijeste nijeme zvijeri, da u vas 
nema smilovanja. — 

—- Da bi bilo za koga, al za Žunića! — čuli se 
glasovi izmed svjetine. Ta nemojte tako! Je li Sin 
Božji pitao, za koga će gorku smrt podnijeti? Umro 
je za sve nas, pak i vi sada slijedite primjer njegov. 
Pomozite u nevolji, pa bilo i komu. Hajde vas neko¬ 
liko momaka sa mnom — produlji Andro — da spa- 
semo blago. Čujete li, kako tužno muče ? I ono ubogo 
zna koja mu pogibao prieti. 

— Ma Bog te vidio, Andro, tko će pod gorući 
krov? — 

— Ha onaj, koga nije rodila kukavica majka — 
odsiječe Andro ljutito i poleti spram goruće staje, u 
kojoj ga nestalo i prije, nego li ga tko mogao za¬ 
priječiti u namisli njegovoj. 

— Propast će! — čula se vika izmed svjetine. 

Nu tomu ne bijaše tako. Za kratko vrijeme eto 
Andre na vratima staje, kako teškom mukom vuče 
par volova pokrite glave. 

Sad i drugi priskočili. Dvojica mu oduzeli blago, 
te ga otjerali podalje u šljivik, a nekoliko jakih mo¬ 
maka poteče za Androm u staju. 

— Samo Žurno, momci! Svucite kapute i po¬ 
krijte im glave, inače ne obaviste ništa, jer je blago 
od neobična svjetla preplašeno. Ja ću Zelenka — po¬ 
hiti Andro konjčetu — taj se najviše plaši. 

Mučan je to posao s preplašenim blagom. Neda 
ti se, trza se amo tamo, otimlje se svom silom vla¬ 
stitom spasu. Treba ti nadčovječne jakosti, hoćeš li, 
da uspiješ. Svako pojedino blašće morali uz veliki 
napor vući iz staje. Dim ih gušio, vrućina ih mcrila; 

nu oni uza sve to ne miruju, dok nijesu i zadnje 
blašće potjerali iz staje. Al je već bilo skrajnje doba, 
jer se za nekoliko časova iza toga stropoštao gorući 
krov u staju. 

Dok je Andro spašavao blago, nije se ni na što 
obazirao. A sada, kad mu oči segnule po gorućem 
mlinu, skoro da ne vjeruje sam sebi. Oh, strahote, 
kako plamen liže oko njega. Utaman nastoji svjetina, 
da postane gospodarom požara. Vatra preotela mah.' 
Gori, gori, ko da ne polijevaš vodom, već samim uljem. 
Za koji čas, pak i od mlina neće biti drugo, nego 
gole zidine. Eno se već i tuj nagiblje gorući krov, 
čas samo, pa će se i on stropoštati, da svojim žarom 
zakopa sve, što je pod njim. ' : 

— Bjež’te, bjež’te! čuje se vika sa sviju strana. 
I sve sretno umaklo. Samo Dora, koja se takodjer 
desila kod požara i svojski pomagala, zaostade. Noga 
joj skliznu po mokrom tlu, i ona pade. Sad ju tek i 
Andro opazi, ali videći, koja joj pogibao prijeti, po¬ 
leti poput munje, pograbi djevojku oko pasa, te ju 
ođrinu podaleko od sebe. No za njega samoga nije 
bilo više vremena. U tren oka počelo se lomiti, rušiti, 
živa žeravica stala sipiti na sve strane. Sve je pokrio 
gust dim. 

— Isuse! — nasta vika i cika — propade Andro ! 

— No, no! — ispukao se najednom Andro iz 
onog gustog dima. 

— Evo me! — zatetura se kao pijan medju 
svjetinu. 

— Za volju Božju, što ti je Andro? Jesi li se 
gdje ozledio? — stali ga pitati gdjekoji. 

Ništa mi nije! — uzvrati Andro pridušenim 
flašom otresujući s kaputa svoga žeravicu, koja se 
jo njemu sasula. 

_ A1 gdje je Dora? ogleda se on unaokolo 

zabrinuto. 

— Valjda joj se nije ništa dogodilo! 

— Evo me, evo Andro! — pruži Dora spram 
njega ruku. 

— Bog ti platio, što si danas uradio, jer da nije 
bilo tebe, izgori sva marva. Pak i od mene ti budi 
hvala, što si mi u pogibli pritekao u pomoć. 

Andro ne primi podane mu ruke, već ih složi 
žurno zaledjice. Neće, da Dora vidi, kako su mu ože- 
žene ruke, kojima je zahvatio goruću gredu, da ga 
ne poklopi. Stišće od boli zube, no ipak uzvraća ma 
i drščućim glasom: Čemu da hvališ, Doro, ta dužnost 
nam je, da u nevolji pritečemo jedan drugomu. 

— Oh, kad bi svi tako htjeli, ne bi bilo zla u 
svijetu. — A1 što je tebi, Andro? Tvoja lica sve više 
blijede — zagleda se mladica puna straha u probli- 
jedjela lica Andrijina. 

— Što bi mi bilo! samo mala omaglica me se 
hvata. Eto vidiš, već prolazi. A1 čemu se brineš za 
me, nije vrijedno Doro — produlji Andro trpko. Da 
sam vrijedan, bilo bi možda pogibli, ali za nitkovića 
nema straha. 

c — Andro! — zažare se lica Dorina. 

' Htjela je još nešto reći, al ju prekine mlinar, 
koji je opet stao zapomagati, rukama lomiti i u sav 
glas jecati: O, joj, sve je propalo, sve! Da sam 
barem bijedan mogao spasti obveznice, al i one su 
mi propale. Sve je uništeno, a ja sam evo ubogarom. 
A joj mene, joj! Pomozite, ljudi, pomozite, ne ostav¬ 
ljajte me u nesreći! — sklapa opet ruke spram svje¬ 
tine, koja se stala razilaziti, videći da ne može po 
moći. Tek nekolicina ostala ih kod mlinara nešto ol 

sućuti, a nešto i od radoznalosti. Nekako pred zoru 
otputili se i zadnji ostavivši mlinara i njegove na 
,pustom garištu. 

7. Dobro dijete — sreća roditeljska. 

Osvanulo proljeće. Nestalo snijega sa bregova, 
a sve se naokolo zeleni onim divotnim zelenilom, 
koje ti opaja dušu i srce. Sve je puno života. I Bar- 
tolić se oporavlja od svoje teške bolesti, koja ga 
snašla one noći, kad mu njegova Maruša stisla svoje 
umorne oči na vječni počinak. 

U onim časovima žalosti zaboravi i na sama 
sebe. Pred njegovim očima lebdi jedino ona golema 
nesreća, koja ga snašla s nenadana, prerana gubitka 
ženina. Za cijele svoje bolesti nije ni zašto pitao ni 
mario, kao da je svako čuvstvo u njem obumrlo. Nu 
zdravljem mu se vraća i volja. Tijelo naviklo poslu i 
'brizi, ne može da miruje, čim iole oćuti u sebi jakosti, 
zato i Bartolić osjetivši, da mu se vraća životna snaga, 
jedva čeka dan, da može ustati. Na samo Gjurgjevo 
pridigao se iz bolesničke postelje. Poput nejaka dje¬ 
teta koracao nesigurnim korakom po sobi. Po koji se 
put sustavio pri prozorčiću, pogledavši zabrinuto dvo- 
Tištem unaokolo. Mnogo toga vidi, što mu se ne 
svidja. 

— Dijete, gdje je Franjo? — zapita iznenada 
Doru, koja se desila u sobi očevoj, da mu učini, 
ako što ustreba. 

Gdje je Franjo, pita otac. A što da rekne? Mla¬ 
dica se zagleda zastrašeno u blijeda i upala lica očeva. 
Zar mu može jošte slabu i nemoćnu, istinu otkriti ? 
Gdje bi joj srce bilo, da mu reče: Najviše u krčmi. 
Otkad je tvoje budno oko prestalo nadzirati dom naš, 

- Jovan. Čovjek snuje, Bog odredjuje. 6 

sve ide po zlu. Taj nesretni Franjo rastiče muku tvoju. 
Eto već se i za života tvoga učinio gospodarom svega 
dobra tvoga. Zla ti snaha jedva čeka smrt tvoju. A 
i s rodjenim ti sinom nije drugačije. Njihova su srca 
postala ona ledena hrid, nepristupna za toplu sućut, 
a sve samo radi dobitka. Zato je i Franjo rodjenom 
bratu nesmiljeni, oštri neprijatelj, te mu ne dopušta 
ni da pristupi bolesničkoj postelji oca svoga, već mu 
se šuljati usred noći tamne oko vlastitog doma ro¬ 
diteljskog, hoće li doznati, kako je ocu njegovu. I to 
mu ne smije kazati: Oče, otkad mi majke nema, a 
tebe bolest krši, ne drže me više djetetom tvojim, jer 
sa mnom gore postupaju, nego bi postupali s kojom 
tudjinkom. A i to mu ne smije reći: Oče, tvoj naj¬ 
miliji, najodaniji sluga Bartol, koji je ostario u službi 
tvojoj, morade otići ispod krova našeg. Zar bi i to 
smjela reći: Oče, u to moje srce ušuljala se ljubav, 
kad joj se ni izdaleka nadala nijesam, ljubav ne¬ 
odoljiva, žarka, a za čovjeka, koji tebi ni najmanje 
nije mio, kojemu ti nikada privoljeti ne ćeš, za čo¬ 
vjeka, kojega sam i ja dan prije prezirala, nazvavši 
ga nitkovićem. Ne, ne, svega mu toga ona ne smije 
kazati. Zato joj i glas dršće od pritajene boli, kad 
si ocu uzvraća: Ne pitaj, oče, sve će opet dobro biti, 
samo kad se tebi zdravlje vraća. 

— Dobro će biti ?! Nikad više, dijete moje — 
mahnu Bartolić rukom. Izgubljena se sreća ne vraća 
više. Sve nam dobro gle tamo počiva — uzdahnu on 
bolno pokazavši rukom spram groblja. 

— Oče! — navru mladici svom žestinom one 
dugo pritajene suze na oči — ne spominjaj više onih 
sretnih dana, kad nam je živjela majka. Iskusila sam 
u to kratko vrijeme, kako je u svijetu bez ljubeće 
majke. 

— Kćeri, ti mi nešto kriješ. Govori, što je! Što 
znače te gorke riječi tvoje? — zagleda se otac pun 
tjeskobe u zaplakana lica Dorina. 

Dora uzmakne plaho. Zar je što izdala srvana 
bolju? Od neprilike ođjedared zašuti. 

— Govori, dijete, što je? — zapita nanovo otac. 
Tvoja me šutnja straši. 

— Umiri se, oče dragi, što da ti skrivam? — 
sklopi mladica ruke svoje. To znaš i sam, kako je 
srcu srvanu bolju, i kako je teško, preteško pregorjeti 
dragi život. A1 kako bi bilo, oee, da podješ u bašču 
— prekinu Dora ubrzo govor, da si oca svrne na 
druge misli. Ja ću iznijeti evo ovaj stolac napolje. 
Gle, kako milo sije to božje šunašce, opojit će te, 
oče, njegovi zlatni traci. Je 1’ da hoćeš? — nagnu 
Dora glavu pogledavši si umiljato oca. 

— E, pa dobro, Doro! ispunit ću ti želju. 

I Bartoliću proleti prvi smiješak blijedim usnama. 
Podignuvši se sa stolice, na kojoj je sjedio, metnu na 
glavu Subaru, a Dora ga ogrnu toplim ogrtačem i 
pohiti, da otvori prije vrata. Otac se jošte prekrsti 
triput pobožno, umočivši svoje prste u posvećenu 
vodu iz škropionice, što je visjele tik vrata, a onda 
se oboje otputili. U trijemu sastao se Bartolić sa 
snahom svojom. Hladan bio taj susretaj. Prvi je put, 
da se opet vide iza smrti Marine. Jaga naime ne htjede 
pohoditi bolesna si tasta, izgovarajući se, da joj škodi 
uzduh u bolesničkoj sobi. Progovorivši s njom dvije, 
tri rek bi prisiljeno, otputi se Bartolić iz trijema. 

Izišavši na dvorište, ne svrnu nikuda oči svoje, 
ko da se nečega boji. Olakoćeno uzdahnu, kad ga 
Dora smjestila na stolac Oh, kako mu je voljko pri 
srcu, kad uzdignu oči spram plavetnog svoda nebe- 

skoga, a nad njim ono bujno zeleno lišće kroz koje 
zelenilo toli milo trepti sunčano svjetlo! 

Bartolić otvara široko usta, ko da hoće progutati' 
sav taj čisti proljetni uzduh, koji ga okružuje. Oj,, 
hvala ti, dijete, hvala — privinu kćerku na grudi 
svo j e — na svoj tvojoj njezi. Izbavila si me od smrti. 
Mislio sam, da ću i ja u ono crno zjalo, te neću više 
gledati to zlatno sunašce, koje nad nami toli milo sja. 
Hvala dragom Bogu, koji mi dade opet sve to vidjeti p 
ali samo toga me očuvao, da mi i ti poput braće 
tvoje ne ogorčaš nehajstvom stare dane. 

— Oče 1 zaliju se djevojci na novo oči suzama, 
čemu toli gorko sudiš? Oh, da znaš, koliko je puta, 
bio Pavao ove zime za ogradom našom, da me upita 
za zdravlje tvoje. 

— Za ogradom, dijete?! — klonu najednom 
Bartoliću ruka, kojom si kćerku obujmio. 

— A tko mu kratio doći k bolesnu ocu — Go¬ 
vori, Doro, ja želim znati! zagleda se on oštro u nju. 

— Franjo! — dahnu Dora u pol glasa. 

— Franjo! Franjo! — kimnu Bartolić dva, trk 
puta glavom, a blijeda mu lica pokrije žarka rumen. 

— Zar ne, oče, ti se ne ćeš uzrujati, što evo 
skrivi luda moja pamet — pogleda ga Dora puna 
straha. 

— Ne ću, ne ću, Doro, moram ostati jakim, da. 
izravnam ono, što je skrivila samovolja moja. 

— Oče! uskliknu Dora sva presretna. Zar će . . . 

— Miruj, kćerko! — prekinu je otac naglo, ko 
da ne će da mu kći doreče, što je htjela. Za danas- 
je dosta, a sad me ostavi na samu. Znam, da nećeš, 
biti daleko, ako mi što ustreba. 

Razne misli, razni osjećaji zaokupili Bartolića,., 
kad je ostao na samu. Uzbunila ga izjava Dorina 

više, nego si mislio. Prodje rukom nekoliko puta preko 
čela, ko da želi njome odagnati one teške misli, koje 
mu se stale sve više namicati. Život mu se najednom, 
pričini kao onaj tmurni, magloviti zimski dan. Čemu 
su radili — uzdahnu bolno — on i Mara njegova?" 
Čemu su stradali, čemu se mučili sav svoj vijek? Zar 
zato — stisnu grozničavo pesti svoje — da se za tu. 
muku njihovu kolju rodjena im djeca još i za života, 
njegova? Zar zato, da rodjeni brat bude toga radi ro- 
djenu si bratu nesmiljenim, neumolnim neprijateljem,, 
koji mu evo niti ne dopušta, da dodje k bolesnu ocu?' 
A za čim je težio za cijelog svog života, van jedino 
za tim, da usreći porod svoj, da mu se ne bude tre¬ 
balo kiniti i mučiti poput njega. 

Nadao se za cijelo, da će snahom svojom do¬ 
vesti andjela pod krov svoj, al na žalost, ugnijezdio- 
zmiju, koja svojim otrovom otrovala i vlastita mu. 
sina, pa toj zmiji za volju otjerao rodjena sina poput 
kakva zločinca ispod krova svoga! Sjetio se ujedared 
i riječi Pavlovih, kad mu ono na rastanku reče: Oče,, 
ne želim ti dana, kad ćeš morati uvidjeti, koli si mii 
krivo učinio. Oh, koli je hitro taj dan nadošao, sapio- 
što mu toga ne htjede priznati njegova samovolja,, 
koja je svu tu nesreću doma njegova skrivila. Oh, 
ljuto li ga za to ošinula ruka Božja! — otkliznu mu. 
se dvije krupne suze niz lica, te se izgubile u sijedoj, 
mu bradi. 

Nekakva ga opet nemoć spopade. Spusti glavu, 
na jastuke. Onaj blagi san na svježem uzduhu ob- 
mamio ga, te mu dao, da zaboravi na sve, što ga tišti. 

Spavao je dosta dugo, a kad se probudio, bio 
kao preporođjen. 

Prije nego uminu zadnji tračak sunca, spremiše 5 
Bartolića u sobu. Ali kako li se iznenadi! Soba. 

mu lijepo uredjena i provjetrana, pod ispran — sve 
naokolo odiše čistoćom, koja toli godi oku čovječjemu. 

— Doro, kada si ti sve to uradila? — pogleda 
je otac začudjeho. Ta ja gotovo ni ne oćutih, da si 
otišla. 

— Na časove, oče — poveseli se Dora, što si 
ocu ugodila. 

Još malo ostade ona pri ocu, pripovijedajući mu 
o ovom i onom, tad opazi, da mu se na san dalo, od¬ 
šulja se polagacko, da i ona otpočine od dnevna rada. 

8. J\fa grobu JVCarušinu. 

Nedelja je sveta. U cijeloj prirodi vlada neka ti¬ 
šina, kao da svaki listak i cvijetak hoće da proslavi 
dan Gospodnji. Seljaci hrle hitrim koracima u hram 
Gospodnji, zaodjenuvši se na slavu Božju u bijelo čisto 
ruho. Medju inima evo i Bartolića, kako polaganim 
koracima stupa u crkvu. Ma da se i ćuti jošte slabim 
>ipak ga nešto neodoljivom silom vuče na grob nje¬ 
gove Mare. No još prije hoće da se zahvali Ocu ne¬ 
beskomu na podijeljenoj mu milosti. Gotovo bila već 
sva crkva puna pobožnog naroda, kad je Bartolić 
uljezao u nju. I svećenik je već stajao pred žrtve¬ 
nikom. 

U crkvi je potpuna tišina, te baš ništa ne naru¬ 
šava onaj mir, koji treba da vlada u hramu Božjem. 
Bartolić se stisnuo u zadnju klupu. Miris tamjana stao 
se širiti crkvom, plamen na svijećama trepetao nad 
žrtvenikom, a narod se moli tiho, krotko. I Bartolić 
pratio pobožno službu Božju, samo što je bila nje¬ 
gova molitva posebna, tekla mu od srca, a pomiješana 
žarkim suzama; molitva bez riječi, molitva okreplju¬ 
juća kao ona jutarnja rosa. 

Služba se Božja svrši, Narod grnu spram izlaza,, 
a zadnji izidje iz crkve Bartolić. Ispunjavalo ga neko 
pobožno ganuće, a svu mu nutarnjost presvojilo neko- 
olakšajuće čuvstvo. 

Nekom mladenačkom žurbom pohiti spram groblja. 
Uljezne kroz vrata. Svuda naokolo vlada mrtva tk 
šina, samo blagi povjetarac piri i pomahuje granči¬ 
cama stare lipe, a iz obližnjega luga udara slavulj 
ptica pjesme uspavanke onima, koji ovdje počivaju. 
Bartolić pogledava po grobovima, traži očima grob 
Marin. Nešto neizrecivo teško svalilo se na dušu nje-i 
govu. Grobovi manje više obrasli travom, a koliko ih 
tek ima, na kojima nije nit križ zataknut, kao da pod 
tim humkom zemlje i ne počiva kršćeni stvor. Bog 
zna, kako je s grobom Marinim ? 

Koraca sve hitrije i napokon evo ga na grobu 
drage i nezaboravne žene. Ko da mu se težki kamen 
odvalio sa grudiju, videći Marin grob lijepo uredjen, 
kako ga može rediti samo ljubav za dragog pokojnika. 
Onaj miris cvatećih ljubica posve ga opojio. Minula ga 
doskora i uzrujanost. Kleknu na grob i ostao klečeći. 
Gotovo cijelu uru sproveo u molitvi, koja bila pomije¬ 
šana vrelim suzama, što su orosile ono cvijeće. Tad 
ustane, poljubi križ, prekriži rukom cio grob, otrgnu 
jošte nekoliko cvjetića, a tad se otputi domu svome. 

Tu ga već Dora čekala gotovim ručkom. Ma da 
je jelo tečno, Bartolić ne može ni da ga okusi. Kćeri 
za volju posrkao nekoliko žlica juhe. Čas bi sjeo, čas- 
ustao. Vidjelo se, da se nečim bori. 

— Dijete, tko je onako lijepo uredio grob majčin?' 
— zapita ujedared Doru. 

Pavao s Jelom svojom — odgovori ona. Njih, 
dvoje dolazilo nedjeljom više puta na grob majčin. 





Bartolić ne uzvrati na to ništa. Zadubao se opet 
u misli, Bog zna kakve. Ali kao da se nečem dosjetio, | 

•skine sa police šešir i pokroči k vratima. Došavši u 5 

trijem otputi se u staju, gdje ga jošte nije bilo iza j 

njegove bolesti. Sve se nekako žacao da obidje go¬ 
spodarstvo svoje. 

9. JVCaran gospodar sve vidi. 

Čim korakne u staju, odmah speti, da mu manj¬ 
kaju dva komada blaga, i to dva najljepša junca. Po¬ 
zove slugu, koji se desio pod sušom igrajući karte 
s drugovima svojim. Bio to sluga, koji je zamijenio 
staroga Bartola, samo što se s njegovim marom ni 
izdaleka nije usporediti mogao. Silan nered vladao u 
staji: marva nečista, nepočešljana, a hrane više ležalo 
naokolo rastepeno po staji, nego li u jaslama pred 
blagom, Marva nekud omršavila, ni slika ni prilika 
prijašnjoj. Bartolić zavrti nezadovoljno glavom, a 
rupcem si otare znoj, koji ga opet oblio. 

— Gdje su junci? — zapita Bartolić slugu. 

— Prodao ih gospodar. Rekao je, da se ne može 
toliko blaga kroz zimu hraniti, uzvrati sluga bahato. 

— Hm! gospodar, veliš, da ih prodao, jer je pre¬ 
više blaga za prehranu — zavrti on opet glavom po¬ 
gledavši stajom naokolo. A zar mu nijesu njegove 
oči vidjele, koliko je ovdje sijena rastepeno? Ako si 
tako radio cijele zime, onda jao i naopako, ja bih 
time još petero blaga prehranio. Čemu si blago ovako 
daleko jedno od drugoga porazvezao? Gdje si se tome 
naučio? Morao bi za cijelo znati, da ti posao ne valja; 
prvo, jer je blagu ovako u zimi prehladno, a drugo, 
jer i ono može po volji razbacivati hranu. Razveži 
-marvu, pa ju porazmjesti, kako ću ti ja pokazati. 


Sluga se više nije usudio suprotiviti, već odveza. 
dva vola i privede ih Bartoliću, koji ih priveza na 
korak razdaleko. Gle, ovako treba da radiš! — doda. 
blažim glasom. Kad se marva porazmjestila, htio sluga 
da izadje iz staje. Čekaj, da ti još nešto reknem : Sutra 
da si uranio, jer kad dodjem u staju, da nijesam našao 
ovakovu staju i ovako zamazano i nepočešljano blago. 
Znaj: od danas ću te ja sam nadzirati, a i drugo: ja. 
ne trpim, da se igraš karte, pa bilo i samo radi za¬ 
bave. 

Sluga se odšuljao pokunjene glave i nezadovoljna, 
lica. No Bartolić se nije više obazirao na njega, već 
krenu ravno k sjeniku. Kako li se iznenadi! U sje- 
niku ni za dva voza sijena. 

Bartolić zalomi rukama. Bože, kuda je dospjelo 
sijeno! Nestat će ga mnogo prije, nego li dodje doba 
kosidbe. Čas onako zapanjen šuštao, a onda se 
otputi ravno u sobu sinovljevu. 

U sobi zateče snahu samu. Stajala je upravo 
pred ogledalom i nakanila okititi svoj vrat djerdjanom 
pokojne Mare. Opazivši Bartolića, stisla ga brzo u; 
šaku i sakrila pod rubac. Ali Bartolićevu bistru oku 
ne izbježe, Što mu snaha pod rupcem krije. U dva ko¬ 
raka evo ga kod stola i podigne rubac. Gle, u istinu 
nije se prevavio! Evo mu u rukama onog dragog; 
dara, kojim on nadario svoju milu Maru. 

— To je moje! što ćete s time? — zaskoči Jaga. 
spram njega poput grabežljive zvijeri, hoteći mu si- 
lomice oteti djerdan iz ruku njegovih. 

— Ne ćeš, ne! — odrinu je Bartolić od sebe.. 
Kako si se usudila dirnuti u to ? 

— Nijesam ja! — uzvikala se Jaga podbočivši se. 
rukama o bokove. Franjo mi ga dao! 

— Ne laži, sama si ga uzela, ja sam te vidjela! 

— zakrči je Dora, koja dotrčala na viku njenu u 
sobu, znajući, da se otac u njoj desi. 

— Ti?! Ti si me vidjela?! Što bi vidjela, vje¬ 
štice nijedna, koja ročiš muškarce po noći pod pro¬ 
zore svoje. Je 1’ blijediš, sramoto nijedna! Reci, da i 
sad lažem! — 

— Lažeš ! — zagrmi Bartolić, a lice mu probli- 
jedilo ko krpa. Kako se usudjuješ takova šta govoriti 
mojoj kćeri ? 

— Ha! ha! ha! — nasmije se Jaga grohotom 
zagledavši se neustrašivo u tasta. Neka vam kaže ta 
svetica vaša, ona će najbolje znati, koje je noći bilo. 
Je li, sad šutiš, ne ćeš reći da lažem — pogleda zlobno 
JDoru, koja je kao okamenjena usred sobe stajala. 

— Govori, kćeri, tko je bio pod. prozorom tvojim, 
■da se usudila ova klevetnica dirnuti u te. 

— Kovač Andro, oče. Ali tako mi groba majčina, 
ja nijesam kriva. Sve, sve ću ti otkriti, ali samo ne 
ovdje. U tvojoj sobi, oče, je 1’ da ćeš me saslušati 
.mirno za volju majke moje ? 

— Ajde, idemo! Znam, da nijesi uradila ništa 
neplemenito ni sramotno. Na to primi Doru za ruku 
:i otputi se s njome spram vrata, a pratio ih grohotan 
smijeh snahin. Bartolić se okrenu, omjerivši snahu 
'Oštrim pogledom i ona zašuti. 

10. Dora otkriva oeu svome ljubav 
srca svoga. 

— Govori, Doro, kako je bilo, ništa se ne boj! 

— Bartolić sjedne na svoju stolicu kraj prozorčića, a 
Dora stala redomice pričati o prvom susretaju s An- 
drom, o preziru: svome, o onoj večeri kad je bio pod 

prozorom njezinim, ob onoj strašnoj vatri u Žunićevu 
mlinu, kako je Andro spasao blago i kako je radi nje 
srnuo u očitu pogibao, napokon i o ljubavi svojoj ma 
i nesigurnim glasom. 

— Dobro, dijete moje — pogladi je otac milo 
po vranoj kosi. A1 sad mi reci jošte Ovo jedno: Znade 
li Andro za ljubav tvoju? 

— Ne zna, oče, i ne će znati, uzvrati Dora 
odrješito. 

— Bog te blagoslovio za te riječi tvoje 1 Nemoj 
mu se odati, dok ne vidiš u istinu, da je vrijedan, 
ljubavi tvoje. 

— Oče, ti se dakle ne protiviš ljubavi mojoj,? 
usklikne Dora presretno. 

— U ono dirnuti, što Bog veže, nikad više dijete 

ne ću. Gle, i sama vidiš, kakvim je plodom urodilo. 

Ne dao Bog nikada nikomu takve sreće, kakvu si ja 
dovedoh u kuću svoju — uzdahne Bartolić tužno. 

— Tko bi znao, oče? Možda je i to bila voljku 
Božja. 

— Ako je tomu tako, neka se vrši. Ja se gri- 

ješnik pokoravam — skinu otac šešir s glave, a onda 

ustade, popodje do sanduka i metnu u nj djerdan, koji 
je sve dosele u rukama držao. Gle, Doro, kad budeš, 
pod vijencem stajala, onda ću te okititi tom milom 
uspomenom, a dotle se i ti strpi. Znam, da bi i po¬ 
kojna ti majka bila tako uradila. 

— Oh, oče, kako si mi dobar! — ovila Dora, 
svoje ruke oko šije njegove. 

— Gle ti nje, kako laskati znade ! — pogladi jer 
otac po rumenom lišcu, a u srcu mu bilo toli voljko f , 
th godila mu ljubav djeteta njegova. 





11. I noć ima svoju moć. 

Svi već legli u Bartolićevu domu na počinak. 
'Samo gospodar toga doma ne može danas naći po¬ 
činka umornim udima svojim. Previše se potreslo srce 
mjegovo. Pokušao da legne, ali mu se pričini, kao da 
mu ležaj samim trnjem nastrt. Valjao se lijevo, desno. 
»Glava ga silno boljeti stala, ne može više ni da uz¬ 
drži. Sidje s postelje zahvati, vrč vode i stane iz 
njega lagano vodu ljevati po glavi. Ocuti, kako mu 
rbol jenjava. A1 ipak o kakvu mirnu snu nema ni spo¬ 
mena. Navukavši tople papuče na noge, ogrne se ka¬ 
banicom i pokroči do prozorčića. 

Bila bajna noć. Visoko lebdio mjesec na ne¬ 
beskom obzorju. Na njem titralo sijaset zlatnih zvjez¬ 
dica, a lišće se po drveću ljeskalo od mjesečevih 
‘blijedih trakova poput srebrnih niti. Noć bijaše tiha, 
mirna, ma ni šturka da čuješ. 

Bartolić pritisnuo svoje vruće čelo na mrzlo staklo 
: i vinuo se mislima na grob Marin. Mislio je na pro¬ 
laznost i ništetnost ovoga svijeta. Ćuti se umornim i 
preumornim. Teško mu je snašati to breme života, te 
ne bi mario, ma da je i njemu leći pod onu zelenu 
ledinu uz Marušu svoju. Oh, ne može je pregoijeti, 
svagdje mu je manjka i u srcu i u domu. Najbolje bi 
bilo, da ih smrt sjedini. Ali ne smije duhom klonuti. 
Jošte mu jedna briga na srcu leži, a to je njegova 
jedinica, njegova Dora. Sva je prilika, da će i ona 
doskora ostaviti dom roditeljski. Ah, koli će gorko 
oćutjeti kad je ne bude, al mora se odužiti dobroti 
njezinoj. Neka joj bude Andro, kojega ljubi, na uz- 
darje. Sutra će jošte krenuti k njemu, da se osvje¬ 
doči na svoje oči, kako je s njime. Ljubavi su zave¬ 

zane oči. Bog zna, jeli u istinu tako, kako Dora priča. 
.Al što to škripnu ? 

Vrata se dvorišta lagano otvore, a čovječja po- 
doba smuknu kroz otvor u dvorište. Bartolić se za¬ 
gleda, tko je. Ne može pravo da raspozna. Srce mu 
stalo kucati, da nije možda opet Andro. Oh, naučio 
bi ga pameti, ako se usudio. Podoba se čovječja sve 
više primiče, glavinja amo, tamo. Bartolić raskolači 
•oči, da bolje vidi, ali ne može raspoznati, tko je. Vidi 
samo, da je muškarac, koji je zakrenuo u trijem. Bar¬ 
tolić poskoči k vratima. Hitro ih otvori, uzme u ruke 
svjetiljku i u čas evo i njega u trijemu. Pred njim 
-se ustoboči Franjo zirnuvši u oca staklenim pogledom. 
Neko vrijeme gledali muće jedan drugoga, a tad se 
stao Franjo smicati uza stijenu nesigurnim korakom, 
'hoteći ovako ocu izbjeći. 

— Stoj ! — zagrmi otac. 

Franjo zastade, naslonivši se o zid, a glava mu 
teško klonu na prsi. 

— Gdje si bio? — zapita ga otac. 

— Ja? ja? gdje sam bio? — podignu Franjo 
glavu, al je opet spusti i nanovo zašuti. 

— Nesretniče, ti si pijan! Govori, gdje si se opio? 

— Ja?, pijan? Hi, hi, hi, pijan? 

— Gdje si se opio? Govori! — 

— U krčmi, gdje drugdje. 

— Zar nema u podrumu vina, ako ti ga se pro¬ 
htjelo piti? 

— Ima ga, kako ne, — glavinja Franjo amo 
tamo, — al u krčmi je sladje. Juh! — poskoči nogom 
u vis, ala je veselo bilo ! I cijele zime bilo ovako — 
baci on šešir u vis. 

— Je li, tamo prošla i ona dva junca! — škripnu 
otac zubima, a od ljutine mu lica problijedjela. 

— I više toga ! : — pucnu Franjo prstima. Hi, hi, 
hi! zašto ne bi, neka se vidi, što može Bartolićev 
Franjo — lupi se šakom u prsi. 

— Tako ti prosipaš imetak! , — reče Bartolić 
oštrim glasom. 

— Nemoj, oče! — zaskoči ga Dora, koja se pro¬ 
budila od vike i raspoznavši glas očev pohitila, da 
ga primiri. 

Franjo upotrebio tu zgodu, odšuljao se nekako u 
komoru svoju, a Dora odvede oca u sobu. 

— Isuse! Isuse! — zalomi Bartolić zdvojno ru¬ 
kama. I to još! Joj, jadna li mene! što sam dor 
živio? Bože, Bože! — pokleknu najednom, a oči uz¬ 
dignu spram slike svete Trojice, što mu visjela nad 
posteljom — smiluj se meni grešniku! Čaša je pre¬ 
puna, oduzmi je, ako je moguće, al neka se vrši tvoja, 
a ne moja volja. Tad mu klonu glava, i on stane 
glasno jecati. 

— Oče, oče! — navru i Dori suze na oči — 
nemoj tako, ustani! Bog će sve na dobro okrenuti. 
Gle, sjedi ovdje i primiri se. Sad nije druge, popravit 
će se Franjo, morat će uvidjeti pogrješke svoje. 

— Taj?! — podignu se otac. Preduboko je za- 
greznuo, samo milost Božja bi ovdje pomoći mogla. 
Joj, joj, kuda ide muka moja! — zalomi opet ru¬ 
kama ! a onda zapadne u onu tjeskobnu šutnju zureći 
ispred sebe. Samo kad i kad izvinu mu se dubok, 
težak uzdah iz umornih grudiju. Tek pred zoru ne¬ 
kako se primirio. 

Doskora nastao u dvoru život, družina uranila 
na posao. Hvala Bogu! — uzdahnu Dora olakoćeno. 
Za nju bila ta noć gotovo toli strašna, kao i ona, 
kad joj majka umrije. I Dora se otputila, da svari 
ocu mlijeka. Doskora je evo natrag. 


Otac pojeo zajutrak, no ćutio se slabim. Tad 
si umije lice hladnom vodom, uredi se, pomoli jošte 
Bogu, a zatim krenu u staju. Sluga se smrknuo, čim 
ga opazi, ali se nije usudio suprotiti odredbama 
njegovim. 

Već je sunce dobrano poodskočilo, kad i Franjo 
krvavih očiju i blijeda lica uljezne u staju. Spazivši 
oca htio krenuti natrag, al se nečemu dosjeti. Popo- 
stade i zapovjedi sluzi, da mu upregne kola. 

— Kamo ćeš? zapita ga otac. 

— U polje! — uzvrati Franjo kratko. 

— U polje? Dobro je, i ja ću poći. Bartolić 
izadje iz staje, ppmogne sluzi upreći konje i sjedne u 
kola s Franjom, koji primi vojke u ruke, koje mu 
drhtale od uzrujanosti. Bilo je vidjeti, koli mu je ne- 
drago, što otac polazi s njime. 

Kad su se izvezli iz dvorišta, udari Franjo nemilo 
konje bičem, htio na njima iskaliti sav svoj bijes, 
koji mu kolao po žilama. Konji se s udarca propeli i 
dali u bijeg, a kotači nemilo odskakivahu po kamenju. 
Franjo je možda zaželio u taj čas, da se prevrnu 
kola. — 

Bartolić se čvrsto držao desnicom sjedala te čudno 
pogledavao sina postrance. Franjo opet htio udariti 
konje, ali ga od te namisli suspregne otac, primivši 
ga čvrsto za lakat ruke i istrgnuvši mu vojke iz ruku. 
Sad je dosta te šale! — prozbori on oštro. Čekaj, 
sine, ja ću tebe drugačije voziti. 

Konji se pod vodstvom Bartolićevim doskora pri¬ 
mirili i laganim korakom dospjeli doskora u polje. 

Otac zaustavi konje, izadje polagano iz kola i 
dobaci Franji vojke ne obazirući se više na svoga 
•sina, koji ga pratio mrkim pogledom. Krenu ravno 

poljem. Donekle se udobrovolji, videći, kako lijepo- 
stoji strn u polju. Bilo se u jesen nadati obilnoj žetvi. 
Kad se vraćali s polja, poprimi Franjo opet vojke, 
al mu ih otac oduzme. Pusti, sine, to nije za te,, 
moje su ruke sigurnije u vožnji. 

Franjo ne uzvrati ništa na primjedbu očevu, već 
od ljutosti stisnu zube, pogledavajući unaokolo, ko da. 
nešto traži. 

Kod kovačnice Andrijine zaustavi Bartolić konje 
i sidje s kola, a Franjo poprimi vojke. Hoću li pri¬ 
čekati ? — zapita oca. 

— Ne trebaš, imam narudžba, ja ću pješke kući- 

12. Iskrenost Andrijina prisvaja srce 
J3artolićevo. 

Franjo potjera konje, a Bartolić unidje u kovač- 
nicu. Andro stajao upravo kod nakovala i nije za¬ 
mijetio, da je tko unišao. Glasno i hitro padali udarci’ 
čekića po usijanom gvoždju od rana jutra. Kovao je 
potkove, a te je radio samo onako, da posla imade. 
Mnogo je kvarovao radi bolesti svoje, te gotovo nitko 
ni otkuda nije dolazio k njemu, pa da rekne: Nk, evo 
ti Andro posla! Ma ko da je zakleto, tako se otudjill' 
ljudi od njega. Andro dogotovi i tu potkovu, te ju 
turi u hladnu vodu, koja je u kablu kraj njega stajala. 
Spustivši čekić iz ruke, poče sam sobom govoriti: A 
što sada? zar da još dalje potkove kujem? Nestat će 
mi željeza, ne smijem. Uh! — počeše se rukom za 
lijevim uhom — ako tako dalje ustraje, ne znam, što- 
će biti od mene. A moji dugovi! — zastenje on. 
Isuse! Isuse! što da uradim? Dugovi?! gdje da 
uzmem novaca, da ih isplatim. Ah, da barem mogu 
namiriti Žunića, koji mi najviše dodijava. Oh, nitko- 

viću I nitkoviću! — strese glavom, zahvati čekić i 
udari njim svom žestinom po nakovalu. 

— Hvaljen Bog! — ozva se najednom Bartolić, 
koji je sav taj govor Andrijin slušao. 

Andro se naglo okrene. Prije bi se svemu nadao, 
nego li Bartoliću. Uvijeke budi hvaljen! — uzvrati 
sav smeten na pozdrav. 

— Ti kod posla? — ogleda se Bartolić naokolo 
kovačnicom, u kojoj je vladao uzoran red. A gdje 
ti je radnik? — zapita. 

— Protjerao sam ga, bio je ništarija, a drugoga 
nijesam ni uzeo. I ne treba mi ga, što ovo sada posla 
imadem, mogu i shm uraditi. 

— Pa i pravo je tako, čemu da od onoga plaćaš, 
što i sam možeš načiniti. Gle, skoro da i zaboravih 
— sjede Bartolić tik do nakovala na prevrnut panj — 
pošto sam došao. Ćuj Andro! Trebalo bi mi kola oko¬ 
vati, baš prekjučer mi ih doveo kolar. Hoćeš li imati 
vremena, preša mi je za njih. Do kada misliš, da bi 
mi ih mogao dogotoviti. 

— Hvala Bogu, eto posla! — zacakle se oči 
Andrijine. 

— Za pravo ne mogu odrediti dana — uzvrati 
on glasno — ali ću se požuriti, što se bude iole dalo. 
Dugo ne ćete svakako čekati. 

— E, pa dobro, Andro! A što ćeš tražiti za svoj 
rad? — 

— Ha, znam da nije prvi put, što dajete kola oki¬ 
vati, pa što ste drugom platili, platite to i meni. Je li 
vam pravo tako? 

— Po volji ti bilo, a budem li radom zadovoljan, 
dobacit ću ti još koju forintu, da se malo pozabaviš 

Jovan. Čovjek snuje Bog odredjuje. v 


koje nedelje u veselom društvu — produlji Bartolić 
tobože šaljivo. 

— Aj, nije meni do zabave — zavrti Andro 
glavom — druge me brige taru. 

— Kakve brige? Bog te vidio, što da još tebe 
tare! — 

— Dugovi! — izlanu i nehotice Andro. U čas 
požalio, ali prekasno. 

— Dugovi? veliš — stegnu Bartolić. A zar ih 
mnogo imadeš? — zapita radoznalo. 

— Ha, nije ih baš toliko, ali to, što je, dosta je, 
kad ih čovjek nema čime da isplati. 

— No, pa ded reci, koliko po prilici? 

— Tako na trista pedeset. 

— Komu duguješ? — zapita opet Bartolić. 

— Svagdje po nešto; pa da su ti dugovi nastali 
radi potrebe, ne bih žalio, al ovako ... Već je htio 
opet reći. Pravo reče Dora, da sam nitković, al se 

dosjeti te ne izreče.a sad moram platiti — 

produlji on — bilo ma otkuda. 

— Zar je takva preša, da baš moraš platiti? 

— Oh, taj Žunić, taj, da njega nije, sve bi dobro 
bilo. Ta rijetko koji dan, da ga nije u kovačnici, a 
uvijek moram jedno te isto slušati: Kad ćeš mi 
Andro platiti mojih dvjesta forinti? — pripovijeda 
Andro Bartoliću sve iskreno — ko da je dvjesta fo¬ 
rinti samo ovako smoći — puhnu on u zrak. 

— Zar te ne će pričekati? Ta spasao si mu 
blago ! 

— Taj i čekati! prije bi se djavolu u paklu na- 
molio, nego li njemu. Nudjao sam mu onu livadu 
kraj ceste umjesto novaca, al dš. neće, i svoje sve 
prodaje. 

— Prodaje? veliš — zapita Bartolić začudjeno. 


Dš. prodaje, hoće imati gotov novac. Veli, da 
će ga ukamatiti, jer da mu je ovako sigurniji. 

— Al bit će dosta i na kvaru, jer su mu i ob¬ 
veznice izgorjele, a sad mu se dužnici u brk smiju. 
Gdje ti je pismo — vele mu — iskaži se, da sam ti 
dužan, prije ne plaćam ništa. — On ih sve predao 
sudu, ne znam, hoće li štogod utužiti. 

— Gle, a ti priznaješ i bez pisma; ti ne ćeš 
ko što ovi? 

— Bome neću, što sam dužan, dužan sam, bilo 
na pismu ili bez njega. 

— Vidiš, drugi ne govore tako, već se žele 
okoristiti. 

Aj, slaba im korist — zavrti Andro nezado¬ 
voljno glavom — krivo stečeno, nije blagosloveno. 
Eto Žunića, i on morao svoj rovaš platiti. 

— Bome i to kruto! — zakimnu Bartolić. A 
gdje ćeš uzeti novaca, da ga namiriš? Jesi li pokušao 
da se za njih gdjegod pomogneš? 

— Jesam! jesam! — uzdahnu Andro. Bio sam 
i ovdje i ondje, ali oni, koji bi mi htjeli pomoći, ti 
sami ne imadu, a koji imadu, ti se ne uzdaju u me. 
Nitković sam — nasmije se resko — a sad se više 
ne usudjujem gotovo nikamo poći. 

— Gle, kakav nitković! — borio se Bartolić smi¬ 
jehom, ali se nadvlada. — Čuješ, kako bi bilo, da 
se oženiš djevojkom, u koje je novaca. 

— Pa da tim novcima platim dugove? — Jok — 
mahne on rukom — i tako ne ću, radije se borim sam. 

— Pa kako ćeš onda? Ne ćeš onako, ne ćeš 
ovako ... A bi li htio, da ti ja ponudim onih dvjesta 
forinti ? — 

— Vi biste htjeli? — raskolači Andro od čuda 
oči. Vi biste htjeli? — zapita po drugi put, ko da 
ne vjeruje sluhu svome. 

— Zašto ne, evo vidiš da hoću. Sjutra u jutro 
dodji k meni. Ja ću ti tih dvjesta forinti pozajmiti pa 
ih nosi Žuniću. 

Andro stoji jošte uvijek onako zapanjeno kraj na- 
kovala, ne vjeruje ušima svojim. 

— Zar ne ćeš? — pogleda ga Bartolić ispod oka. 

— Oh, kako ne bih htiol — razveza se najednom 
Andri jezik. 

— No kad hoćeš, a ti dodji! 

— Hvala vam, sto put vam hvala — reče 
Andro. 

Sjutra dan doista dade Bartolić Andri dvjesta fo¬ 
rinti, da ih ponese mlinaru. 

— Zar ovako bez pisma, bez svega mi ih dajete? 
— zapita u čudu Andro. 

— Poštenu svijetu ne treba pisma — dignu se 
Bartolić s panja — i riječ je dosta. Isplati, kad uz- 
mogneš. Samo ovo jedno drži i o tom ne treba nitko 
ništa da znade. Razumiješ li me? 

— Razumijem. Ali što ću kazati, ako me tko za¬ 
pita, otkuda ti novci? 

— Reci, kako znadeš, samo to ne reci, da si ih 
od mene primio. Ali čuj! — promijeni Bartolić raz¬ 
govor — znaš li, gdje bih mogao naći staroga Bartola? 
Dojavljeno mi, da nije više kod brata svoga. 

Andro se borio s neprilikom, koju i Bartolić opazi. 

— No, što je? zar neznaš, gdje je? 

— Kod Pavla, sina vašeg — uzvrati sada Andro. 
Vele, da ga žena bratova nije trpjela pod krovom 

muževim, a starost nitko ne prima rad u službu. 
Pavao ga uzeo od samilosti k sebi. 

— Hvala ti Andro! 

— Za miloga Boga — reče Andro — kako ću 
vam zahvaliti za toliko dobročinstvo. Ne znam ni 
sam, kako bih rekao. Srce mi prepuno, a ma ni ro- 
djeni otac ne bi mogao bolji biti. 

— Dobro, dobro, Andro, drugi put ćeš zahvalit 
— stisnu on ruku njegovu i oprosti se njime. 

Tko bi se tomu nadao ! Vidi, vidi — mudruje Andro 
sam sobom došavši kući. Pravo veli poslovica: Gdje je 
nevolja najveća, tuj je Bog najbliži. Pa od Bartolića ? 
baš od njega? Hm, pa nikomu ne smijem da kažem? 
Vidi, ipak mi vjeruje — stane Andri jače srce kucati. 
Možda Dorinim nagovaranjem? A šta bi ona! Ne 
vjerujem, nije me u nedjelju u crkvi ni pogledala. Dk, 
■dk — kimnu glavom, — što će njoj nitković Andro, 
za drugog je ona rasla, ali za koga? — stisnu ga 
nešto u grudima. Sad me pak po gotovo nebi htjela, 
kad sazna, da imam dugova. Uh, zašto sam se baš 
ocu njezinu otkrio? — lupi se šakom po čelu od ne¬ 
zadovoljstva. Da poletim natrag k Bartoliću, pa da 
mu novce vratim ! Barem neće moći kazati: Moj se 
otac smilovao na te. Već je htio da poteče natrag 
•ali u to eto Žunića u kovačnicu njegovu. 

— Ha! opet je tuj! — zažagre se lica Andrina 
sa ljutosti. 

— No, Andro, kad ćeš mi vratiti novce? — za¬ 
počne odmah Žunić, ni ne pozdravivši ga. 

— Zar vam takva preša, Žuniću? 

— Bome je. Je li Andro, i ti nekako smjeraš, da 
srne prevariš. Svi ste lopovi, svi — užesti se Žunić. 

— Ako su i svi, ja duše mi nijesam. 

— Ako nijesi, a ti daj novce. Je 1’, al bi ih> 
morao tek imati. 

— Pa ih i imam, evo ih! — Sada nije više 
Andro razmišljao, da ih vrati Bartoliću. 

— Gdje su ti? — zinu Žunić od čuda. 

— Tu su gle ! — izvadi Andro lisnicu iz njedara. 

— Ma gdje si ih smogao? Duše mi, mislio sam r 
da ću i tebe morati sudu predati. Ha, pa bolje je 
tako, nemaš barem neprilike. Daj novce! 

— A ja! ne ćemo tako; pred dva svjedoka, onda 
ću brojiti. 

— Nemaš li vjere? — stisnu Žunić zube. 

— Od vas sam naučio — odreza Andro. Hajde, 
podjimo do Janka — stane Andro zatvarati vrata ko- 
vačnice. 

— Pa podjimo, kad ne ćeš drugačije. Mlinar 
izadje iz kovačnice i oba se otputili, kamo je Andro 
rekao. 

13 . J^odu u pohode, sine! 

Bartolić je sjedio upravo kod ručka, kad je Dora 
dohrlila u sobu njegovu. Oče, čuj, što sam doznala! 1 
Andro dobio na lutriji novce i poplatio dugove svoje. 

— Gle, gle, na lutriji dobio novce! — borio se 
opet Bartolić smijehom —i dugove veliš platio! Vidi, 
vidi, tko bi se tomu nadao! — čudio se Bartolić 
tobože. 

— Zar ne, oče? Ali gle, dragi ga Bog nadario- 
za onu muku, što ju je pretrpio radi dobrote svoje. 

— Jest, dijete, jesti — kima Bartolić glavom — 
kako bi drugačije i bilo. Svako se dobro djelo mora 
nagraditi ma bilo na koji način; ali sad čuj, da ti 
nešto reknem: uredi mi sobu majčinu 1 

— Majčinu sobu? — zapita ga Dora u čudu. 

— Dš., ja ću se tamo preseliti. 

— A što će biti s ovom sobom? zapita ga Dora 
^radoznalo. 

— I nju mi uredi, ali onako lijepo, ko da oče- 
ikuješ drage goste. 

— Oče, ja te ne razumijem. 

— Ne razumiješ? Gle, ti nje! Svega ti neću odati, 
ali ovo jedno ipak moraš daznadeš: Bude li posreći 
■dovest ću ti još večeras mile goste. 

Oče, oče! — zaskoči ga Dora zagrlivši ga 
•oko vrata. Zar je moguće? Zar bi htio, da Pavao sa 
svojima dodje? 

— To samo ti znaj i nastoj, da mi ih lijepo 
■dočekaš. 

Oh, ne boj se, ne boj! — pohrli mladica 
spram vrata. Oh, odmah moram na posao. Ala će 
gledati kad dodju! Sve, što je najboljega, spremit ću 
u ovu sobu. Je 1’ da smijem, oče? — vrati se natrag 
Dora. — 

Kako nebi smjela, neka vide, kako su nam 
mili i Dragi. 

A gdje ću uzeti posteljicu za maloga Petra? — 
zabrinu se najednom Dora. 

šta? U Pavla je sin! — odskoči otac sa 
•stolice svoje. 

— Oh, da ga vidiš, oče! Cijela slika i prilika tvoja. 

U Pavla je sin! — zaigralo srce Bartoliću. 
’Oh, kako si želio unuka, ta od želje upravo je izgarao. 
A sad ga evo ima, a da i znao nije. Neustrpljivost 
ga spopala, da vidi to dijete, toga unuka svoga. Vla¬ 
stitom se rukom laća posla i pomaže Dori kod pre¬ 
inake, te joj savjetuje, što će smjestiti u sobu, u kojoj 
•će odsele stanovati _,Pavao sa svojom Jelom. 

Franjo muče gleda tu preinaku. Na što mu se to 
otac zakanio? Zaokupila ga briga. Pazi na svaki kret 
i mig očev. Ha! sad se evo oprašta s tom mezimicom 
svojom. Nekamo, odlazi, al kuda? . . . Poskoči k vra¬ 
tima i vidi, kako mu otac unišao u staju, iz koje iz¬ 
vede dorata te ga upreže u kolica. Zar bi moguće 
bilo .... oblio ga ledeni znoj. Moram znati . . . .i 
poleti u dvorište. 

— Kuda ti, oče? — zapita pd uzrujanosti drš- 
čučim glasom. 

— Rodu u pohode, sine 1 — odvrati mu otac 
u kratko i sjedne u kolica i potjera dorata. U čas evo. 
ga izvan dvorišta. 

— Razne misli, razni osjećaji presvojili Franju. 
Hm! rodu u pohode? — stane sam sobom govoriti 
i rukama ljutito po zraku mahati. Hm!, kojemu rodu? 
— zamisli se opet. Aha! dosjeti se ujedared — 
znat će Dora — i pohiti u trijem, gdje zateče Doru 
upravo u čas, kad je nosila sa tavana kolijevku, u 
kojoj se on i ostala mu braća ljuljali. 

— Što ćeš time? — zahvati ga najednom bijes, 
te zaskoči Doru, pograbi za kolijevku i tresnu njome 
o pod, da se sva raskomadala. 

Dora sustane kao okamenjena. Čas zirnu u brata 
čas pred sebe na raskomadanu kolijevku. 

— Što smjerate? govori! — dignu Franjo svoje 
pesti grozeći se njima Dori. Tko dolazi k nama r 
kome za volju te preinake? — zaskoči opet sirotu 
sestru. 

— Zar ćeš me tući? — odskoči mladica za¬ 
strašeno. 

— Ubit ću te! — zagrozi se Franjo šakom — 
ako mi ne kažeš istine. Govori, tko dolazi? 

— A što pitaš, tko dolazi? — rekne umjesto nje 
Jaga izišavši iz smočnice. Sva joj brada još masna, 
kako se nečim pogostila. A tko drugi, nego ona 
protuha sa svojom prosjakinjom. Slušala sam i do- 
čula sve. Gle, ova vještica pokaže prstom na Doru 
— ta ti umijesila taj kolač. Udri je samo, udri, da 
se nauči pameti! 

— A tako?! Ti, ti?! No čekaj, čekaj, upamtit 
ćeš taj dan — zaleti se Franjo poput bijesne zvijeri. 

Dora vrisnu i stisne se u kut. 

— Čekaj 3 — dignu Franjo pest i već zamahnu 
njome, da je udari po glavi. 

— Udri! udri! — hušti ga Jaga smijući se gro¬ 
hotom. 

— Lopove! što si nakanio? Kosti ti smrvim, ako 
se je samo dotakneš — zahvati ga netko čvrsto za 
oba ramena, da se od boli stao previjati. 

— Andro! — uzdahnu Dora olakoćeno. 

— O, ti, ti?! — okrenu se Franjo k Andri, koji 
ga spustio. 

— Dh, ja! — stao ga Andro mjeriti bijesnim 
pogledom. 

— Ti li se usudjuješ! ti nitkoviću! — Stane 
Franjo hrapavim glasom. 

— Čekaj, čekaj! — grozio mu se šakom, — 
sastat ćemo se nas dva i onako. Grozeći se otputi 
se u sobu, kamo ga slijedila i Jaga posprdno se smi¬ 
jući kukavštini njegovoj. 

Čas glasno govorili, čas tiho. Morali se rad ne¬ 
čega dogovarati. 

— Andro! — zapita iza podulje stanke Dora — 
kako si prispio amo ? 

— Tvoj otac, Doro, rekao mi, da će mi dati kola, 
da ih okujem. Čekajući mislio sam: valjda je žabo- 

ravio poslati ih, a rekao mi đa mu preša. Zato se 
otputih sam, i hvala Bogu — u dobar čas prispjelu. 

— Bog ti platio, Andro! — pruži mu mladica 
ruku. Po drugi put evo što si me spasao od zla. 

— Uh! neka se samo usudi dirnuti u te, borami,. 
ne znam, kako će proći — ražesti se nanovo Andro,. 

— Oh, da mi nije samo kolijevke razlupao — 
sagnu se Dora k zemlji ogledavajući rastrgane ko¬ 
made. Što će mali Petar bez nje, ako dodju — za¬ 
misli se Dora zabrinuto. 

— Ako mi dopustiš, Doro — sagnu se i Andro 
primivši u ruke razbite komade — možda će se dati 
popraviti. 

— Misliš li ? — pogleda ga Dora, a onda se opet 
zamisli. E pa kušaj — zakani se ujeđared. — Na evo> 
ti čavala i čekića — segnu Dora rukom na ormar. 

14. J<ako j^ndro misli o budućnosti. 

Andri se zažarila lica od nutarnjeg zadovoljstva.. 
Odmah se lati posla. Koji put dignu glavu i pogleda 
spram komore, u kojoj je Dora opet stala spremati 
a pri tom mu se misli bavile s njome. — Oh, kad bi. 
mi htjela povjerovati i reći: Vidi, Andro, ja se ne bih 
kratila uzeti te, kad bi u istinu znala, da ćeš u svome 
ustrajati, jer znaš, ja ne mogu uzeti vjetrogonje, koji 
ne mari za zanat, što ga hrani. 

Tako misleći zgotovi kolijevku, te se nije više; 
trebalo bojati, gdje će mali Petar noć prospavati. 

— Oj, Doro, gdje si ? — zovne Andro. Evo,, 
dovršio sam! 

— Evo me, evo ! — ozva se mladica izišavši iz 
trijema. Sagnuvši se nad kolijevku ogleda ju sa sviju 


■strana i prozbori: Dobro je! — kimnu glavom u 
znak zadovoljstva. 

— No samo kad si: zadovoljna — uzdahne Andro 
■olakoćeno. 

Kako ne bih bila, kad si dobro napravio. A 
■što zahtijevaš za svoj rad? 

• — A što da zahtijevam, Bog te vidio! — Uz¬ 
vrati Andro gotovo ljutito. 

— E, pa hvala ti, kad ne tražiš ništa. Gle, kola 
su tamo pod sušom, ako ne možeš sam, dat ću slugu 
s tobom. 

A što ne bih mogao! — smrknu se Andro 
ustavši naglo s klupe. Bio je zlovoljan. On se nadao, 
da će Dora uz njega sjesti i koju s njime progovoriti 
-a sad ga ovako hladno otpušta. Pa neka! — zahvati 
ga prkos i pokroči naglo k suši, a još naglije izveze 
kola iz nje. Ko da ga nešto goni, tolikom je brzinom 
izvezao kola iz dvorišta ne obazirući se ni lijevo ni 
desno. 

— Tako I sad mi je jasno pokazala — stane 
Andro govoriti sam sobom — da me ne će. Evo, kako 
me otpravila bez svake drage riječi; barem da mi ruku 
podala, al ni to ne. Ona si valjda utuvila u glavu, da 
me smije prezirati, što sam tobože u njenim očima 
nitković. Pa dobro — popostane Andro i lupi šakom 
po rudu, da ga sve zaboljelo — kad sam nitković, 
neka ostanem nitković. Još ću danas u krčmu. Baš ću 
se opiti, da će me morati iz nje nositi, a to će biti 
toj gizdavici na duši — zaprijeti šakom spram Barto- 
lićeva doma. 

— Oj, Andro ! — začu najednom Dorin glas iza 
•sebe — nš. evo ti šešira, zaboravio si ga tamo na klupi. 

A što mi ga treba! — otresnu se Andro na nju 
— i bez njega mogu kući. Al ipak sustane te ju dočeka. 

— Na evo ti ga! — pruži mu ona šešir. Dora je 
zamijetila, da se ljuti, al se učini, ko đa to i ne opa- 
žava i stane umilnim glasom: Je 1’ Andro, ti ćeš se 
požuriti s poslom i nastojati, da zadovoljiš ocu. Je 1 
da hoćeš ? — upre ona svoje oči u njega. 

— Kako ne! Al se možda ne uzđaš u me. Ako 
je tomu tako, samo reci, spremit ću kola natrag u sušu. 

— O, moj, Andro, kud si skrenuo! Kako da se 
ne uzdam! Znam ja, da si vješt i maran radnik, samo 
kad hoćeš, ali znaš, moj je otac veoma točan, pa ga 
i malica može, da ozlovolji. Toga radi rekoh ti. 

U čas nestalo zlovolje Andrijine. Ko da čita u 
njenim očima tračak ljubavi, poskoči k njoj i primi 
ju za ruku. 

— Ne boj se, Doro! Andro nije jošte nikoga pre¬ 
vario, pa ne će ni tebe u nadi tvojoj. 

— Hvala ti na dobroj volji, i ta mnogo vrijedi. 
A sad s Bogom, preša mi je, imam još mnogo toga 
da uradim. 

— Bog s tobom, Doro! — pogleda ju Andro 
očima punim ljubavi i odanosti. No mladica, kano da 
to i ne opaža, poteče žurnim korakom natrag u dvor. 
Andro se ogledavao za njom i šaptao opet sam sobom: 
ipak nije takva, kako sam si mislio. A k ! o pijači nema 
ni govora, s tom nije šale! — počeše se za lijevim 
uhom, kad bi ona što takva saznala, ne bi me lje u 
životu više ni pogledala. Nije s njom šale, nije! za¬ 
vrti glavom. Eh, da bude moja, nikad veće sreće po me. 

Na to primi opet za rudo, potegnu, što je bolje 
mogao, samo da što prije dospije u kovačnicu svoju. 
Tuj se odmah lati posla, a udarci čekića po usijanom 
gvoždju razlijegali se veselo čitavim selom. Čula ih i 
Dora, te joj se oči zakrijesile, a usta joj šapnula: 
Hvala Bogu, latio se posla ! 


15. Jaga ne će biti s pposjakinjom kod istog 

stola. 

— Još mi je kolač umijesiti — poskoči Dora u 
kuhinju. Tuj se skuči nad kominom da naloži vatru, 
i za čas plamsao plamen veselo iznad ognjišta. Pri¬ 
stavi k ognju povelik lonac mlijeka. Tad prosije brašno 
u zemljanu zdjelu, zamijesi kvasac, a kad se nadignuo, 
umijesi tijesto, razvuČe ga po bijelom stolnjaku, na- 
maže rastopljenim maslacem, savije ga i metne u na¬ 
mazanu tepsiju. Tako, sad je pogača gotova, koja je 
najmilija Pavlu — prošapće Dora smijućke. A sad još 
da šunku pristavim — segnu rukom u škrinju, gdje 
su u grahu bile pohranjene šunke. Uzme jednu od 
većih, opere ju u tri vode i pristavi k vatri, da se 
kuha. Dok dodju bit će upravo sve svareno. Ala će 
Jela i Pavao gledati, kako Dora već umije sve lijepo 
prirediti. Bog zna, je li Andro radi? — sjeti se i po- 
kroči u trijem. Radi, radi — nasmiješi se opet sretno. 
Sad da prostrem stol! — unidje u komoru, pokrije 
stol čistim stolnjakom i stane metati tanjure i brojiti: 
Otac, Pavao, Jela, Franjo, Jaga. Možda će ipak htjeti 
odazvati se pozivu mome. Oh, Bože — uzdahnu tužno 
— kako bi to lijepo bilo, da svi zajedno u slozi ži- 
vemo. Oh, nema, nema bez sloge života. Franjo bi 
morao popustiti od svoga, a i Jaga, ja znam za cijelo, 
da bi otac na sve zaboravio, pa bi opet sve dobro 
bilo. Dš., kad bi htjeli, al ne će, ne će — zavrti gla¬ 
vom nevjerojatno. Hvala Bogu, da Jela dodje. Ako 
ja odem, ne će otac toliko osjetiti odsutnosti moje. 
Poznam ja Jelu, ona će se ko i ja brinuti za oca. Oh 
taj Andro, kako se razljutio! Bilo mi ga žao, al što 
ću mu ja. Da mu iskažem svoju ljubav, uzjogunio bi 
se. Ne, ne, ne smijem se izdati. Pravo veli otac: dok 




ne vidim, da je u istinu vrijedan. Joj, gle, skoro zabo¬ 
ravih na kolač. Oh, taj Andro! — poteče mladica u 
kuhinju — baš u pravo sam vrijeme prispjela; da sam 
došla čas kasnije, izgori. 

A1 sad će skoro doći — zagleda se Dora dvorištem 
naokolo, gdje se već laka tama stala hvatati zemlje. 
Sluga joj donio podojeno mlijeko, što ga morao odni¬ 
jeti u smočnicu. 

Oj, Jago! — pokuca na jetrvina vrata — mlijeko 
je podojeno, dala sam ga odnijeti u smočnicu. Podji, 
da ga porastočiš. 

— Rastoči ga ti! — otresnu se Jaga iz komore — 
ja se ne miješam u ništa više. I to ti još velim: Ćim 
Jela prestupi prag ove kuće, ja odem — nasmije se 
ljutito. Žunićeva Jaga, pa da ta bude s prosjakinjom 
kod istog stola! To nikada lje ne doživjeste. 

— Jago! — otvori Dora vrata komore i stane 
umolnim glasom: Nemoj tako! Jela nije bila nikada 
prosjakinja, a zar je uboštvo toliko zlo, da je takva 
prezira vrijedno? Smiri se, Jago! Gle, u nas je dosta 
svega, da možemo svi zajedno lijepo živjeti samo kad 
ne bi bilo medju nama jala i nesloge. Ja znam, da 
rekneš koju Franji, primirio bi se i on. Otac bi sve 
oprostio, što ste mu na žao učinili. 

— Meni ne treba njegova oproštenja! — ciknu 
Jaga poput ljutice zmije — ja ga mrzim i sve vas 
mrzim, a najsretnija ću biti, kad izadjem iz kuće Bar- 
tolićeve. 

— Radi, kako znadeš, ja dobro želim — zatvori 
Dora uvrijedjeno vrata, pogleda jošte u kuhinju, a 
onda unidje u smočnicu i rastoči mlijeko u kante, te 
ga preda sluzi, da ga odveze u grad. 

— Joj, joj, bit će zla! — kima Dora podjedno 
zabrinuto glavom. Kamo sreće, da se hoće jednom 

primiriti i uvidjeti pogrješke svoje; ali ovako nikad 
dobra. Gotovo me strah dolaska njihova. Bog zna, 
dali Franjo ne snuje zla; nije mu mnogo vjerovati. 
Javiti ću Andri, da podje ocu u susret, te ga oba¬ 
vijesti, da ovo dvoje znade, o dolasku Pavlovu i Jelinu. 
A1 ne ću .. . predomisli se ujedared Čemu da mu 
otkrivam nevolju doma našeg? Bog zna, da li će i Andro 
u istinu ustrajati u dobru! Ah, Bože — sklopi ruke 
zagledavši se u onaj svod nebeski i ti znaš jade naše 
smiluj se i budi nam u pomoć. Sačuvaj nas od zla i 
napasti! Tako, u Božje se ruke predati najbolje je — 
uzdahne mladica olakoćeno. 

Sad još da natočim vina, ali samo jednu bocu, 
otac nerado vidi mnogo vina na stolu. Pa pravo ima. 
Vino bi se moralo piti samo za okrepu, a nikad od 
obijesti, bilo bi barem manje zla na svijetu —• mudruje 
Dora silazeći skalinama u podrum. Ovoga ću staroga! 
— čučnu pod veliku bačvu — da se znade, da je u 
kući slava. Znam, da će i ocu po volji biti. A sad još 
da narežem šunke i kolača, da ne bude poslije kad 
đodju trkanja, a onda što Bog dade — izadje Dora 
iz podruma. 

— Eto već se zamračilo — požuri se Dora — a 
ja još nisam svega svršila. Sad n k će prispjeti. Žureći 
se nije ni zamjetila, da su kola unišla u dvorište. Tek 
kada se već kola dovezla posve blizu trijema, začuje 
štropot. 

' Ha, evo ih! — usklikne veselo i pohiti u dvor. 
Malo joj se čudno vidi, da nije otac šuštao kod ulaza 
u trijem, već ravno zakrenuo prama staji. Ne može 
pravo da raspozna u tami tko sve sjedi u kolima. Zar 
nijesu došli? — poteče i ona k staji. Sad tek opazi, 
da jedino stari Bartol uz oca sjedi. 

— O, Bartole, ti ?! — usklikne veselo. A gdje 
su Jela, Pavao i mali Petar? — zapita Dora začuđeno. 

— Zaboravismo dijete moje — izadje otac iz 
kola — da Pavao nije svoj. Ne može samo ovako 
pustiti službu, dok si ne nadje zamjenika. 

— Oh kako sam se radovala! a sad evo cijelo moje 
veselje palo u vodu. Pa kako sam sve lijepo priredila 
a sad ih nema! — bori se Dora s nezadovoljstvom. 

— Umiri se, dijete ! dužnost je prva, pa kako je 
savjestan u službi svojoj, bit će savjestan i u ostalom. 
Strpit nam se još kojih osam dana, a onda nas opet 
svih zajedno. A ti, Bartole — okrenu se prama sluzi 
spremi dorata u staju, a kola pod sušu. Ako si gladan, 
dat će ti Dora jesti, a onda se spremi na počinak. 

— Hvala, gospodaru, na jelu. Ja sam sit, al na 
počinak bome hoću. Ko da i prevelika radost čovjeka 
skrši, ćutim se nekako satrt. Bog vam dao svako dobro, 
što ste danas uradili. Znao sam, da ne može tako dalje 
biti. Eh, što bi vaša kuća bez Pavla. Ne da se više 
onako kao što nekoć. Što koristi volja, kad ponestaje 
sila — mudruje stari Bartol otprežući dorata. U svom 
razlaganju nije ni opazio, da je sam i da su otac i 
kći već unišli u kuću. 

— Hoćeš li barem ti, oče, štogod založiti ? — za¬ 
pita Dora oca, kad je unišao u sobu. 

— Bome ne ću ni ja! Jela priredila piliće, te mi 
nije dala mira, dok nijesam prionuo. 

— Oče, kako ti se svidja Jela? — zapita Dora 
radoznalo. 

— Oh, što pitaš, kćeri, ma ko da gledam pokojnu 
ti majku. Za sve se brine, za svakoga ima lijepu, 
dragu riječ. Oh, pa kako ljubi Pavla i ono dijete svoje! 

No za kratko vrijeme bit će po drugi put majkom, al 
sad pod krovom našim — zacakle se Bartoliću oči. 
Još je htio nešto da rekne, al ga prekinu Franjo, koji 
unidje blijeda lica i raskuštrane kose u sobu. 

16. Otac otkriva pred sinom tugu srca svoga. 

— Što želiš? — zapita ga otac ustavši sa stolca. 

— Hoću nešto da znadem — uzvrati Franjo hra¬ 
pavim glasom. 

— A to bi bilo? — zagleda se otac u sina svoga. 

— Zar je istina, što sam doznati morao i po pri¬ 
premi sudeći, moram vjerovati, da se Pavao u dom 
vraća ? 

— Jest! — uzvrati mu otac kratko, a Dori na¬ 
mignu, da ostavi sobu. 

— Tako! vraća se — omjeri Franjo oca ljutitim 
pogledom. A što si s menom nakanio ? 

— S tobom pitaš me ! Eto čuj! Gospoštija S. 

daje u zakup zemljišta i k tomu pripadajuće gospo¬ 
darske zgrade. 

— Pa misliš li, da bih ja tamo? Jok, varaš se! 
— zakrči Franjo ocu riječ. 

— Ne prekidaj me dok ja govorim —• presiječe 
ga otac oštro. Dh, ti ćeš tamo, da se opametiš, da se 
naučiš na tudjoj grudi zemlje radu i brizi, kad ne ćeš 
na svojoj. A da ti ne bude početak toli mučan voljan 
sam ti zakupninu godinu dana unaprijed platiti, i odi¬ 
jeliti te blagom, koliko ti je kod gospodarstva potrebno. 
Budeš li iole maran, moći ćeš dosta toga steći jer 
zemljišta nijesu zanemarena, ali ako ćeš tako, kako si 
u domu roditeljskom, to ćeš doskora pasti na prosjački 
štap. Tako ! sad znaš — završi otac olakoćeno, ko da 
se riješio teška tereta. 

Jovan. Čovjek snuje, Bog odredjuje. 

— Ali ja neću! — lupi Franjo šakom po stolu 
od gnjeva. Ja se protivim odredbi tvojoj, ti nemaš 
pravo. Komu za volju tjeraš mene ispod krova tvoga? 
Onoj protuhi, zar ne ? A1 nemaš prava, nemaš! Zavjerio 
si se mlinaru, da ću ja biti nasljednikom tvojim, samo' 
u to je ime privolio on ženidbi jedinice svoje. 

— Oh, Žunićem mi se groziš! — reče otac bijesno.. 
Ali čemu taj moj gnjev? tuj sam ja krivac! Ovaj ne¬ 
promišljeni čin jedina je crna točka u mome životu,, 
koja je toliko gorkih dana za sobom povukla. 

— Ja im krivac nijesam; ako sam po koji put 
sproveo večer u veselom društvu, zato nijesam nanio 
Bog zna kakva zla domu. 

— To li se usudjuješ kazati meni?! — ražesti se 
otac nanovo. No čuj! možda i zbilja ne znaš u tvom 
lakoumlju, što me stoji tvoja sloboda ove zime . . . 
Ravnih trista forinti ne računajući amo one novce, 
koji su unišli za mlijeko, maslac i ine stvari, što se 
vozile u grad na prodaju, a koje si novce zadržala 
žena tvoja za nakite svoje. Sad izračunaj, kako je vas 
dvoje ove zime gospodarilo. Joj, zlo i naopako, pa da 
je tako dalje potrajalo, ode po netragu trud moj i 
muka moja. 

— Dk, dk ! — produlji otac gorko — možda i ne 
biste bili tako radili, da nijeste računali na smrt moju. 
No hvala višnjemu Bogu — sklopi on ruke svoje — 
nije vam se ispunila nada, ma da ste me vas dvoje i 
bacili na rub groba. 

— Nas dvoje? — zagleda se Franjo začudjeno u 
oca svoga. 

— Dk, vas dvoje! Znam da se jošte sjećaš kar¬ 
mina na dan pokopa majčina. Tk bio si — uzdahnu 
otac tužno — medju veselima najveseliji. Vino omamila 
tebe kao i goste tvoje. A kako i ne bi, tk žena ti no¬ 


sila vino iz podruma kao pomamna, zdravica se za 
zdravicom nazdravljala mladoj gospodarici dok napokon 
ne udari sva ta pijana družba u pjesmu, cikot i smijeh, 
ko da je vesela svadba a ne žalost u kući. Trnci me 
podilazili, groza me se hvatala, ne će li taj smjeh i 
cikot vesele družine doprijeti i do samotna groba pre¬ 
minule ti majke. Ne znam, što mi nije dalo, da rastjeram 
tu pijanu svojtu, da dalje ne obeščašćuje doma nesreće. 
Morao sam do dna iskapiti onu čemernu čašu, al me 
taj čemer i ubi tjelesno i baci me na rub groba — 
klonu ocu glava teško na grudi, a dvije krupne suze 
oskliznule mu niz upala lica. 

— Oče ... . 

— Dk, sine, tako je bilo! — ustane otac sa stolca 
i pođje do sina, koji je ko ukopan stajao tik prozor- 
čića buljeći nijemo staklenim pogledom sveudilj u pod 
sobe. Ali sve ću zaboraviti, sve neka bude oprošteno, 
samo postaj čovjekom. Sam Bog znade, kako bih rad, 
da možemo svi zajedno živjeti u slozi i zadovoljstvu. 
Ali o tom nema ni govora. Ti si se odviše sprijateljio 
s tom mišlju, da si već gospodar. Sad bi se jošte manje 
htio pokoravati želji i odredbi mojoj, a drugo poznaješ 
i ćud žene svoje. Dosele nije mirovala, a odsele bi još 
manje. Ja ne bih više mogao to podnositi, a i moji 
su dani odbrojeni, pa želim, da ih sprovedem u miru 
Božjem, kako Gospod zapovijeda. Zato je najbolje, da 
ostaviš moj dom. 

Ja sam namislio, da te još za života svoga odijelim 
tvojim dijelom, al ipak ne ću. Ti si u dobru uzrasao, 
te ne bi znao cijeniti dobra moga. Nu kad ti se bude 
trebalo mučiti, kiniti i brinuti oko svoga, ako budeš 
htio, da što stečeš, onda ćeš znati danas sutra barem 
•cijeniti skrb i muku roditeljsku. 


Sad znaš čega radi ti se dijeliti od doma moga. 

Mani se dakle jala i zlobe. Pavao ti nije ni u čem 
kriv. Nemoj za miloga Boga, da se moram stiditi vla¬ 
stite krvi svoje, tk rodila te vrijedna plemenita majka. 

Samo treba, da se oglušiš glasu napasnika, koji te vodi 
u propast, i sve će dobro biti. Je 1’ da hoćeš, sine? — 
zagleda se Bartolić tjeskobno u lica Franjina. 

Nadao se otac, da će ganuti sina. Drhtao je njega 
radi od bojazni, da mu po zlu ne prodje. Ali dh, nije 
ga ganuo, nije. Razoružale ga jedino riječi njegove,. i 

da mu se nije u njegovoj prisutnosti usudio suprotiviti. ! 

Šutio je, ali u žilama mu bijes gmiže. Ne prima ga se 
ništa, jer je njegovo srce postalo ledeno. Onaj veseli 
životni užitak, kojim se čovjek raduje tudjemu blago¬ 
stanju, njemu je nepoznat. Toga radi postao rodjenoj 
braći nesmiljenim, oštrim neprijateljem. U duši se 
njegovoj odzvanjalo za cijela očeva govora jedino to: 

Ja moram, da ispraznim mjesto onoj protuhi i da budem 
na ruglo čitavome selu, u kojem me već nazrijevali 
i gospodarom. Sin Bartolićev, pa tudji zakupnik! Te 
sramote! 

Spram svega je on ravnodušan, što se ne slaže 
željom i nadom njegovom, ali dirneš li u to, kadar se 
pretvoriti u bijesnu zvijer. Mrkim pogledom pogledava 
postrance oca svoga. Njegova je šutnja strašna. Bog 
zna, što je nakanio! No dodje Dora, da si podsjeti 
oca, da je vrijeme počinku. Opazivši je Franjo ispade, 
iz komore, ne rekavši ni bijele, ni crne. 

17. 2ao duh ne miruje. 

Otkako je mlin izgorio, ne misli više Žunić na 
zanat svoj, dapače nakanio posve ga napustiti. Zazorno 
mu je u selu boraviti zato prodaje livadu za livadom. 


I šumu je već prodao nekomu Židovu u gradu, taj ga. 
upravo jučer isplatio. Pomno spustio zavjese na pro¬ 
zorima, zabravio vrata i sjeo k stolu, da broji novce. 
Papirnate složio na jednu, a srebrne na drugu stranm 
stola. Oči mu se cakle gledajući tu rpu novaca. 

— Lopovi! — počne sam sobom — mislili su, 
uništit će me. Ajh! — mahne rukom po zraku — 
nije Žunića tako lasno uništiti, još je dosta toga u 
torbaku njegovu. Ništarije, kako se krate vratiti mi> 
novce, al sud će s njima drugačije. Sve ću ih goniti 
na prisegu, kako će onda ? Hoće li i tada reći: iskažr 
se, da sam ti dužan . . . 

Vidiš onog Andru! Dobio novce na lutriji bome: 
lake ruke, duše mi i ja ću tako. Igrat ću novcem, al 
na veliku lutriju poput velike gospode. Eh, nije Žunić 
luda glava I Za koju godinu eto me bogatašem, a onda 
ću se u karucama amo dovesti, neka vide te izjelice, 
seljačke. Eh, al ću si oholo sukati brkove! Nu sad da 
prebrojim novce i najprije ću početi s desetačama. Ala 
ste mi krasne! — pritisnu Žunić banke na usta svoja. 
Jedan, dva, tri, četiri.... stane brojiti. Uh, baš sadal 
— pogleda ljutito na vrata, na koja netko pokucao. 
Da se zatajim ? Al ne ću — predomisli se — možda 
je koji seljak donio novce. 

— Tko je? — zapita mlinar. 

— Ja, Franjo! 

— A ti? — odbi'avi Žunić vrata, al ih odmah i 
natrag zabravi, čim je Franjo unišao u komoru. I ne 
osvrćući se više na nj sjede opet k stolu i stane dalje 
brojiti novce. Broji on: dvjesta, trista, četirista, pet 
stotina, šest — sedam — osam — devet — deset sto¬ 
tina. Tako! ravno hiljada forinti — ođrinu Žunić banke 
sred stola i privuče preda se srebro, da i njega pre¬ 
broji. Al ga u toj namisli prekine ljutit glas Franjin. 

— Dajte tomu mira i čujte radije mene! 

— Zar je tolika preša? Pričekaj, dok prebrojim. 

— Ne mogu, na skok sam samo ovdje. 

— Ko što obično — pridoda Žunić ujedljivo. No 
ded reci, što je? — zagleda se on radoznalo u zeta 
svoga. 

— Dosta toga! Ona protuha dolazi natrag. 

— Natrag — zinu Žunić. A ti? 

— Ha ja ću postati po želji i odredjenju oca 
svoga težakom tudjega zemljišta. 

— Ja te ne razumijem. 

— Ne razumijete? Evo nk, sad ćete znati — is- 
pripovjedi Franjo Žuniću sav govor očev. 

— Uh, trijes ga ubio! na što se zakanio? — raz¬ 
ljuti se i mlinar. Tamo bi baš i pristajala Jaga moja! 

— I ja to velim. Džl, dk, — produlji on — žele 
nas se riješiti onako lake ruke, da se uzmogne ona 
protuha laglje širiti po onome, što meni pripada. A1 
jok! — mahne rukom — prije ću ga ubiti, nego li 
mu se maknuti s puta. 

— Pa onda na šanac s tobom? 

— Ne pitam za to, on ili ja, jedan se od nas 
dvojice maknuti mora. 

— Radije on, nego li ti. Hm, nije baš toli teško 
riješiti ga se. Lugari već mnogima posvijetili, zašto 
ne bi Pavlu. Tko će znati, tko ga je, nikomu ni petka. 
Mrtav, mrtav, pa gotova maša; a tad ga neka vodi 
tvoj stari pod krov, ako ga volja. 

— Na sve sam pripravan. Uh, da znate, kako ga 
mrzim! — stisnu Franjo svoje pesti od gnjeva. Da 
mi pod ruke dodje smrvio bih ga ko crva. 

— Ne pačaj se ti u to, to neka čini onaj koji je 
od toga zanata. 

— Zar znate za koga? 


IIP' 






— Znam, taj sve učini za novce. 

— Gdje je ? 

— Znaš li za selo B.? 

Kako ne bih znao i lani sam tamo bio s ocem; 
po mošt, što ga za dug primio. 

Dobro je, kad znaš — kimnu zadovoljno mlinar 
glavom — bit će laglje i kuću naći. A1 sad pazi, što 
ti rekoh. No čekaj . .. čujem štropot. Bit će, te se 
vraća Bara, — zašuti ujedared mlinar. Jest, ona je, 
poznam je po koraku. A sad da smo na oprezu — 
stane šaptati Žunić — jer da ona što dočuje, izdala 
bi nas. Nekamo se sva promjenila iza one vatre. Pod- 
jedno tvrdi, da je ona nesreća bila kazna Božja. Zato 
od tog dana polazi crkvu gotovo svaki dan; moli i 
posti, posti i moli, baš ko da ju već djavao za šiju drži- 
Duše mi, sit sam je. Najradije bih, da se je mogu 
riješiti. A onda nastavi jošte tišim glasom. Tako, sad 
znadeš sve i toga se drži. Da sam na tvome mjestu, 
ja bih pristao na očev predlog te se na izliku i izmirio 
s Pavlom. Kad misliš, da bi se imao vratiti? 

Tako za osam dana dok nadje zamjenika za 
mjesto svoje. 

— Dobro je, kreni već sutra k njemu. Moraš 
sumnje radi, ne mrači ništa čela. Uradiš li ovako, kako 
te svjetujem, ići će sve ko po loju. Kad si se izmirio 

s Pavlom, onda tek kreni u B.Drugačije, da 

nijesi uradio! Jagi ne kazuj ništa ni o čem, znaš ženski 
jezik, nije mu vjerovati. 

— Dobro je, sutra ću k Pavlu. Uh, da ne moram... 

Moraš! — prekinu ga mlinar odlučno. A sad 
o svem dosta, evo ide Bara. 

— Idem! — pograbi Franjo svoj šešir. Ne ću, 
da me kod vas zateče. 

— I bolje tako — odbravi mlinar vrata i pusti 
Franju napolje, rekavši mu još jednom, da sve ovako 
izvrši. 

18. X a i ni su" putovi JBožji. 

Sav sretan i blažen je Bartolić danas u domu 
svomu. Možda sretniji i blaženiji, nego li onog dana, 
kad si doveo dragu Marušu pod krov svoj. 

Sin mu se Franjo od jučer kano preporodio. Vidi, 
vidi, ipak je djelovalo na nj. Eh, pa kako i nebi, 
tk mora uvidjeti, da je pogriješio. Gle, pa bez ikakova 
otpora pristade na sve, gotovo mi ga žao pustiti ispod 
krova. A1 neka, neka vidi, što je trud i muka. Znat 
će i svoje cijeniti, a ovako, Bog zna, kako bi bilo. Oh, 
pa to blaženstvo: kani se izmiriti i s Pavlom! nestat 
će izmed njih jala i nesloge. Ah, daje tu sreću mogla 
doživjeti moja Mara! — uzdahnu Bartolić! 

Svojom rukom vodi dorata iz staje i upreže ga u 
kolica. — Tako, tako sine! — cakle mu se oči od 
same radosti — sjedni de sada, Bog mi te blagoslovio! 
Izmirite se, djeco, izmirite! I Bogu to godi, a mene 
evo starca usrećuješ time. Pričekaj jošte ćasak — po- 
teče Bartolić u kuću i za čas ga natrag sa svežnjem 
u ruci, što ga predao Franji, koji je već sjeo u kolica. 
Narezah šunke i kolača, a od onog starog evo dvije 
boce u sjedalo. Bit će vam laglje kod punog stola, — 
našali se sretni otac, al ne opaža u svojoj radosti, da 
mu sin baš ni na što ne odgovara. Eh, pravo se ono 
veli: krv nije voda ; izmirit će se braća — gleda on 
za sinom, koji pojuri kolima iz dvora. 

* 

Da nije Franjo onako ugrezao u grijeh, morala 
bi se bila duše njegove kosnuti ona sreća, ona radost 
očeva. Još je bilo vremena, da skrene s puta zla, pa 


kako mu je otac oprostio, tako bi mu oprostio i Gospod, 
koji se toliko raduje grješniku, kad spozna grijehe 
svoje te se za njih iskreno pokaje. Al đh, Franjo ne 
će ! On sve dalje srće u zlo, duša mu gmiže u opa¬ 
čini, ko da joj se ne da iz toga mulja. Svako bolje 
čuvstvo u njemu je izumrlo, ko da ga nije rodila ona 
plemenita, krjeposna žena. Ne mari on kako se nižu 
grijesi veliki, teški i vapiju pred prijestol Božji za 
osvetom. Zato i nema smilovanja za jadna oca, zato 
i za čas ne pomišlja, ne će li ga tuga i žalost ubiti, 
ako se izvrši ono nedjelo, na koje se zakanio. Svojim 
cijelim bićem teži samo za osvetom poput Kaina, koji 
ubi brata si Abela radi nedužne žrtve, koju je Gospodu 
prikazao. Njega ljuti što mora k Pavlu, što se mora 
s njime ma i na izliku izmiriti. U taj čas mrzi i na 
mlinara, koji ga šalje k njemu. 

Zakrenuo već u šumu, te se svć više približuje 
domu Pavlovu. Još treba samo da taj brijeg prevali 
pa evo tamo. Al što je bliže, to ga veći bijes spopada. 
Mora da si ođuška nadje. Nemilice udara bičem do¬ 
rata po ledjima. Čekaj, naučit ću te trčati, kad mene 
voziš. Konj se od boli prope te ko bijesan pojuri 
strelimke dalje. Kraj toga se Franji izmakle iz ruku 
vojke, i on nije bio više gospodarom dorata svoga, 
koji kano pomaman letio sve dalje. Lagana kolica 
poput lopte odskakivala visoko od zemlje a konj se 
još više plašio od one silne vike i krike gospodara, 
koji u smrtnom strahu ne zna ni sam pravo, što radi. 
Svom silom nastoji, da se dobavi vojka, al utaman. 

Sad se spuštaju niz brdice. S lijeva i s desna duboka 
je jaruga. Kolica odskakuju amo tamo, dok se napokon 
nijesu i konj i kolica i gospodar štropotali u jarugu. 
Još odzvanja muklo silni štopot, još se čuje samo slab 
uskrik, a tad sve zamuknu, ko da se i ništa nije zbilo 

Pavao obišavši 'šumu zakrenu kući. Već je blizu 
doma svoga i spusti se nizbrdice. A1 ko da čuje neko 
stenjanje. Popostane i sluša: nigdje ništa, svuda na¬ 
okolo tiho, mirno. Hoće dalje, al mu pogled ujedared 
zape u jarugu. Bože! ima šta i vidjeti: prevrnuta ko¬ 
lica, a kraj njih protegnut konj. 

Pavao upozna očeva kolica te se od straha -oka- 
meni. Nekoliko časaka stajao onako, a onda se spusti 
u jarugu, hvatajući se rukama za šilovje. Sav se lecnu 
i odskoči: pod mrtvim konjem zapazi čovjeka, u kojem 
prepozna brata svoga Franju. 

19 . plemenitost srca Pavlova. 

Što da radi? Da zovne u pomoć? Al Bog zna 
r kako bi dugo mogao vikati, dok bi ga tko čuo. Ili da 
podje sžim po koga? Ni to ne, tuj treba brze pomoći. 
Nadčovječjom jakošću, koju ti podaje strah i tjeskoba 
da spaseš, što spasti želiš, primi konja za stražnje 
noge, te ga sretno makne s Franjina tijela. Sada sagnu 
glavu k prsima onesviještenoga i prošapće: Hvala Viš¬ 
njemu, živ je, još mu srce kuca. Brže bolje stane ga 
polijevati vodom, što ju imao u čuturi. Nadao se, da 
ća ga time prizvati k svijesti; al badava mu sav trud 
srce kuca sveudilj jednako. U neizrecivom strahu od¬ 
skoči Pavao. Zar mu nema više spasa? — uzdahne 
bolno. U čas te goleme nesreće zaboravi na sve zlo i 
uvrede, što mu ih brat nanio, te mu jedina briga, da 
mu pomogne, da ga osvijesti. Nu kako? Da poteče 
brzo u selo, pa da moli za pomoć? Al daleko je do 
sela — predomisli se — do toga bi bilo možda i pre¬ 
kasno. I ne promišlj avaj ući dalje sagnu se opet k Franji 
te ga dignu u svoj naručaj i jedva dišući ponese taj 
teški teret iz jaruge. 

Sile mu već malakšu, koljena od muke i napora 
poklecavaju, al upornom snagom nosi on to tijelo dalje. 
Vrući ga znoj oblijeva. Hvala Bogu, evo kolibice! 

— Jelo, Jelo! — stane vikati u sav glas, a od 
muke mu se maglilo pred očima. Jelo! — viknu još 
jednom. 

- Što je za Boga? — skoči Jela prestrašena u 
dvor. Al se još više prestraši videći muža, kako teško 
nosi nekoga, a Bog zna koga? Poteče spram njega, 
da mu pomogne. 

— Franjo! — dahnu u pol glasa. Zbila se ne¬ 
sreća — ispripovijedi joj u kratko — Bog zna kako. 
Samo pazi, da ga ne ozlediš. Odnijeli teško onesvije¬ 
štenoga u komoru i položili ga na postelju Pavlovu. 

— Podaj mi vinskog octa ili rakije, možda će mi 
poći za rukom, da ga osvijestim. 

Jela potrči i u hip je natrag s vinskim octom. 
Pavao medjutim stao svlačiti Franju i pregledavati 
mu tijelo. Upravo mu čudnovato, da se brat ne može, 
da osvijesti. Stao ga s Jelom trti octom po sljepoči- 
cama, rukama i nogama, al sve utaman. Franjo i na¬ 
dalje ostao u teškoj nesvjestici 

— Što ćemo ? — zabrinu se Pavao teško, videći 
kako ne može ništa, da opravi. Oh, da imamo blizu 
liječnika, taj bi znao. 

— Znaš što, Pavle? Skočit ću po starog Iliju u 
selo, on je već mnogomu pomogao, pa će možda i 
Franji. 

— Misliš li, Jelo? E, pa podji, al samo žurno; 
sve me nekako strah, da nije dobro. 

— Ne boj se, Pavle, samo ako ga nadjem. 

I u istinu se Jela požurila, te ne prodje ni pol 
sata, a evo nje sa starim Ilijom natrag. 

Ilija se mnogo razumio u razne bolesti, jer je bio 
mnogo godina kod vojništva, a cijelo to vrijeme služ¬ 
bovanja sproveo u bolnicama. Kako je već od naravi 
bio spretan, pomagao je liječnicima, gdje je na svoje 
oči štošta vidjeti mogao. Otuda mu sve to njegovo 
umjeće. Ilija je rado bližnjemu priskočio u pomoć, 
;a da za svoj trud nije nikada tražio plaće; zato su 
: ga svi u selu štovali. 

Doznavši putem od Jele, što se zbilo s Franjom 
korači odmah k postelji, nadnese se nad Franju, te 
ga gledao onako nekoliko časova. No Što ga dulje 
motrio, to mu se veća zabrinutost čitala s lica. 

Pavao i Jela nijesu se usudili gotovo ni dahnuti. 
Prava sreća, da im dijete spavalo. Tjeskobno pogle¬ 
davali oboje na starog Iliju, što će reći. No on još 
sveudilj šuti. Nadnio se sada posve nad Franju i pri¬ 
tisnuo uho na prsi njegove. Sluša neko vrijeme, tržnu 
glavom, pogleda sažalno u Pavla i Jelu, a tada pro¬ 
zbori ganuto: 0, moj Pavle, nikada ti brat po svijetu 
hodati ne će. 

— Oh, što si to rekao ? — zalomi Pavao rukama. 

— Ono, što znati moraš. Prsi su mu satrte, tuj 
pomoći nema. Samo se toliko nadam, da ću ga ipak 
prizvati svijesti. A ti poteci po svećenika, ako ne ćeš, 
da ti brat nepripravan podje na onaj svijet. Sve se 
bojim, da ni zore jutarnje dočekati neće. 

— Idem, idem! — spremi se odmah Pavao 
samo to ne, da bi duša izgubljena bila. Oh, smiluj se, 
Bože — sklopi ruke pogledavši u kip, raspetoga Spa¬ 
sitelja — i ne dopusti, da se tako zbude. A tad pojuri 
poput vjetra do župnog dvora. Župnika našao upravo 
u dvorištu, te mu u kratko ispripovjedi, što se sa 
bratom zbilo. 


I župnik pohiti u crkvu, a tad oba krenuli put 
kolibice. Već je noćna tama posve prikrila zemlju, kad 
se približiše kolibici, iz koje svjetlucala noćna luč. Na 
glas zvonca poleti im Jela u susret. Približivši se po¬ 
kleknu i prekrsti se pobožno. 

— Kako je ? — zapita je Pavao zastrašeno. Je 
li mu se vratila svijest? 

— Jest, nekoliko časaka kašnje, otkako si ti prošao. 
Razgovarao se i bio prividno miran. Nu kad dozna, 
da si ga ti iz jaruge iznio, silno se uznemirio. Bacao 
se amo tamo i podjedno stenjao, da ga strahota bilo 
slušati. Da mu sile dopuštahu, ne znam, ne bi li nam 
već bio pobjegao. Čini se ko da se nečega boji. 

I u istinu, kad je Pavao sa svećenikom unišao u 
komoru, zagledao se Franjo u njih nekim neopisivim 
strahom. Nu ono nekoliko blagih i utješljivih riječi 
svećenikovih ko da ga umirilo. Bez ikakva oklijevanja 
privolio na ispovijed; znao je, da mu je umrijeti, Ilija 
mu toga nije zatajio. 

Svi izašli iz komore. Franjo i njegov duhovni 
otac ostali sami. Nekako poslije četvrt sata izadje sve¬ 
ćenik i pozove Pavla u komoru, jer ga brat želi. 

Pavlu se oči orosile suzama, bilo mu milo brata. 

— Što želiš, brate moj? Nadnese se on nad Franju. 

— Da mi oprostiš — šapnu Franjo. Oprostiš li 
ti, oprostit će mi i Gospod. 

•— Oh, brate, kako možeš samo i pomisliti, da ti 
ja ne bih htio oprostiti. Sve neka bude zaboravljeno 
i oprošteno! Smiri se dakle toga radi! 

— Ne mogu, ne mogu! — zastenje Franjo. Bog 
zna, hoćeš li mi oprostiti, kad doznaš sve. Velika je 
krivnja moja spram tebe, pa ako mi je ne oprostiš, 
=ne ću mirno u grob. Čuj, brate, ispovijed moju: da me 
ne snadje zlo, postao bih bio ubojicom tvojim. Tebi, 

oh tebi, želio sam kidisati Životu, koji si drhtao, da 
mi život spaseš, da me smrti otmeš! Nu pravedni onaj 
sudac nad nama drugačije je dosudio i dobro odsudio. 
Bolje je umrijeti, nego li u grijehu i opačini živjeti. 
Samo smrti me je strah, ako mi ti ne oprostiš. Zato 
oprosti Boga radi; da mi bude lakše preda nj doći. 
Oprosti! — zagleda se nesretnik pun tjeskobe u lica 
bratova. 

— Opraštam, opraštam! — klone Pavao na ko¬ 
ljena tik postelje. 

— Bog te nadario, brate moj, a vas, oče duhovni, 
molim, da mi podate sveto tijelo. Sad se tek ćutim 
dostojnim, da ga primim — uzdahne olakoćeno — 
kad mi brat tu strašnu krivnju oprašta. 

Svećenik pristupi postelji i stao moliti. Molitva, 
što je šiljao pred prijestol božji, bila vruća. Molio je 
Gospoda, da se smiluje okajalu grješniku i da ga primi 
u okrilje svoje. Tad zovne i ovu dvojicu, Jelu i Iliju, 
u komoru, da svi prisustvuju tome svetomu, činu. Sve 
troje poklekli ničice i šiljali vruće molitve Svevišnjemu, 
da se smiluje toj duši. A Franjo primi svetu ovu po¬ 
pudbinu skrušenom pobožnošću. 

Sad iza odlaska svećenikova stao se Franjo spre¬ 
mati na smrt. Vidjelo se, kako ga svaki dah muke 
stoji. One kapljice smrtna znoja pomaljale se sve više 
na blijedu čelu njegovu. Pavao i Jela ma ni maknuli 
se od postelje njegove. Franjo oćutivši, da mu se pri- 
bližuje zadnji čas, mahne rukom, a Pavao se nadnese 
nad njega, da čuje, što želi. Njegov glas posve već 
iznemogao, govor mu bio nerazumljivo šaputanje; al 
sad ko da je napeo sve sile, zagleda se u brata i 
počne nerazumljivim glasom: Brate, još ti jednom 
na svem hvala! Pozdravi oca, i reci mu neka mi oprosti. 
Pazi ga, mnogo je pretrpio. Oh, kako peče . . . Za¬ 


šuti časak, a onda opet nastavi: Nemoj ni Jage mr¬ 
ziti, pomogni joj, ako joj što ustrebalo bude. Žena mi 
je, a ja sam je ljubio. Oprosti joj, kao što si meni 
oprostio. Tijelo mi položite pokraj majke, a pokop 
obavite — počne sada prekinuto — bez karmina. Dalje 
nije mogao, riječ mu zape o grlo, tijelo se tržnu, očima 
zažagri, protegnu se ... bio je mrtav. 

A Pavao pokri sebi lice rukama i zaplače gorke 
suze istinske žalosti. 

Svi u domu Bartolićevu legli mirno na počinak. 
Baš se nitko nije zabrinuo radi odsutnosti Franjine. 
Mislili si: razigrala se braća kod čaše rujna vinca, pa 
mu se ne da kući. Neka, neka, hvala Bogu te se braća 
izmirila. Samo Jaga stišče od ljutosti zube, misleći, da 
ju muž iznevjerio i pristao uz svoje. Već je pomislila 
da podje u dom roditeljski, al opet odustade od na¬ 
kane, znajući da bi ju mati, koja se u svem toliko 
promijenila, radi toga karala. Od jada ne može ni 
da usne. Zato je i prva čula u cik zore lupu po vra¬ 
tima. Razpoznala glas Pavlov, kako viče, da mu se 
otvori. Nu od zlobe ne htjede ustati, jer je mislila, 
da se Franjo s Pavlom vraća. To ju još više ražesti. 
Neka vam otvori, tko hoće — istisnu ljutito — ja 
ne ću! I okrene se nehajno k zidu. No grožnja njena 
bila baš i nepotrebna. Stari Bartol pročuo i pohitio, 
da otvori kućna vrata. Veoma se poveseli opazivši 
Pavla; al ga ubrzo minu ta radost, kad se zagledao 
01 blijeda i smetena lica njegova. 

— Što je, Pavle, za volju Božju? — zapita za¬ 
strašeno. 

— Oj, zlo, Bartole moj! Franje nema više živa 
— produlji tužno. 

— Joj, što se zbilo za miloga Boga? — problijedi 
Bartol, — kazuj mi! 

A1 tomu ne bijaše više vremena. I Bartolića pro¬ 
budila lupa. Skoči s postelje, otvori prozor i opazi 
Pavla, gdje govori s Bartolom. Pomisli: vratila se 
braća, zato i zapita: Oj Pavle, ti?! a gdje ti Franjo? 

Silno se uzbunio Pavao. Što da reče ocu ? Šutke 
unidje u sobu. Sad tek opazi i otac zabunu njegovu, 
te ga upita zabrinuto: što je, Pavle? 

Oče! — odvrati mu Pavao — saberi se i ostaj 
jak. Donosim ti tužnu vijest; nemoj da te nenadana 
žalost porazi! 

- Što je, sine ? — dahnu teško Bartolić, a lica 

mu na smrt problijedjela. 

_ Franje nam više nema! — prošapće Pavao 

ko da ga strah na glas izgovoriti. 

_ Kako nema, sine? Ja te ne razumijem! 

sjedne otac na stolac, jer mu noge stale klecati. Ta 
valjda ne umrije zdravo i čilo čeljade od juče, samo 
onako, jedino ako ga snašla nesreća. 

_ Snašla ga, oče — dahnu Pavao u pol glasa, 

a tad mu stao sve potanko i vjerno pripovijedati, samo 
krivnju bratovu zašuti; zakanio se zakopati je u dnu 
srca svoga i ne iznašati ni pred koga na vidjelo. Mi¬ 
slio je; čemu da otkrivam ono, rad šta se grješnik 
iskreno pokajao. I pravo je imao, bio to plemenit čin. 
A Bog zna, da ju otkrio, ne bi li se bilo i oca po¬ 
gubno dojmilo, kad bi bio doznao, da mu rodjena krv 

htjela postati prostom ubojicom. 

Doskora svi u domu saznali, za nesreću koja se 
dogodila. Ma da im se Franjo mnogo puta zamjerio 
ipak žale za njim; na svačijim se očima cakle suze, 
samo Jagine ostale suhe. Njena se tvrda srca nije kos¬ 
nulo, ma da je izgubila muža, koji ju kraj svih njenih 
mana ljubio i popuštao njenim slaboćama. I Bartoli- 
ćevo oko ostalo suho, al po blijedim mu licima i pre- 

kinutu govoru, kojim je dijelio odredbe, moglo se su¬ 
diti, koliko trpi. 

Kola bila već spremna, da podju po smrtne ostatke 
Franjine. Uza sve nagovaranje Pavlovo i Dorino nije 
se dao Bartolić sklonuti, da ne podje po mrtva si sina. 
Muče sjedne u kola. Mozag mu bijaše ko kamen, a 
srce prepuno boli; buljio samo očima pred sebe Vi- 
deći Pavao da mu otac ne će odustati, na što se za¬ 
kanio, sjedne uz njega; no pratio ih na tom tužnom 
putu i Bartol. 

Nekako oko podneva prispjeli sa mrtvim ostat¬ 
cima. Otac i Pavao položili ih na priredjeni već odar. 
Cijelo se selo sakupilo oko doma Bartolićeva, mnogi 
od radoznalosti, a neki i od sućuti; svaki od njih htio 
da zaviri u mrtva lica Franjina. Napokon se stali ra¬ 
zilaziti, naklapajući štošta i kimajaći od čuda glavama 
poradi te naprašite smrti; al od usta do usta kolalo, 
jedno te isto: kazna Božja. 

Bartolićevi ostali medjutim još neko vrijeme kraj 
odra moleći se za dušu pokojnikovu. Samo Jage nema 
medju njima. Dok je onoliko ljudstvo vrvilo pod kro¬ 
vom, nije nitko toga opažao, nu kad se svijet razišao, 
palo im to u oči. Zabrinuli se radi toga i stali je tra¬ 
žiti; al utaman. Već su počeli sumnjati, nije li si možda, 
što na žao učinila. Dora ju doduše vidjela, kako je 
nekamo pošla, al se doskora i vratila. Poteče još u 
njenu komoru, možda je ipak tamo; al se sva zabe¬ 
zeknu videći otvoren sanduk, a stvari porazbacane, ko 
da se netko spremio na hitri put, pa uzeo što mu se 
boljega svidjelo, a loše ostavio. 

Al eto još veće zabune i čuda. Stari Bartol, koji 
je potekao do mlinara, da upita za Jagu, dojavi, da 
je nekamo nestalo mlinarovih, ko da ih je zemlja pro¬ 
gutala. Samo to je doznao od seoske djece, da su mli- 

Jovan. Čovjek snuje, Bog određjuje. g 





narovi posjedali u koja i krenuli cestom, što vodi 
u grad. 

Sve se tomu naglomu bijegu čudilo. Ljudi naga- 
djali i ovo i ono, al do pravog zaključka nije nitko 
došao, a onomu, koji bi im mogao to razjasniti, bila 
usta zatvorena. 

20. I pred Andrijina vrata sinulo sunce sreće. 

Upravo minula godina dana iza pokopa Franjina. 
U selu se već i zaboravilo za tu nesreću, ni na mli¬ 
nara već nitko ne misli, baš ko da ga nikada u selu 
nije bilo. Samo njegove dužnike zahvatila kađiltad 
tjeskoba: mogao bi doći. I Bartolićevi se umirili, ma 
da i nijesu mogli zaboraviti, što ih nemila zadesilo. 
U brizi i radu prolaze im dani. Bartolić već posve 
ostario; tuga i jad pritegnuli ga k zemlji. Mislio bi 
čovjek, mirovat će, ali nema toga. Rad i zabrinutost za- 
sjekla se u cijelo mu biće, da bez toga ne može go¬ 
tovo ni živjeti, premda mu to uz Pavla baš nije od 
sile, jer on prirodjenom sebi revnošću i točnošću nad¬ 
zire sva njegova dobra, a podvrgava se njegovoj volji 
i zapovijedi bez ikakva oklijevanja. Nadje se doduše 
gdjekad koje neuko, prpošno čeljade, te izlane spram 
Pavla : Ala si ludov, da se pokoravaš, borami pokazao 
bih ja starome, da sam na tvome mjestu! Nu Pavla 
se ne prima taj žalac otrovna jezika. Zašto, da se ne 
pokoravam — znao bi mirno uzvratiti — volji i odredbi 
očevoj. Dulje je on na svijetu i obiluje mnogo većim 
iskustvom, a što rekne, rekne jedino za dobro doma. 
Bog nam ga samo poživi još koju godinicu, rad sam 
ga slušati i do konca života svoga. Dakako, da su 
na izjavu zašutjeli pogani jezici, i Pavlu bilo od 
njih mira. 


A i Jela baš ni u čem ne zaostaje za vojnom 
svojim. Dostojno ispunjava mjesto Marino. Onom istom 
revnošću i točnošću nastoji oko kućnog gospodarstva.. 
Od jutra do mraka vrti se s Dorom oko posla poput 
one marne pčele. Ma ih i ne čuješ gotovo cio dan, al 
posao im ide od ruke, da ih milota gledati. Obje se 
upravo natječu, kako da ugode starcu Bartoliću, komu 
toliko godi ta nježna briga, te laglje uz nju zaboravlja, 
što ga nemila zadesilo. Oči mu se opet stale sjati 
onim nekadanjim sjajem, gledajući taj mir i tu slogu 
u domu svome. Samo kad mu se oči vinule na ona 
dva groba, što stoje jedan do drugoga, onda ga pre- 
svojila tuga i suza mu se potkrala iz očiju. Ali ju 
ubrzo osuši njegov unuk, njegov mezimac, Petar, koji. 
se hvata skuta njegovih i milo ga gledi. A ti mili, 
dragi pogledi blaže i mire tužne misli njegove. 

A Andro ? Taj se doista pomogao. Ono dvjesta 
od Bartolića posudjenih forinti, ko da mu donijelo 
blagoslova. Posvuda se počelo govorkati: Andrija dobio, 
novce na lutriji i platio dugove svoje. Eh, sad je on 
postao znamenitom osobom u selu. Radoznalost stala, 
mamiti ljude k njemu, svak je htio saznati, koliko je 
dobio. Nu ne mogu samo onako, dolaze radi posla : 
Ded Andro, napravi mi to ! a uza to pitali, što su do¬ 
znati htjeli. A kraj te šale došao Andro do posla; 
ljudi se stali uvjeravati, da mu posao nije loš, da ra¬ 
čuna manje od onoga kovača, kojemu se dosele svra¬ 
ćali. A što je najglavnije : svoju je riječ uvijek održao 
kad je obećao, do kada će što dogotoviti. Sve to pri¬ 
vlačilo k njemu nove mušterije te Andro nije više 
mogao da skm savlada sav taj posao. Najmio radnika, 
a za koje vrijeme i drugoga. Milota je slušati, kako se 
skladno odzivaju udarci čekića čitavim selom. 

Dakako, da si sad Andro ne može skm spremati 

ručka, nema borami više za to vremena: treba radnike 
nadzirati, a uza to i sam maljivo pregnuti, hoće li, 
da što steče. Zato primi pod svoj krov sestru pokojne 
mu majke, koja obudovjela i ostala u mršavim pri¬ 
likama. Bila je sirota sretna, da ju Andro primio 
k sebi, a da mu se iskaže zahvalnom, pazila je na 
svaku trunu, da ne prodje po zlu. Pomagala mu svojski, 
da ga podigne do blagostanja. U popravljenoj i na 
novo pokritoj staji muču opet dvije krave muzare, su- 
višak se mlijeka prodaje, a od tih novaca kupuje brižna 
Kata rubeninu, ponjave, stolnjake, ručnike, jednom 
riječju sve, što treba u kući. Sve to slaže ona pomno 
u sanduke, a kraj toga zadovoljno šapće: Moram ga 
opskrbiti, da ne rekne mlada, kad dodje: prazan mu 
je dom. Bila ona jedna od onih nesebičnih ljudi, koji 
zbog dobrote svoje ne će, da drugi radi njih stradaju. 
Nije se plašila, kako će joj biti, kad dodje mlada. Njoj 
je bila samo na pameti sreća Andrina. Što je čovjek 
bez žene ? — znala bi reći — baš ko ono osušeno 
drvo posred zelena luga. Zašto se ne bi Andro ženio? 
U mislima zaredala sve seoske kuće, koja bi djevojka 
pristala Andri. Izbirljiva je ona za njega. Treba da 
bude lijepa — ta i njen je Andro pristao momak — 
a i marljiva i dobra, pa mora i nešto imati. Borami 
ne će ni ona na prazno doći, naći će se svačesa po 
nešto. Mislila na ovu i onu, al njen izbor pane na 
Doru. Eh, kad bi ga ta htjela, nikad veće sreće po 
njega. Lijepa je, a dobra kano ona jutarnja rosa, pa 
u nje će se štogod i naći. Samo da Bartolić pristane. 
Možda ipak hoće — tješi se dobroćudna starica. Vele 
ljudi, da nije više onako tvrd i nepristupan. Eh, smekšala 
i njega, ko i druge, nesreća i starost. Pa zašto ga i 
ne bi htio za zeta? — mudruje ona dalje — ta nema 
mu premca do njegova Pavla u čitavom selu. Ma ni 


da nogom korakne u krčmu, pa imovina bez duga, 
bome bi se našla i koja krajcara! Doduše nije Bog 
zna što ali se vidi napredak. Neka traži Bartolić takva 
momka za svoju kćer, ali ga ne će naći — zaključi 
ponosno dobra starica. 

Nu ne samo da je starica ženila svog Andru, stali 
ga i drugi ženiti, ali sad ne od šale, već od zbilje. 
Mnogi otac i majka poželjeli, da im Andro pokuca na 
vrata, ne bi mu se kratili, a smjeliji mu šiljali i poruke. 
No naš Andro neće o tom ni da čuje, u njegovu srcu 
zauzela mjesto Dora. Ona, ili nikoja — zakanio se on. 

I do Dore doprli ti glasovi: žene Andru. Silno je 
ta vijest potrese. Nešto se teška svalio na njeno srce, 
gotovo joj ni dahnut ne da. Stradat ću ako uzme 
drugu. Da mu se očitujem — šapće ona — al kako 
ću, kuda bi metnula svoj djevičanski stid? On bi 
morao ..... 

Eh, da Andro zna što Dora misli, ne bi ni časa 
počasio, al u njegovim ušima zuji sveudilj ona : nit- 
ković. Boji se on, da ga ne odbije; još mu laglje 
trpjeti od neizvjesnosti, nego li to podnijeti, da mu 
rekne: ne ću te! . 

Sve joj to izmamilo suze na oči, u kojima je 
nadje i njen otac. Pa da je i ne pita, zna on uzrok 
tim suzama, jer je nježno pogladi po kosi i stao milo 
tješiti: Ne boj se, janje moje, ne će Andro druge; kako 
je ustrajan u radu, tako će ustrajati i u ljubavi. 

— Bog zna, da li me ljubi? — izlane djevojka 
nehotice. Posramila se toga radi pred ocem i pobježe 
naglo ispred njega. 

— 0, lude li djece! — nasmije se Bartolić onako 
od srca. 

— Eh, bit će te šale dosta, čemu, da trpi jedno i 
drugo. Najpametnije će biti, da se uzmu. Reći ću Pavlu. 

I u istinu se otputio otac k Favlu, koji je sjedio 
pod lipom, držeći na koljenima maljušnu Marušu, kojoj 
je tek deset mjeseci. Kraj toga otpočivao u večernjoj 
zahladi od dnevna napora. Otac sjeo uz sina i primio 
na krilo djetešce, koje požudno svoje ručice pružilo 
spram njega. Stao pričati Pavlu, a kad je dovršio, 
kimnu sin glavom u znak sporazumka. Svakako bilo 
to poradi Andre, jer ga Pavao u nedjelju poslije ve- 
černice izgledavao, ne bi li ga gdje opazio. Upravo ga 
speti, kako stoji postrance kraj crkvenih vrata. Podje 
k njemu, a morao ga i Andro zapaziti, jer mu i on 
popodje u susret. 

— Bog Andro! — pruži mu Pavao ruku na po¬ 
zdrav — već se dugo nijesmo vidjeli. Kako je? 

— Ha, nije najbolje! — stisnu Andro Pavlovu 
ruku. 

— Što je to, čovječe Božji? — zagledaše Pavao 
radoznalo u nj. 

— Kad bih znao, rekao bih ti. Znaš onako: ni 
zdrav ni bolestan, ko da me groznica hoće, zima mi 
nekuda. 

— Zima! Viš, viš, — bori se Pavao smijehom, 
al se ipak nadvlada — a kako bi bilo, da podješ sa 
mnom, možda bi te očeva starina ugrijala. 

— S tobom da podjem ! — raskolači Andro od 
čuda oči. 

— Zar ne ćeš? 

— A ne pitaj, da ne ću, al znaš, i kod vas duva 
hladan vjetar, pa se bojim, da se ne smrznem. 

- Kakav vjetar! — uozbilji se Pavao na silu. 
Ja ga ne ćutim, reci ti, s koje strane duva. 

* — S Dorine! — uzvrati Andro trpko. 

Sad se nije više mogao Pavao uzdržati, već udari 
u veseo smijeh. 


— Toga se ti vjetra bojiš? 0 moj Andro, ala si 
slijep usred bijela dana. Al sad borami moraš sa mnom 

— primi ga ispod ruke — da se shm osvjedočiš, kako 
si na krivom putu. 

Andri nekuda od sreće zaigralo srce ko da razu¬ 
mije nešto jako dobra iz Pavlovih riječi. Bez oklije¬ 
vanja otputio se s njime, misleći putem uvijek jedno 
te isto, kako će ga primiti Dora. Već se primakli 
kući. Sad ih opazi ona, na koju je Andro za cijeloga 
puta mislio. Kad ga zagleda, srce joj u grudima stalo 
poskakivati, a lica joj oblila žarka rumen. Poteče u 
kuhinju, gdje je Jela spremala užinu. 

— Oj Jelo, evo Pavao se vraća, al ne dolazi sam, 
i Andro je s njime, valjda će i on k nama. Imaš li 
što boljega, da ne rekne: gle otpustili me gladnog 
ispod krova svoga. Sve to govorila Dora brzim drš- 
ćućim glasom. 

— Ima Doro, ima! — oglasi se Jela — svega 
i svačesa. Otac mi već s jutra naložio, što imam za 
užinu spremiti, baš ko da se očekuje željan snubok 

— nasmiješi se Jela lukavo. 

— Vidiš, kakva si! — razljuti se Dora u istinu 

— još me i ti mučiš, kad mi i onako muke dosta. 

— Hvaljen Bog! Jelo, Doro! — pristupi Pavao 
kuhinjskim vratima. Evo vam dovedoh mila gosta. I 
Andro stao pozdravljati pruživši ruku jednoj i drugoj. 
Dora mu jedva odzdravila. Čas je blijedjela, čas rume¬ 
nila. Ne zna sirota što bi od silne zabune. Turnula 
napred jetrvu svoju, a Jela — dobra duša — da ju 
izbavi od neprilike odvede Andru u tastovu sobu, da 
se malo porazgovore. Dotle redile Dora i Jela stol. 
Narezale šunke i one dvije masne race, što ih Jela 
spekla, pa ni pogače nije manjkalo, da se usta oslade, 


L 




186 


187 


a Pavao đonio iz podruma dvije čuture onog starog". 
Zar je tada čudo, da je kraj svega toga minula Andru 
zima, a da ga spopala vrućina, gledajući Doru, koja 
mu se milo smiješi, te mu se na koncu konca razvezao 
jezik i stao pričati staromu Bartoliću o ljubavi svojoj 
i prevelikoj sreći, ako postane Dora ženom njegovom 
Malo da nije požalio smjelost svoju. Al gle: Bar- 
tolić ga ne odbija, već ga prima za zeta svoga i po¬ 
vjerava mu dobro dijete svoje, kojemu da bude on 
odsele otac, muž i prijatelj na tom svijetu, da ga brani 
na tom svijetu, da ga brani i štiti od nepogoda ži¬ 
votnih. A Andro sav sretan i blažen zadaje tvrđu vjeru, 
da će biti odabranici srca svoga vjernim i brižnim 
mužem, dok ga Gospod poživi s njome. 

Od same sreće ni ne zna, kako je prispio domu 
svome. Bane naglo u komoru, gdje je čekala zabrinuta 
starica. 

— Moja je, moja! — zaviknu već na pragu ko¬ 
more bačivši kapu s glave od same radosti u kut. 

— Tko je tvoj ? — pogleda začudjeno starica. 

— Zar ne znate? — razljuti se Andro. On je mislio^ 
da i ona mora znati, kad on zna. Dora je moja! Od¬ 
sada se ne će više zvati Dora Bartolićeva, već Dora 
Marušićeva. Ha, znate li strino sada, što to znači? 

— Kad si je isprosio ? — zinu starica od čuda. 

— Danas! Sad znam, da nijesam više nitković, 
kad me Dora hoće. Neka mi samo tko reče, da je 
Bartolić tvrđe ćudi, kijačom ću ga po glavi. 

Još se dugo u noć razgovaralo ovo dvoje, kako 
će urediti dom, da se bude Dora kraj njih sretnom 
scijenila. 


21. j<ako šiješ, tako ćeš i 2eti. 

Kiši, al ne, pljušti, ko da iz kabla vodu lijevaš. 
Sve se živo nastoji sklonuti pred nepogodom vremena 
ma bilo kamo. Na daleko i široko ni žive duše. Samo 
cestom, koja vodi u selu ... bi li vam izdao, u koje ? 
Ne, ne smijem, Pavla radi, koji je još na životu i 
veoma cijenjen zbog svog poštenja, te koji toli pomno 
čuva tajnu svoju — zabludu bratovu, da se spase čast 
imena. To je plemenit čin, koji čovjek cijeniti mora i 
toj plemenitosti za volju, šutjet ću. 

Dakle cestom, koja vodi u selo K.koraca 

nesigurnim, nemoćnim korakom bosonogo žensko če¬ 
ljade. Nije jošte stara ! Po potezima lica mogla se još 
pred malo vremena nazvati i lijepom, nu danas nema 
tomu ni traga, u svakom potezu lica čitaš glad, ne¬ 
volju. Jedva se pomiče, ne znaš od gladi ii umora. Za- 
krenula već u selo. Ona nagla ploha popustila, i sreća 
je. Na tom ubogom stvoru nema već ništa suha, skroz 
i skroz je prokisnula. Barem da se sada kamo sklone, 
seljačke se kuće redaju lijevo, desno. Ne! ona napreže 
svoje sile i koraca dalje umornim korakom. 

Zaustavila se pred domom Bartolićevim Zar će 
unići? Možda i ne će; nekud se plašljivo zagledava 
u dvorište. Koleba se izmedju »bi — ne bi,« al je 
nakanila »bi«, jer je pokročila u dvorište. Prvi je za¬ 
gleda sinčić Pavlov, komu je već pet godina. Gle, 
majko, prosjakinje — reče majci sažalno — podaj joj 
štogod. Hoću, hoću, sine, gdje? Pogleda i Jela. Oh, 
sirota, kako je prokisnula. Poteci, dijete, pred nju i od¬ 
vedi je u kuhinju. Tamo plamsa vatra, ugrijat će se. 
Dijete učini, kako mu majka reče. Odvede sirotu u 
kuhinju pokazavši joj prstom na klupu kraj ognjišta, 
■da sjedne. Još se dobro ni sjela nije, ono unidje i 

Jela. Riječ joj zapela u grlu. Kao okamenjena opstala. 
Bože, zar je moguće? . . . Jago, jesi li ti to ? 
zalomi najednom od čuda rukama. 

— Jesam! — prošapče žensko čeljade s klupe. 

— Joj, što te stiglo? 

_ Sve zlo, a ništa dobra; al podaj, ako imaš 

štogod, već dva dana ne okusih ničega. Sve me tjera 
ispred vrata svojih dovikujući mi: Mlada si, radi! 
Jadne li mladosti, kad nijesi navikao poslu — uzdahnu 
jadnica bolno. Jela poteče brže bolje u smočnicu, do¬ 
nese u lončiću mlijeka i pristavi ga k ognjištu. Čekaj,, 
čekaj, sirotice moja, nešta topla moraš dobiti. 

— Je li tast živi? Što će, ako me nadje? 

— Živi hvali Bogu, ne boj se, ne ce ti ništa. Nd 
evo ti mlijeka! Posrči ga, a dotle ću ti donijeti odijelo,, 
da se presvučeš u suho. 

Jaga ne uzvrati ništa, već stala požudno gutati 
mlijeko pogledavajući kadikad dijete, koje ju radoznalo 
motrilo. Dok se presvlačila, otišla Jela s djetetom a 
komoru u kojoj se desio Pavao. 

— Pavle moj! — stala Jela pripovijedati — da 
znaš tko je u kuhinji! A kad mu ispripovijedi, poče 
umolnim glasom: Je 1’ Pavle, da ćeš k ocu, te ga pri¬ 
praviti, da ga ublažiš. Oh, jadnica, da je vidiš, kakva je ! 

Jaga shrvana od umornosti i stradanja, onesvije¬ 
stila se upravo, kad je Pavao unišao u kuhinju. Od¬ 
nijeli ju u sobu, koja bila Dorina, prije no je pošla u 
dom svog Andre. Položili je na postelju i stali trti 
vinskim octom. Doskora joj se vrati svijest, ali iza 
toga zapade u silnu vrućicu. Puna tri tjedna borila se 
izmed života i smrti. Nu brižnoj njezi i jakoj naravi 
bilo zahvaliti, da je preboljela. Za to vrijeme bolesti 


smekšao se i Bartolić, koji s prva nije htio da čuje o 
bolesnici, te došao i on po koji put prigledati k njoj. 

Tek kada je Jaga ozdravila, saznali od nje same 
i o sudbini mlinarovoj i žene mu Bare. 

Jaga stane potanko pričati: Moj se otac silno uz¬ 
bunio doznavši što se s Franjom zbilo. Gotovo da 
nije poludio. Kao ona bijesna zvijer u željeznom kavezu 
skakao po komori svojoj lomeći zdvojno rukama. 

— Uapsit će me, na šanac će s menom! — vikao 
podjedno; al što i zašto, o tom je šutio. Kad smo ga 
pitali, čega se toliko boji, vikao je samo: Spremite se, 
žurit nam se, al samo hitro dok ne dodju. Skoro da 
ne udavi mater, kad se htjela suprotiti odredbi nje¬ 
govoj. Tek onda se smirio, kad smo plovili po sinjem 
1 moru put Amerike. Majka nam na putu umrla, valjda 
od straha pred silnom olujom, koja nas stigla sred 
mora. Nju spustiše mrtvu u dubine morske. 

Tako smo prispjeli samo ja i otac u Ameriku. Da 
je otac htio raditi, mogao bi bio posla naći, nu Bog 
zna, što mu sunulo u glavu. Preobukao se u gospodsko 
■odijelo, gradio se bogatunom i stao igrati novcima. 
Gotovo uvijek gubivao, rijetko dobivao. Ja sam se 
tamo udala za nekog kobasičara, ali taj je s menom 
zlo postupao. Dok je bilo u oca novaca, bilo još i 
kako, al kad je svom bijesnilu za dobitkom sve pro- 
tepao i došao k zetu, da mu pomogne, bacio ga taj 
napolje. Napokon mu ne preosta drugo, nego primiti 
službu trhonoše. Mene stao moj muž još više zlosta¬ 
vljati. Zahtijevao od mene, da radim i najteže poslove 
u kući. Ako ne učinih, jao si ga meni! Uspjelo mi, 
domogoh se novaca i pobjegoh mučitelju svome. Ali 
svota bila premalena za taj daleki put, ma da sam 
sve svoje stvari rasprodala. Nije mi preostalo drugo, 
nego prosjačiti, premda od slabe koristi, jer me tje 

rali manje više ispred vrata govoreći: Mlada si, radi,. 
Zadnje sam sile smogla, te se evo dovukoh pod krov 
vaš. Smilujte se i zaboravite sve! 

Tužna bila ta pripovijest Jagina. Ganula ona svoje 
slušatelje, u kojima kucalo toplo, ćutljivo srce. pri¬ 
stupno tudjoj nesreći. Zaboravili sve, što ih nemila 
rad nje zadesilo i htjeli je prigrnuti k sebi. 

No njoj kano da se nije račilo ostati medju njima 
Valjda je to žacnulo, što ispunjava ovdje tek drugo 
mjesto, gdje je mislila danas sutra gospodovati. Čim 
se ćutila dosta jakom, spremila se na odlazak. Bartolić 
ju otpravio priličnom svotom, a ona pošla opet u 
svijet, jer joj seljački život nije prijao. Kadikad stigla 
od nje i po koja vijest, al ni jedna dobra. Uvijek, 
moljakala, da joj se pomogne, skoro se svaki put 
odazvali Bartolićevi molbi njenoj, a poslije i to pre¬ 
stalo. Bog zna kamo se u svijetu izgubila. 

Za koji desetak godina pripovijedao jedan od se¬ 
ljana vrativši se iz Amerike, kako je Žunić ružno pošao 
s ovog svijeta. Ubili ga naime njegovi drugovi zate- 
kavši ga, kako ih htio okrasti za novce. Kakav mu, 
bio život, takva i smrt; jer je uvijek htio da se lake 
ruke obogati. Zato se pravo veli: Krivo stečeno, 
nije b lago si ov e n o; čovjek snuje, ali Bog 
odredj uj e.« 



Dobro điete. Dobar mladić. Dobar muž. Od* Cvjetka 

Grubera. 60 f. ^ 

Grof Borovački. Iri povijest od J. Zorida. 1 K 
0 pristojnom ponašanju i o čistoći. Za puk napisao J. 
Kotarski. 30 f. 

Opis naše zemlje. Sastavio Lovro Matagić. (Sa 12 slika). 
60 f. ' v 

Jagica i Mijo. Slika iz seoskoga i obrtničkoga života. Od 
J. Zorića. 80 f. 

Pobožna duša. Napisao I. K. Pagani, Preveo Stjepan Ko- 
renić. 80 f. 

Fabiola ili drevni kršćani. Od I. Gojtana. 30 f. 
Molitvenik za hrvatski puk. Od Kanižlića. Nevezan 2 K. 
Segregacija u Jurjevici. Pučka pripovijest od I. Zorića. 60 f. 
Lužba za puk po Vdrtovcu. Priredio L. Matagič. 70 f. 
Čovjek od rodjenja do ženitbe. Po Albanu Stolcu pri¬ 
redio Stjepan Korenić. 30 fV 

Život g. Isusa Krista. Od nađb. Stadlera. Knj. I., II. i 
III. po 80 f. n m ■ 

Majstor Adam. Pripovijetka od V. Novaka. 50 f. 
Vračara Klara. Od I. Lepušića. 60 f. 

Štitite životinje. Priredili Strzalkowski i Hofmann. 20 f. 
Okovi. Napisala Milena S. Pokupska. 60 f. 

Magnetizam i elektricitet. Napisao Oton Kučera. (Sa 4 2 
si.) 50 f. 

Život bi. djevice Marije. Napisao dr. Josip Pazman. Sv. 
I. i IT. po 80 f. 

Pripovijest iz bosanskog života. Napisao Osman Aziz 30 f. 
Domaća ljekarna. Napisao Skender Horvat. 60 f. 

Stari Slaveni. Povjestničke crtice. Sastavio Julius Gollner. 
70 f. 

Ruža. Pripovijest od J. Zorića. 60 f. 

Uputa u ratarstvo. I (Sa 71 si.) M. pl. Eisenthal i Ot. 
“Frangeš. 1 K. 

Slike i uspomene sa sela. Napisao Janko Barlfe. 60 f. 
Život sv. Josipa. Napisao dr. J. Pazman. 60 f. 

Josip Juraj Strossmajer. O peđesetgodišnjici njegova 
biskupovanja napisao Janko Barlb. 40 f. 

Zločin i pravda božja. Pripovijest iz seoBkog života. Na¬ 
pisao Ivan Lepušić. 40 f. 

Ribe i ribogojstvo. Napisao za puk Skender Horvat. 50 f. 
Slike iz svagdanjeg života. Napisao Vđcslav Kosmrik. 
^Preveo Stjepan Žgurić. 60 f. 


Cijena, knjigama, 

koje je izdalo književno društvo sv. Jeronima, a mogu se još kupiti: 
u Dubrovniku kod Pretner.i, u Senju kod Devčića i dr. i 1. 
Hreljanovića, u Spljetu kod Morpurga, u Varaždinu kod Štiflera 
i Štreihera, u Križevcu kod Jjjenberga, u Zagrebu kod odbora u 
kući društvenoj, Tienkova ulica kr. 1. u knjižari Dioničke tiskare 
(jugoslav. akademije), u knjižari Kugli i Deutsch u knjižari Strmeckia, 
Ivančića i Hribara, u Metkoviću kod Ante Nikolacza, trgovca. 

Životinjo. Diel III. i IV. Napisao prof. Šebišanović. (8a 
si.) 40 f. 

Životinje. Diel V., VI„ VII. i VIII. Napisao D. Terste- 
njak. (Sa si.) 40 f. 

‘Život svetaca i svetica Božjih. Napisao dr. Fr. Iveković. 

Za mjesece lipanj do prosinca. 40 f. svaki svezak. 

Mijat Brigu,ša, pripovijest za puk. Napisao Drag. Stra- 
žimir. (Sa 2 si.) 40 f. 

Pripovijesti iz povjesti urv. iz okolice križevačke. Od 

D. Ferkića. 20 f. 

Ratarstvo za puk. Napisao Drag. Stražimir. 40 f. 
Večernji razgovori o sv. obredih kat. crkve. Napisao Gj. 
Šimonoiđ. 20 f. 

Govedarstvo. Napisao M. Kučenjak. 40 f. 

Opis zemalja, u kojih obitavaj« Hrvati. Od Vj. Klaida. 

I. i II. sv. 40 f. svaki svezak. 

Domaća perad ili živad. Priredio Andrija Hajdinjak. 30 f. 
Vjekopis biskupa tršćanskoga Dobrile. Od Cvj. Rubetida. 
'30 f. 

Supruga (žena) prava kršćanka Za puk napisao Izidor 
F. Pauliđ. 30 f. 

Krmadarstvo ili kako valja svinje gojiti. Napisao Ni¬ 
kola Vežić. 20 f. 

Kovačeva Barica. Seoska pripovijest. Napisao Dragutin 
Libi. 40 f. 

Pripovijesti iz hrvatske povjesti. Od Vj Klaida. I, II. 
i III., po 30 f. 

Svilogojstvo za puk. Napisao Stjapan Mažuranie. (Sa 23 
v si.) 30 f 

Živinski liečnik. Napisao Ivan Jagiđ. (Sa 9 si.) 60 f. 
Stolna crkva n Djakovu. (Sa 3 slike). 2 K. 
Pripovijetke za puk Lava N. Tolstoja. 1 ili. sv. svaki 
40 f.' 

Zbirka korisnih pouka u kućanstvu i gospodarstvu 
I. K. Cerovski. 60 f. 



